
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 218 

6 Φεβρουάριου 2004 


ΑΠΟΦΑΣΕΙ Σ 

Αριθ. 674 

Έγκριση Περιφερειακού Πλαισίου Χωροταξικού Σχεδια- 
σμού και Αειφόρου Ανάπτυξης Περιφέρειας Κεντρι¬ 
κής Μακεδονίας. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Τις διατάξεις των άρθρων 8, 18 παράγραφος 5 του 
Ν. 2742/99 «Χωροταξικός Σχεδιασμός και Αειφόρος Ανά¬ 
πτυξη και άλλες διατάξεις» (ΦΕΚ Α 207). 

Την από 13.10.2003 γνωμοδότηση του Περιφερειακού 
Συμβουλίου της Περιφέρειας Κεντρικής Μακεδονίας. 

Την από 4.9.2003 γνωμοδότηση της εκτελεστικής επι¬ 
τροπής του ΟΡΣΠΠ Θεσσαλονίκης. 

Την εισήγηση της Δ/νσης Χωροταξίας του ΥΠΕΧΩΔΕ 
31375/16.8.2003. 

Το γεγονός ότι από τις κανονιστικές διατάξεις της από¬ 
φασης αυτής δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Εγκρίνεταιτο Περιφερειακό Πλαίσιο Χωροταξικού Σχε- 
διασμού και Αειφόρου Ανάπτυξης Περιφέρειας Κεντρι¬ 
κής Μακεδονίας, με το οποίο: 

Καταγράφεται και αξιολογείται η θέση της Περιφέρειας 
στο διεθνή και ευρωπαϊκό χώρο, ο ρόλος της σε εθνικό 
επίπεδο και σε σύγκριση με άλλες περιφέρειες καθώς επί¬ 
σης και οι λειτουργίες διαπεριφερειακού χαρακτήρα που 
έχει ή μπορεί να αναπτύξει. 

Καταγράφονται και αξιολογούνται οι παράγοντες εκεί¬ 
νοι που επηρεάζουν τη μακροπρόθεσμη ανάπτυξη και 
διάρθρωση του χώρου στο επίπεδο της Περιφέρειας. 

Αποτιμώνται οι χωρικές επιπτώσεις των ευρωπαϊκών, 
εθνικών και περιφερειακών πολιτικών και προγραμμάτων 
στο Επίπεδο της Περιφέρειας και 

Προσδιορίζονται με προοπτική δεκαπέντε (15) ετών βα¬ 
σικές προτεραιότητες και οι στρατηγικές επιλογές για την 
ολοκληρωμένη και αειφόρο ανάπτυξη του χώρου στο επί¬ 
πεδο της Περιφέρειας, οι οποίες θα προωθούν την ισότι¬ 
μη ένταξή της στον ευρύτερο διεθνή, ευρωπαϊκό και εθνι¬ 
κό χώρο. 

(τα παραπάνω καθορίζονται ειδικότερα στο άρθρο 3). 


Άρθρο 2 

Το Περιφερειακό Πλαίσιο Χωροταξικού Σχεδιασμού και 
Αειφόρου Ανάπτυξης Περιφέρειας Κεντρικής Μακεδο¬ 
νίας στοχεύει: 

Στην εναρμόνιση με τα εγκεκριμένα ή υπό διαμόρφωση 
κείμενα του Γενικού και των Ειδικών Πλαισίων Χωροταξι¬ 
κού Σχεδιασμού και Αειφόρου Ανάπτυξης και την εξειδί- 
κευση και συμπλήρωση των βασικών προτεραιοτήτων και 
επιλογών τους, στο επίπεδο της Περιφέρειας. 

Την προώθηση της αειφόρου, ισόρροπης και διαρκούς 
ανάπτυξης της Περιφέρειας σύμφωνα με τις φυσικές, οι¬ 
κονομικές και κοινωνικές ιδιαιτερότητέςτης. 

Στην ενσωμάτωση των κατευθύνσεων του περιφερεια¬ 
κού προγράμματος δημοσίων επενδύσεων, των προ¬ 
γραμμάτων περιφερειακής ανάπτυξης, καθώς και άλλων 
γενικών ή ειδικών αναπτυξιακών προγραμμάτων που 
έχουν σημαντικές επιπτώσεις στη διάρθρωση και ανάπτυ¬ 
ξη του χώρου της Περιφέρειας. 

Στην εξασφάλιση της ικανότητάς τους να αποτελόσουν 
τη βάση αναφοράς για το συντονισμό και την εναρμόνιση 
των επί μέρους πολιτικών, προγραμμάτων και επενδυτι¬ 
κών σχεδίωντου Κράτους, των δημοσίων οργανισμών και 
επιχειρήσεων και των οργανισμών τοπικής αυτοδιοίκη¬ 
σης πρώτης και δεύτερης βαθμίδας, που έχουν σημαντι¬ 
κές επιπτώσεις στη συνοχή και ανάπτυξη του περιφερεια¬ 
κού χώρου. 

Στην εξασφάλιση κατευθύνσεων για τα μεγάλα αστικά 
συγκροτήματα για τα οποία απαιτούνται Ρυθμιστικά Σχέ¬ 
δια για την οικιστική τους οργάνωση και για την προστα¬ 
σία του περιβάλλοντος. 

Στην εξασφάλιση της ικανότητάς τους να λειτουργούν 
ως κατευθυντήρια πλαίσια στα κατώτερα επίπεδα χωρι¬ 
κού σχεδιασμού (ΓΠΣ, ΣΧΟΟΑΠ, ΠΕΡΠΟ, και ΖΟΕ) εξα¬ 
σφαλίζοντας τη συνεκτική διαχείριση του χώρου. 

Στην εξειδίκευση και συμπλήρωση των βασικών προτε¬ 
ραιοτήτων - επιλογών των χωρικών κατευθύνσεων ανα¬ 
φορικά με τις περιοχές στις οποίες θα ενεργοποιούνται τα 
εργαλεία και οι μηχανισμοί του Ν. 2742/1999, ειδικότερα 
δε οι Περιοχές Ειδικών Χωρικών Παρεμβάσεων και τέλος 
οι Περιοχές Οργανωμένης Ανάπτυξης Παραγωγικών 
Δραστηριοτήτων. 

Στον καθορισμό προγράμματος δράσης στο οποίο εξει¬ 
δικεύονται οι απαιτούμενες ενέργειες για την εφαρμογή 

των προτάσεων των ΠΠΧΣΑΑ, ρυθμίσεις, μέτρα και προ¬ 
γράμματα, το κόστος και οι πηγές χρηματοδότησης των 
προτεινόμενων παρεμβάσεων, καθώς και οι φορείς και το 
χρονοδιάγραμμα εφαρμογής των προτεινόμενων μέτρων 
και δράσεων. 

Άρθρο 3 

1. Η θέση και ο ρόλος της Περιφέρειας Κεντρικής Μα¬ 
κεδονίας στο διεθνή, ευρωπαϊκό και εθνικό χώρο (χάρτης 
Α.Ι,Α.2). 

(1) Η Περιφέρεια Κεντρικής Μακεδονίας βρίσκεται στο 
κέντρο περίπου των βορείων περιφερειών της χώρας. 
Στην Περιφέρεια βρίσκεται το μητροπολιτικό κέντρο της 
Θεσσαλονίκης, ενώ από αυτή διέρχονται και συναντιόνται 
ο παραδοσιακός αναπτυξιακός άξονας της χώρας, ο γνω¬ 
στός ΠΑΘΕ, αλλά και ο αναδυόμενος κατά μήκος της 
Εγνατίας άξονας. Στην προέκταση του ΠΑΘΕ προς βορ¬ 
ρά βρίσκεται και η κύρια οδική και σιδηροδρομική «πύλη» 
της χώρας προς τα Βαλκάνια. Με την έννοια αυτή η Περι¬ 
φέρεια Κεντρικής Μακεδονίας αποτελεί μια περιφέρεια 
στην οποία συνδυάζονται στοιχεία κεντρικότητας με στοι¬ 
χεία συνοριακού χαρακτήρα, τόσο ως προς τη χώρα, όσο 
και ως προς την Ευρωπαϊκή Ένωση. 

Η Περιφέρεια διαχωρίζεται από τις γειτονικές προς 
βορρά χώρες, ΠΓΔΜ και Βουλγαρία, με ένα σύστημα 
ορεινών όγκωντο οποίο διακόπτεται απότις κοιλάδες των 
ποταμών Αξιού και Στρυμόνα 

(2) Η Περιφέρεια χωρίζεται έτσι, στον κύριο κορμό της, 
σε δύο πεδινά τμήματα το δυτικό και το ανατολικό, ενώ 
στο νοτιότερο τμήμα της βρίσκεται ο νομός Πιερίας στον 
οποίο αναπαράγεται μια τυπική σχέση βουνού κάμπου και 
ορεινής ενδοχώρας πεδινών παραλίων βορείως του Ολύ- 
μπου. Νοτιοανατολικά η Περιφέρεια ολοκληρώνεται με 
το νομό Χαλκιδικής, ορεινό και παραθαλάσσιο, ταυτό¬ 
χρονα, με εξαιρετική γεωγραφική ποικιλία. 

(3) Χαρακτηριστικό για την Περιφέρεια είναι και το σύ¬ 
στημα απορροής της καθώς στο δυτικό της τμήμα ρέουν 
και εκβάλουν στη θάλασσα προερχόμενοι από τα δυτικά και 
τα βόρεια οι ποταμοί Αλιάκμονας, Λουδίας, Αξιός, και Γαλ- 
λικός, ενώ στο ανατολικό της τμήμα ρέει και εκβάλει στη θά¬ 
λασσα ο Στρυμόνας. Οι ορεινοί όγκοι, το σύστημα απορ¬ 
ροής και η γεωμορφολογία του εδάφους διαμορφώνουν, 
όπως και στη Δυτική Μακεδονία, ένα σύστημα λιμνών, το 
οποίο περιλαμβάνει τμήματα της Βεγορίτιδας και της Δοϊ¬ 
ράνης καθώς και της τεχνητής λίμνης Κερκίνης στο βορρά, 
και τις λίμνες Κορώνεια και Βόλβη στο νομό Θεσσαλονίκης. 

(4) Διαμορφώνονται, έτσι, τέσσερα γεωγραφικά υπο¬ 
συστήματα: 

• οι πεδινές περιοχές μεταξύ των ορεινών όγκων, 

• οι λοφώδεις περιοχές, 

• οι καθαυτό μεγάλοι ορεινοί όγκοι, και, τέλος, 

• οι παραθαλάσσιες περιοχές της Περιφέρειας και οι 
χερσόνησοι της Χαλκιδικής. 

Χαρακτηριστικό στοιχείο του συστήματος αυτού απο¬ 
τελεί η εξαιρετικά πλούσια πανίδα και χλωρίδα η οποία 
από τους βιότοπους στις λίμνες και στις παραλίμνιες πε¬ 
ριοχές μέχρι τα οικοσυστήματα στα ορεινά και τις κοιλά¬ 
δες των ποταμών, στις περιοχές όπου δεν γίνονται αισθη¬ 
τές οι πιέσεις στο περιβάλλον από την αστική ανάπτυξη 
(κατοίκηση και αγροτική και βιομηχανική παραγωγή) πα¬ 
ρουσιάζει ιδιαίτερο ενδιαφέρον. 

Τόσο τα οικονομικά δεδομένα που αφορούν στις συνέ¬ 
πειες της πολιτικής σταθεροποίησης και της οικονομικής 


της Νομισματικής Ένωσης στην ανάπτυξη των υποδο¬ 
μών, επικοινωνίας και ποιότητας ζωής, στη βελτίωση των 
δεξιοτήτων του εργατικού δυναμικού, στη στήριξη των 
επιχειρήσεων και στην προστασία του περιβάλλοντος 
αποτελούν το πλαίσιο που οδηγεί σε διαρθρωτικές αλλα¬ 
γές στην οικονομία της χώρας και της Περιφέρειας το 
οποίο, όμως, συνδυάζεται με τις επιπτώσεις του αυξανό¬ 
μενου ανταγωνισμού σε άλατα επίπεδα, ο οποίος εκφρά¬ 
ζεται με μεγαλύτερες κινήσεις κεφαλαίου, αγαθών και αν¬ 
θρώπων σε παγκόσμια πια κλίμακα. 

(5) Αυτές οι κινήσεις είναι ιδιαίτερα σημαντικές τόσο για 
τις προς βορρά γειτονικές χώρες της Περιφέρειας, όσο 
και προς όλες τις γειτονικές προς τη χώρα χώρες οι οποί¬ 
ες θα μπορούσαν να θεωρηθούν ότι αποτελούν την οιονεί 
ενδοχώρατης Περιφέρειας. Σταδιακά οι σχέσεις, σε όλα 
τα επίπεδα, με τις περιοχές αυτές αυξάνονται με αποτέ¬ 
λεσμα να μπορεί να θεωρηθεί ότι η Περιφέρεια θα μετα¬ 
σχηματιστεί ως η απόληξη ενός δικτύου αξόνων προς 
βορρά και θα λειτουργήσει ως κόμβος διασυνδέσεων 
προς όλες τις γεωγραφικές κατευθύνσεις μέσα από συ¬ 
στήματα διακρατικών μεταφορών, που θα πρέπει να ανα¬ 
πτυχθούν γύρω από το σύστημα που ορίζεται σήμερα από 
τον ΠΑΘΕ, την Εγνατία, το λιμάνι και το αεροδρόμιο της 
Θεσσαλονίκης. Ιδιαίτερο ρόλο στη διαδικασία αυτή θα 
παίξειτο Πολεοδομικό Συγκρότημα της Θεσσαλονίκης με 
το σύνολο των λειτουργιών του, καθώς και η Εγνατία 
Οδός και σε συνδυασμό με τον ΠΑΘΕ. Με την ολοκλήρω¬ 
ση των έργων αυτών και με την εκτέλεση έργων οδικών 
υποδομών στις προς βορρά χώρες και μελλοντικούς εταί¬ 
ρους στην ΕΕ, η «ενδοχώρα»της Περιφέρειας θα αυξηθεί 
σημαντικά με ανάλογες επιπτώσεις τόσο στο αναπτυξια¬ 
κό της πρότυπο όσο και στη συνοχή της. 

(6) Η Περιφέρεια, επομένως, μετασχηματίζεται από μια 
Περιφέρεια η οποία συνδυάζει στοιχεία κεντρικότητας ως 
προς τη χώρα με στοιχεία ακριτικού χαρακτήρα καθώς, 
μέχρι σχετικά πρόσφατα, βρίσκονταν αποκομμένη από 
τους γείτονες της, σε Περιφέρεια πύλη της χώρας και της 
Ευρωπαϊκής Ένωσης. Όσο αναδιαρθρώνονται οι οικονο¬ 
μίες των προς βορρά γειτονικών χωρών και οι υποδομές 
στις περιοχές αυτές, τόσο η Περιφέρεια θα αποβάλλει το 
χαρακτήρα του προς βορρά συνοριακού αδιεξόδου και 
θα μετασχηματίζεται σε μια δυναμική Περιφέρεια στο 
βορρά της χώρας στα εξωτερικά της σύνορα και της Ευ¬ 
ρωπαϊκής Ένωσης εντασσόμενη σε ένα ακόμα αναπτυσ¬ 
σόμενο υποσύνολο της ΕΕ. 

(7) Η κατάσταση αυτή οδηγεί στην ενδυνάμωση του 
αστικού συστήματος της Περιφέρειας. Η διαμόρφωση 
μιας σχέσης ισορροπίας μεταξύ του Πολεοδομικού Συ¬ 
γκροτήματος Θεσσαλονίκης και των άλλων αστικών κέ¬ 
ντρων της Περιφέρειας αποτελεί προϋπόθεση για μια 
ισόρροπη ανάπτυξη αυτού του τύπου. 

Από τη Θεσσαλονίκη εκκινούν οι άξονες προς τη δυτική 
Χαλκιδική, και τον Πολύγυρο, προς την Ασπροβάλτα και 
την Καβάλα, προς τις Σέρρες, το Σιδηρόκαστρο και τα σύ¬ 
νορα με τη Βουλγαρία, προς το Κιλκίς και, παράλληλα, 
προς το Πολύκαστρο και τα σύνορα (τμήμα του ΠΑΘΕ), 
προς τα Γιαννιτσά, Έδεσσα, Φλώρινα, προς τη Βέροια 
(Εγνατία) και τη Νάουσα και προς την Κατερίνη (ΠΑΘΕ). 

Η ολοκλήρωση της Εγνατίας θα συμβάλλει στην περαι¬ 
τέρω ενδυνάμωση της ολοκλήρωσης των νομών στην Πε¬ 
ριφέρεια, ενώ οι κάθετοι προς την Εγνατία άξονες αποτε¬ 
λούν καθοριστικής σημασίας συνδέσεις της Περιφέρειας 
και της χώρας με τις προς βορρά περιοχές και χώρες. 

(8) Η ανάπτυξη των υποδομών κοιτών αστικών κέντρων 
κάτω από την προϋπόθεση σταδιακής εξισορρόπησης 
της βαρύτητας της Θεσσαλονίκης μπορεί να οδηγήσει 
στη βελτίωση της εσωτερικής συνοχής της Περιφέρειας 
και στη σταδιακή ανάπτυξη λειτουργικών αστικών δι¬ 
κτύων εκεί που βρίσκονται περισσότερα αστικά κέντρα 
δηλαδή στη δυτική περιοχή της Περιφέρειας (νομοί Πέλ¬ 
λας και Ημαθίας) 

Η Περιφέρεια συνδέεται με στενότερους λειτουργι¬ 
κούς δεσμούς σε υπερτοπικό επίπεδο με το σύνολο της 
χώρας, τις γειτονικές χώρες στα Βαλκάνια και τη Μεσό¬ 
γειο και με το σύνολο της Ευρωπαϊκής Ένωσης. 

Στο εσωτερικό του το σχήμα αυτό, χαρακτηρίζεται και 
από ορισμένα αδύνατα σημεία, που ισχύουν, όπως και σε 
όλη τη χώρα. Πρόκειται για το σταδιακό περιορισμό και 
δραστηριότητα κατοίκησης και παραγωγής στον ορεινό 
χώρο, που αποτελεί σημαντικό τμήμα της Περιφέρειας, 
αλλά και για την εμμονή στις περιοχές αυτές παραδοσια¬ 
κών πρότυπων. 

(9) Ένα πρόσθετο χαρακτηριστικό της Περιφέρειας 
αποτελεί το Πολεοδομικό Συγκρότημα της Θεσσαλονί¬ 
κης. Η Θεσσαλονίκη αποτελεί την καρδιά της αστικής και 
οικονομικής ανάπτυξης της Περιφέρειας. Το γνωστό 
πρότυπο που χαρακτηρίζει τη σχέση Αθήνας-λοιπής χώ¬ 
ρας αναπαράγεται και εδώ σε μικρότερη ένταση και έκτα¬ 
ση με ανάλογες επιπτώσεις στην οικιστική ανάπτυξη, τη 
λειτουργία των αστικών κέντρων, την αστική διάχυση και 
τις πιέσεις στο περιβάλλον. 

Καθοριστικό στοιχείο για την ανάπτυξη της Περιφέρει¬ 
ας αποτελεί, παρά την ιδιαίτερη σημασία της αγροτικής 
της οικονομίας και η οικονομία του Πολεοδομικού Συ¬ 
γκροτήματος της Θεσσαλονίκης η οποία ακολουθεί, ακρι¬ 
βώς λόγω του μεγέθους του, τις εξελίξεις της οικονομίας 
της χώρας. 

(10) Οι διαρθρωτικές αλλαγές στις γειτονικές προς την 
Περιφέρεια χώρες, η ανάπτυξη υποδομών επικοινωνίας 
μεταφορών και μετακινήσεων θα αποτελέσουν μηχανι¬ 
σμούς πρόκλησης της αναπτυξιακής διαδικασίας στην 
Κεντρική Μακεδονία η οποία σταδιακά θα διαμορφώσει 
ένα νέο πρότυπο τόσο ως προς τη χώρα (δεύτερο υπερε¬ 
θνικής σημασίας μητροπολιτικό κέντρο), αλλά και ως 
προς το ευρύτερο γεωγραφικό της περιβάλλον. 

Συμπερασματικά η θέση και ο ρόλος της Περιφέρειας 
Κεντρικής Μακεδονίας στο διεθνή Ευρωπαϊκό και Εθνικό 
χώρο αξιολογείται ως εξής: 

Αξιολόγηση της θέσης και των προοπτικών της Κ. Μα¬ 
κεδονίας σε ευρωπαϊκό και διεθνές επίπεδο. 

- Η χωρική ολοκλήρωση της Ευρώπης αναμένεται σε 
μεσοπρόθεσμη - μακροπρόθεσμη βάση να έχει ευνοϊκές 
επιπτώσεις στην αντιμετώπιση του προβλήματος που συ- 
νιστά η δυσμενής γεωγραφική και περιφερειακή θέση της 
Κ. Μακεδονίας ειδικότερα αλλά και της χώρας γενικότε¬ 
ρα, σε σχέση με την Ευρώπη. 

- Η δυναμική της Περιφέρειας, ως «πύλη» της χώρας 
προς τα Βαλκάνια, εξαρτάται σε μεγάλο βαθμό από τις 
αναδιαρθρώσεις των οικονομιών και των υποδομών των 
προς βορρά γειτονικών χωρών, καθώς και από την προο¬ 
πτική τους σχέση με την ΕΈ. Οι προοπτικές διεύρυνσης 
της ΕΈ. και βελτίωσης των ελληνοτουρκικών σχέσεων 
αυξάνει τις προοπτικές οικονομικής συνεργασίας και χω¬ 
ρικής ολοκλήρωσης στην περιοχή. 


- Η αναβάθμιση του ρόλου της Κ. Μακεδονίας προϋπο¬ 
θέτει την αποκατάσταση της συνέχειας και συνοχής του 
ευρύτερου χωρικού συστήματος με την ανάπτυξη μετα¬ 
φορικών - ενεργειακών - τεχνικών δικτύων και υποδομών, 
καθώς και τη διευκόλυνση της διακίνησης αγαθών, υπη¬ 
ρεσιών και ανθρώπινου δυναμικού 

Αξιολόγηση θέσης και προοπτικής της Περιφέρειας σε 
εθνικό επίπεδο. 

- Ως προς τη θέση της Περιφέρειας στον Ελληνικό χώ¬ 
ρο, το βασικό χαρακτηριστικό είναι η κεντροβαρική της 
θέση σε όλους τους υφιστάμενους και υπό δημιουργία 
βασικούς αναπτυξιακούς άξονες, καθώς και η ύπαρξη 
του δεύτερου μητροπολιτικού κέντρου της χώρας. 

- Με την ανάπτυξη των υποδομών, η Περιφέρεια συν¬ 
δέεται με στενότερους λειτουργικούς δεσμούς με το σύ¬ 
νολο της χώρας, τις γειτονικές χώρες, τη Μεσόγειο και το 
σύνολο της ΕΈ. Αναμένεται συνεπώς να αποβάλλειτο χα¬ 
ρακτήρα του προς το βορρά συνοριακού αδιεξόδου και 
να μετασχηματιστεί σε μια δυναμική Περιφέρεια στο βορ¬ 
ρά της χώρας στα εξωτερικά σύνορα της Ε.Ε., εντασσό¬ 
μενη σε ένα ακόμη αναπτυσσόμενο υποσύνολο της ΕΈ. Η 
ολοκλήρωση της Εγνατίας και των καθέτων της θα συμ- 
βάλει στη βελτίωση των συνδέσεων με τις όμορες περι¬ 
φέρειες (Δ. Μακεδονία και Ήπειρος στα δυτικά, Ανατ. Μα¬ 
κεδονία και Θράκη στα ανατολικά) καθώς και στη διεύ¬ 
ρυνση της ακτινοβολίας της μητροπολιτικής περιοχής 
της Θεσσαλονίκης. 

- Η ολοκλήρωση του σημερινού άξονα (ΠΑΘΕ), του εκ¬ 
συγχρονισμού του δικτύου του ΟΣΕ, του δικτύου μετα¬ 
φοράς αερίου των μεγάλων έργων υποδομής και ιδιαίτε¬ 
ρα της τριπλής Εγνατίας θα προσδώσουν νέες αναπτυ¬ 
ξιακές δυνατότητες σε ολόκληρο το βορειοελλαδίτικο 
χώρο με προφανή πλεονεκτήματα για την Κ. Μακεδονία. 

- Η δημιουργία των αναγκαίων υποδομών θα άρει το 
φραγμό που αποτελούν οι ορεινές περιοχές στα δυτικά 
και ανατολικά και θα συμβάλει στην καλύτερη λειτουργία 
και οργάνωση του περιφερειακού χώρου. Γιατις παραμε¬ 
θόριες περιοχές ευνοϊκή είναι η ανάπτυξη διασυνοριακών 
δράσεων και κόμβων ανάπτυξης παραγωγικών - εμπορι¬ 
κών και άλλων δραστηριοτήτων. 

- Με επίκεντρο τη Θεσσαλονίκη η Περιφέρεια Κ. Μακε¬ 
δονίας αλλά και ολόκληρη η Β. Ελλάδα μπορεί να επιδιώ¬ 
ξει ολοκληρωμένη και δυναμική ανάπτυξη α) λόγω προω- 
θητικών δυνάμεων που αυτή είναι σε θέση να κινητοποιή¬ 
σει από τη διεύρυνση του μητροπολιτικού της 
χαρακτήρα, β) ως πόλος χρηματοπιστωτικών υπηρεσιών, 
πολιτισμού, αναψυχής και νέων τεχνολογιών. 

2. Αξιολόγηση της υπάρχουσας κατάστασης και προο¬ 
πτικών στο επίπεδο της Περιφέρειας 

2.1. Η αναπτυξιακή φυσιογνωμία. Αξιολόγηση και προ¬ 
οπτικές 

(11) Η Περιφέρειαεξαιτίαςτωνφυσικώντηςπόρων,πε¬ 
δινές εκτάσεις, λοφώδεις περιοχές και αστικά κέντρα με 
προεξάρχουσα τη Θεσσαλονίκη, έχει διαμορφώσει ένα 
παραγωγικό πρότυπο που χαρακτηρίζεται από πολυμορ¬ 
φία στην παραγωγή σε ότι αφορά καθέναν από τους τρεις 
τομείς (πρωτογενή, δευτερογενή, τριτογενή), από πολυ¬ 
μορφία σε καθένα από τους τομείς αυτούς και από πολ¬ 
λές διατομεακές και ενδοτομεακές δικτυώσεις. Με την έν¬ 
νοια αυτή και εξαιτίας της σημασίας της Θεσσαλονίκης 
στην Περιφέρεια και τη χώρα το παραγωγικό πρότυπο 
της Περιφέρειας τείνει όλο και περισσότερο σε ότι αφορά 

την κατά τομέα απασχόληση προς το αντίστοιχο πρότυπο 
της χώρας. 

Πρέπει να σημειωθεί, πάντως, ότι οι αγροτικές περιοχές 
της Περιφέρειας είναι από τις πιο δυναμικές του τομέα 
στη χώρα. Ο δυναμισμός αυτός αποτυπώνεται στην ποι¬ 
κιλία και την ποιότητα των παραγομένων προϊόντων, στη 
σύνδεση των προϊόντων αυτών με τις διεθνείς αγορές, κα¬ 
θώς και στην καθετοποίησή τους. Το αποτέλεσμα αυτής 
της δυναμικής αποτυπώνεται και στη συμβολή του πρω¬ 
τογενούς τομέα στο ΑΕΠ της Περιφέρειας. Παράλληλα, 
πρέπει να σημειωθεί ότι ο τομέας, παρά τη δυναμική του, 
παρουσιάζει τα διαρθρωτικά προβλήματα που χαρακτη- 
ρίζουντοντομέα καιτους επί μέρους κλάδουςτου στο σύ¬ 
νολο της χώρας. 

Στον τομέα των υπηρεσιών οι αλλαγές είναι ιδιαίτερα 
δυναμικές. Εκτός από την ανάπτυξη του εμπορίου στις 
τοπικές αγορές που αποτελεί άμεση συνέπεια της ροής 
χρημάτων στην Περιφέρεια, η ανάπτυξη στοιχείων του 
κοινωνικού εξοπλισμού, πολιτισμού και παιδείας όλων 
των βαθμιδών συνέβαλε ιδιαίτερα στη δημιουργία προ¬ 
σφοράς όλων των υπηρεσιών του τριτογενούς με αποτέ¬ 
λεσμα τη σημαντική βελτίωση της ποιότητας ζωής των κα¬ 
τοίκων. 

2.2. Χωροταξική Οργάνωση. Αξιολόγηση και προοπτι¬ 
κές (χάρτης Β.4) 

2.2.1. Χωρική οργάνωση των υποδομών 

2.2.1.1 Μεταφορές 

(12) Με την ολοκλήρωση των διευρωπαϊκών δικτύων με¬ 
ταφορών ο ρόλος της Περιφέρειας αναμένεται να ανα¬ 
βαθμιστεί σημαντικά. Ειδικότερα, η θέση της ως προς 
τους Αναπτυξιακούς Άξονες και τα Διευρωπαϊκά Δίκτυα 
(Διασταύρωση ΠΑΘΕ και Εγνατίας Οδού, Λιμάνι και Αε¬ 
ροδρόμιο Θεσσαλονίκης) αποτελεί συγκριτικό πλεονέ¬ 
κτημα που θα ενισχύσει την ευρύτερη διεθνή σημασία και 
εξωστρέφειά της. Η Εγνατία Οδός και οι κάθετες συνδέ¬ 
σεις με τις χώρες της Βαλκανικής, σε συνδυασμό με το Λι¬ 
μάνι της Θεσσαλονίκης - φυσική πύλη της Βαλκανικής 
Χερσονήσου και πρώτο διαμετακομιστικό κέντρο - καθι¬ 
στούν την Περιφέρεια πόλο αναφοράςτης ευρύτερης πε¬ 
ριοχής. 

Μέχρι την έναρξη λειτουργίας της Εγνατίας Οδού, βα¬ 
σικό πρόβλημα παραμένει η ανεπάρκεια των οδικών αξό¬ 
νων που συνδέουν τη Θεσσαλονίκη με τα τουρκικά σύνο¬ 
ρα προς τα ανατολικά και, μέσω Ιωαννίνων και Ηγουμενί¬ 
τσας, με την Ιταλία και τη Δυτική Ευρώπη προς τα δυτικά. 

Οι άξονες που συνδέουν τα διάφορα αστικά κέντρα με 
τη Θεσ/νίκη βρίσκονται σε καλή κατάσταση, όχι όμως και 
αυτοί που συνδέουν τα διάφορα κέντρα μεταξύ τους. 

Η Περιφέρεια διαθέτει βασικές διεθνείς χερσαίες Πύ¬ 
λες (Ειδομένη και Εύζωνοι προς την ΠΓΔΜ και Προμαχώ¬ 
νας προς τη Βουλγαρία). Οι σημαντικές διαπεριφερεια- 
κές χερσαίες πύλες είναι προς Θεσσαλία προς Δυτ. και 
προς Ανατολική Μακεδονία. 

Ο σημαντικός πόλος της Θεσσαλονίκης εντάσσεται στα 
εθνικά και στα διεθνή δίκτυα μέσω των αξόνων ΠΑΘΕ και 
Εγνατίας. 

Το σιδηροδρομικό δίκτυο της Περιφέρειας Κεντρικής 
Μακεδονίας, το συνολικό μήκος του οποίου ανέρχεται σε 
550 περίπου χλμ., είναι το μοναδικό της χώρας που είναι 
όλο κανονικού πλάτους και έχει κάποια στοιχειώδη συν- 
θετότητα καθώς συμπεριλαμβάνει τους κλάδους προς 
βόρεια σύνορα, Τουρκία, και Δυτ. Μακεδονία. Το ενδια¬ 


φέρον του δικτύου προσδιορίζεται στο κορμικό τμήμα, 
που ανήκει στον άξονα Αθηνών - Πλατέος - Θεσ/νίκης - Ει- 
δομένης και βρίσκεται σήμερα σε διαδικασία ολοκλήρω¬ 
σης του διπλασιασμού της γραμμής και ηλεκτροκίνησης 
στο άμεσο μέλλον. 

Σημαντικό έργο μακροχρόνιου προγραμματισμού θα 
αποτελέσει η νέα σιδηροδρομική γραμμή Θεσ/νίκης - Το¬ 
ξοτών Ξάνθης, μέσω Αμφίπολης και Καβάλας, που θα συ- 
ντομεύσειτη χρονοαπόσταση θεσ/νίκης - ανατολικών συ¬ 
νόρων. 

(13) Ο λιμένας της Θεσσαλονίκης, λόγω της θέσης του 
στη Βαλκανική, είναι στρατηγικής και εξαιρετικής οικονο¬ 
μικής σημασίας και έχει τις προϋποθέσεις μετεξέλιξης σε 
σημαντικό κόμβο συνδυασμένων μεταφορών ευρύτερης 
υπερεθνικής ακτινοβολίας, απαιτούνται όμως ακόμη ση¬ 
μαντικές βελτιώσεις στους τομείς της υποδοχής εμπο¬ 
ρευματοκιβωτίων και της σύνδεσής του με τα χερσαία δί¬ 
κτυα, κυρίως τον ΠΑΘΕ και μελλοντικά την Εγνατία, αλλά 
και με το σιδηροδρομικό δίκτυο. 

(14) Σημαντικό ζήτημα είναι το καθεστώς λειτουργίας 
της ελεύθερης ζώνης και το θέμα του Ευρωλιμένα που, 
προς το παρόν, δεν μπορεί να πραγματοποιηθεί, 

(15) Το διεθνές πολιτικό αεροδρόμια «Μακεδονία» στη 
Μίκρα, ο δεύτερος σε μέγεθος αερολιμένας της χώρας, 
έχει σημαντικές προοπτικές ανάπτυξης. Απαιτούνται η 
βελτίωση των υποδομών του αερολιμένα και η σύνδεσή 
του με τον ΠΑΘΕ και την Εγνατία. 

2.2.1.2. Ενέργεια 

Ηλεκτροπαραγωγή και μεταφορά 

Φυσικό αέριο 

(16) Στην Περιφέρεια Κεντρικής Μακεδονίας δεν έχει 
υπάρχουν σημαντικές ηλεκτροπαραγωγές μονάδες, η 
περιφέρεια είναι όμως σημαντική γιατί αποτελεί την κα¬ 
τάληξη διεθνών γραμμών και αποτελεί κομβικό σημείο 
της μεταφοράς ενέργειας από τη δυτική στην ανατολική 
βόρειο Ελλάδα. 

(17) Στην Περιφέρεια Κεντρικής Μακεδονίας ανήκει ο 
σταθμός εισόδου του φυσικού αερίου απάτη Βουλγαρία, 
στην ελληνοβουλγαρική μεθόριο (Κούλα), με βασικό με¬ 
τρητικό σταθμό στο Στρυμονοχώρι. 

Ο βασικός αγωγός μεταφοράς του φυσικού αερίου 
διέρχεται από την Περιφέρεια και κατευθύνεται προς νό¬ 
το μέχρι την Αττική. 

Η οικιακή και βιομηχανική χρήση του φυσικού αερίου 
αναμένεται ότι θα έχει σημαντικά ενεργειακά, περιβαλλο¬ 
ντικά και οικονομικά αποτελέσματα. 

2.2.1.3. Υποδομές περιβάλλοντος 

(18) Ο ανεπαρκής εξοπλισμός των αστικών κέντρων της 
Περιφέρειας σε υποδομές περιβάλλοντος έχει επιπτώ¬ 
σεις στο φυσικό περιβάλλον της. Οι ποταμοί Αλιάκμονας, 
Λούδιος, Γαλλικός, Στρυμόνας, η Λίμνη του Λαγκαδά, ο 
κόλπος του Θερμαϊκού καθώς και παραλιακές περιοχές 
στο Νομό Χαλκιδικής δέχονται πιέσεις από αστικά λύμα¬ 
τα. 

2.2.1.4. Τηλεπικοινωνίες 

Η βελτίωση και ο εκσυγχρονισμός των τηλεπικοινωνια¬ 
κών υποδομών μπορούν να αναδείξουν τη Θεσσαλονίκη 
σε τηλεπικοινωνιακό κόμβο των Βαλκανίων. 

2.2.2. Οικιστικό δίκτυο 

(19) Φαινόμενα πληθυσμιακής αποδυνάμωσης παρου¬ 
σιάζονται σε μεσόγειες, ορεινές και παραμεθόριες περιο¬ 
χές, με περιορισμένους ή ανεπαρκώς διαχειριζόμενους 
φυσικούς πόρους και σημαντικές ελλείψεις σε οικονομική 

και κοινωνική υποδομή. Η αναμενόμενη περαιτέρω μείω¬ 
ση των θέσεων εργασίας στο γεωργικό τομέα και η σημα¬ 
ντική υποκατάσταση απασχόλησης από τους μετανά¬ 
στες, θα οδηγήσουν σε νέα δημογραφική αποψίλωση της 
υπαίθρου, αν δεν σχεδιαστούν και εφαρμοστούν σύνθε¬ 
τες παρεμβάσεις, με έμφαση στην εξειδίκευση του αγρο¬ 
τικού εργατικού δυναμικού σε νέες οικονομικές δραστη¬ 
ριότητες προσαρμοσμένες στον αγροτικό χώρο. 

(20) Στο οικιστικό δίκτυο της Περιφέρειας Κεντρικής 
Μακεδονίας κυριαρχεί η μητροπολιτική περιφέρεια της 
Θεσσαλονίκης και το αντίστοιχο πολεοδομικό συγκρότη¬ 
μα. Το δίκτυο περιλαμβάνει σημαντικά αστικά κέντρα (κύ¬ 
ρια, πρωτεύουσες νομών), μεγαλύτερα και μικρότερα πα¬ 
ραγωγικά κέντρα με τις αντίστοιχες εξυπηρετήσεις. 

Τα γενικά χαρακτηριστικά του οικιστικού δικτύου είναι 
τα εξής: 

1. Η οικιστική διάρθρωση του κάθε νομού είναι διαφο¬ 
ρετική ως προς την οργάνωση και την ιεράρχηση (δηλα¬ 
δή τη δομή) του οικιστικού δικτύου. Αναγνωρίζονται μο¬ 
νοπολικά πρότυπα οικιστικής διάρθρωσης (Θεσσαλονί¬ 
κη, Πιερία), πολυπολικά (Ημαθία, Πέλλα), α-πολικά 
(Χαλκιδική) και ενδιάμεσα (Κιλκίς, Σέρρες), με κάποιον 
πόλο φθίνουσας ή περιορισμένης ακτινοβολίας, ενώ λεί¬ 
πουν τα ισχυρά περιφερειακά κέντρα. 

2. Το μητροπολιτικό κέντρο της Θεσσαλονίκης κατα¬ 
λαμβάνει κυρίαρχη θέση στην οργάνωση του οικιστικού 
δικτύου και προσλαμβάνει σημασία υπέρ-περιφερειακή 
και υπερεθνική. Αυτό οφείλεται στη δυναμική πληθυσμια- 
κήτου εξέλιξη, τις υποδομές του, την ύπαρξη και την ποι¬ 
ότητα των παρεχομένων υπηρεσιών (σε σχέση μετά υπό¬ 
λοιπα κέντρα της Περιφέρειας και ολόκληρης της Βόρει¬ 
ας Ελλάδας), καθώς και την πολιτική / γεωπολιτική του 
σημασία. Τα στοιχεία αυτά προσδίδουν στη Θεσσαλονίκη 
τη μοναδική της θέση στο οικιστικό δίκτυο. 

3. Στις ορεινές ζώνες δεν οργανώνονται συνεκτικά δί¬ 
κτυα οικισμών, και κυριαρχούν οι συνδέσεις με τα πεδινά, 
κυρίως μέσω των οδικών αξόνων. 

4. Ισχυρή οικιστική ανάπτυξη εμφανίζεται στην παρα¬ 
λιακή ζώνης του «τόξου» του Θερμαϊκού (Πιερία - Θεσσα¬ 
λονίκη - Χαλκιδική) με πόλο τη Θεσσαλονίκη και εξειδί- 
κευση των παραλιακών ενοτήτων στον τουρισμό. 

(21) Η αναδιάταξη των ΟΤΑ σε νέους δήμους του προ¬ 
γράμματος Καποδίστρια, απέδωσε στην Περιφέρεια Κε¬ 
ντρικής Μακεδονίας 133 δήμους οι οποίοι διάρθρωσαν 
τους 625 ΟΤΑ της περιοχής οργανώνοντας τους 1.094 οι¬ 
κισμούς της. 

Με βάση τις τάσεις μεταβολής του πληθυσμού, τους 
δείκτες απασχόλησης σε σχέση με το μέσο όρο της Περι¬ 
φέρειας και τους δείκτες δεσμεύσεων κοινωνικού εξοπλι¬ 
σμού και τεχνικής υποδομής, ως κέντρα ανάπτυξης στην 
Περιφέρεια μπορούν να θεωρηθούν οι πρωτεύουσες των 
νομών και ορισμένοι δυναμικοί οικισμοί. 

Μια πρώτη ομάδα, αποτελούν τα εξής αστικά και ημια¬ 
στικά κέντρα κατά νομό: 

Ν.Ημαθίας: Βέροια, Νάουσα 

Ν.Θεσσαλονίκης: Πολεοδομικό Συγκρότημα, Λαγκαδάς 

Ν.Κιλκίς: Κιλκίς, Πολύκαστρο, Γουμένισσα 

Ν.Πέλλης: Έδεσσα, Αριδαία, Γιαννιτσά 

Ν.Πιερίας: Κατερίνη 

Ν.Σερρών: Σέρρες, Νιγρίτα, Σιδηρόκαστρο, 

Νέα Ζίχνη 

Ν.Χαλκιδικής: Αρναία, Πολύγυρος. 


2.2.3. Χωρική οργάνωση των παραγωγικών δραστηριο¬ 
τήτων 

2.2.3.1. Αγροτικές δραστηριότητες 

(22) Η Κεντρική Μακεδονία περιλαμβάνει πέντε από 
τους πλέον αναπτυγμένους γεωργικά νομούς της χώρας 
και αποτελεί κέντρο παραγωγής βασικών προϊόντων της 
ελληνικής γεωργίας. Στην περιοχή παράγονται τα περισ¬ 
σότερα από τα δυναμικά είδη του τομέα, με εξαίρεση τα 
εσπεριδοειδή και τις εκτεταμένες ελαιοκαλλιέργειες. Πα¬ 
ράλληλα, ενδιαφέρουσες οικονομικά δραστηριότητες 
παρατηρούνται σε όλους τους κλάδους του τομέα: γεωρ¬ 
γία, κτηνοτροφία, δασοπονία, αλιεία κ.λπ.). 

Το ποσοστό της γεωργικής γης ως προς την έκταση της 
Περιφέρειας ανέρχεται σε 39,4% έναντι 29,9% του αντί¬ 
στοιχου σε επίπεδο χώρας. Η καλλιεργούμενη έκταση 
ανέρχεται σε 7,6 εκατ.στρ., κατά 75% σε πεδινές και κατά 
25% σε ορεινές και ημιορεινές εκτάσεις. 

Ως ζώνες αγροτικής προτεραιότητας και δυνάμει αντα¬ 
γωνιστικής αγροτικής οικονομίας στην Περιφέρεια Κε¬ 
ντρικής Μακεδονίας θα πρέπει να αναγνωρίζονται οι πε¬ 
ριοχές με αρδευτικά δίκτυα, οι οργανωμένες κτηνοτροφι- 
κές ζώνες, τα δάση και οιλοιπές ευρείες ζώνες γεωργικής 
γης υψηλής γαιοϊκανότητας. 

Τα πεδία εντός των οποίων αναπτύσσεται αγροτική 
δραστηριότητα στην Περιφέρεια Κεντρικής Μακεδονίας 
μπορούν να διακριθούν σε τρεις κατηγορίες: 

• Ζώνη Πέλλας - Ημαθίας - Θεσσαλονίκης - Πεδινής Αλ- 
μωπίας και Ζώνη των Σερρών. 

• Πεδία κοίλων (Μυγδονία) ή κυρτών (Κιλκίς, Πιερία, 
Χαλκιδική) διαμορφώσεων, και αφετέρου διαθέτουν φυ¬ 
σική καταλληλότητα πεδίων για ανάπτυξη μεταποιητικών 
δραστηριοτήτων (Κιλκίς) ή τουριστικών δραστηριοτήτων 
(Πιερία, Χαλκιδική). 

• Η τρίτη κατηγορία αφορά πεδία των σχηματισμών 
του Ορεινού Χώρου, με περιορισμένους εδαφικούς πό¬ 
ρους, απομονωμένα ορεινά εσωτερικά και παραμεθόρια, 
και πεδία ειδικών πόρων όπως ο Όλυμπος, τα χιονοδρο¬ 
μικά κέντρα Βερμίου, Καϊμακτσαλάν, Λάίλιά, των δασικών 
σχηματισμών Χολομώντα, Στρατωνικίου, Βερτίσκου, Κερ¬ 
κίνης (Μπέλες). 

(23) Το σύνολο των αρδευομένων εκτάσεων ανέρχεται 
σε 3,1 εκατ.στρ. Εκτιμάται ότι στις δυνάμενες να αρδευ¬ 
τούν (με προϋπόθεση την ολοκλήρωση σημαντικών αρ¬ 
δευτικών έργων) περιλαμβάνονται εκτάσεις 1 εκατ.στρ., 
που χωροθετούνται κυρίως στην πεδιάδα του Κιλκίς και 
της Κατερίνης. 

Τα αρδευτικά έργα στο δυτικό πεδινό τμήμα της Περι¬ 
φέρειας συσχετίζονται άμεσα με το προβληματικό υδρο- 
λογικό ισοζύγιο της περιοχής, εξαιτίας της σημαντικής 
μείωσης των βροχοπτώσεων κατά την περίοδο της τελευ¬ 
ταίας 20ετίας. Επισημαίνονται οι πιθανές αρνητικές περι¬ 
βαλλοντικές επιπτώσεις αυτών των έργων και η ανάγκη 
αντιμετώπισής τους με την έγκριση και τήρηση περιβαλ¬ 
λοντικών όρων στην κατασκευή και λειτουργία τους. 

(24) Στην Περιφέρεια απαντώνται όλοι οι κλάδοιτης ζω¬ 
ικής παραγωγής. Η Κεντρική Μακεδονία είναι το κύριο κέ¬ 
ντρο παραγωγής βοοτροφίας της χώρας, ενώ σχετικά με¬ 
γάλο ποσοστό καταλαμβάνουν και τα άλλα ζωικά προϊό¬ 
ντα. 

Σημαντικός αριθμός εκμεταλλεύσεων βρίσκεται κοντά 
ή μέσα σε πυκνοκατοικημένες οικιστικές περιοχές (τα 
προβλήματα εντοπίζονται κύρια στο Ν.Θεσσαλονίκης και 
Ν. Ημαθίας). 




2334 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(25) Οι νομοί Θεσσαλονίκης και Χαλκιδικής αποτελούν 
τα κύρια κέντρα ανάπτυξηςτης θαλάσσιας αλιείας. Κύριες 
περιοχές αλιευτικής παραγωγής είναι ο Θερμαϊκός κόλ¬ 
πος με μεγάλα αλιευτικά κέντρα (Ν.Μηχανιώνα, Θεσσα¬ 
λονίκη, Ν.Μουδανιά) και το μεγαλύτερο αλιευτικό στόλο 
της χώρας, και κατά δεύτερο λόγο ο Στρυμονικός κόλπος. 

Στην Περιφέρεια έχουν αναπτυχθεί υδατοκαλλιέργειες 
εντατικής και ημιεντατικής μορφής, μικρός αριθμός 
ιχθυοτροφείων και μονάδες μυδοκαλλιέργειας, οστρακο- 
καλλιέργειας, στρειδοκαλλιέργειας και χελοκαλλιέργει- 
ας. 

Η Κεντρική Μακεδονία αν και διαθέτει σημαντικό όγκο 
γλυκών υδάτων δεν έχει καταφέρει να αναπτύξει ανάλο¬ 
γα τη σχετική αλιεία. 

Συγκρούσεις χρήσεων γης εντοπίζονται σε περιοχές 
αυθαίρετης δόμησης με αλλαγή χρήσης, και με υποβάθ- 
μιση σημαντικών πόρων (Δ.Χαλκιδική, ευρύτερη περιοχή 
ΠΣΘ). 

(26) Η γεωργική δραστηριότητα αποτελεί σοβαρή αιτία 
υποβάθμισης του περιβάλλοντος της Περιφέρειας Κε¬ 
ντρικής Μακεδονίας. Στη συντριπτική πλειοψηφία των πε¬ 
ριπτώσεων η υπεράντλησητων υδάτων για τις γεωργικές 
καλλιέργειες αλλά και για άλλες χρήσεις έχει οδηγήσει 
στη μεταβολή της υδρολογικής ισορροπίας. Τα φυτο¬ 
φάρμακα και λιπάσματα, ως αποτέλεσμα της εντατικο¬ 
ποίησης της γεωργίας, έχουν οδηγήσει στη διαταραχή 
του υδροφόρου ορίζοντα. Φαινόμενα ρύπανσης εντοπί¬ 
ζονται στα εσωτερικά ύδατα ποταμών και λιμνών, από νι¬ 
τρικά γεωργικής προέλευσης, φυτοφάρμακα και άλλα 
απόβλητα αστικών λειτουργιών. Η Λίμνη Βεγορίτις είναι 
βεβαρημένη από φυτοφάρμακα και οργανικά φορτία. Σε 
συνδυασμό με την πτώση της στάθμης της από τις υπε- 
ραντλήσεις από γεωτρήσεις για την άρδευση καλλιεργει¬ 
ών καιτη λειτουργία των μονάδωντης ΔΕΗ στηνπεριοχή, 
τίθεται σε πιθανό κίνδυνο ακόμη και η ύπαρξή της ως λί¬ 
μνη. Οι λίμνες Κορώνεια και Βόλβη επιβαρύνονται περι¬ 
βαλλοντικά από τις ανθρώπινες δραστηριότητες στην πε¬ 
ριοχή κύρια γεωργική και βιομηχανική. Σημειώνονται επί¬ 
σης προβλήματα που σχετίζονται με το κυνήγι. Ο Αξιός 
φέρει ρυπαντικό φορτίο (και από την πρώην Γιουγκοσλα- 
βία) από φυτοφάρμακα, σε συνδυασμό με την πτώση της 
στάθμης των νερών. Θίγεται έτσι το αξιολογότατο δέλτα 
που προστατεύεται με τη συνθήκη ΒΑΜ3ΑΒ. Από φυτο¬ 
φάρμακα, λιπάσματα, οικιστικά λύματα και απορρίμματα 
καθώς και από λύματα ποιμνιοστασίων ρυπαίνεται και ο 
Γαλλικός. Ο Λουδίας είναι ένα μεγάλο στραγγιστικό κα¬ 
νάλι και για το λόγο αυτόν η παρουσία υπολειμμάτων γε¬ 
ωργικών φαρμάκων καθ’ όλη τη διάρκεια του έτους είναι 
αναμενόμενη. Ο ποταμός Στρυμόνας δέχεται φορτίο από 
φυτοφάρμακα μέσω των διαφόρων χειμάρρων, που κα¬ 
ταλήγουν σε αυτόν. 

Ο έλεγχος της ποιότητας των επιφανειακών νερών, επι¬ 
βάλλει και διακρατικές συνεργασίες για μελέτες και κοινή 
διαχείριση των συνοριακών νερών για την προστασία των 
υγροβιότοπων της περιοχής. Όπως π.χ. για τους ποτα¬ 
μούς Αξιό και Στρυμόνα ή τη λίμνη Δοϊράνη. Ιδιαίτερα για 
τον Αξιό απαιτείται να διασφαλιστεί η διαχειριστική ικα¬ 
νότητα των νερών στα ανάντη, ώστε να σχεδιαστούν ανά¬ 
λογα πρότυπα για το υδατικό ισοζύγιο της λεκάνης του 
Αξιού. 

Φυτοφάρμακα απειλούν επίσης την ποιότητα των υπο¬ 
γείων υδάτων στις περισσότερες περιοχές αλλά σε δια¬ 
φορετικό βαθμό. 


2.2.3.2. Μεταποίηση 

(27) Η Περιφέρεια Κεντρικής Μακεδονίας χαρακτηρίζε¬ 
ται από υψηλό ποσοστό απασχόλησης στη μεταποίηση 
(το ποσοστό απασχόλησης στη μεταποίηση ως προς τη 
συνολική περιφερειακή απασχόληση είναι μεγαλύτερο 
από το αντίστοιχο της χώρας). Ειδικότερα, στους κλά¬ 
δους της μεταποίησης απασχολείται το 80,7% των απα- 
σχολουμένων στο δευτερογενή τομέα, ενώ παράγεταιτο 
71,4% του ΑΕΠ του τομέα της Περιφέρειας. 

Καθοριστική για τον τομέα είναι η παρουσία του αστι¬ 
κού κέντρου της Θεσσαλονίκης που παρουσιάζει ευρύ 
φάσμα μεταποιητικών δραστηριοτήτων με μεγάλη διαφο¬ 
ροποίηση και αποτελείτο δεύτερο, μετά την Αττική, βιο¬ 
μηχανικό κέντρο της χώρας. Ο Νομός Θεσσαλονίκης συ¬ 
γκεντρώνει τα 2/3 των βιομηχανιών - βιοτεχνιών της Περι¬ 
φέρειας και το 80% του τζίρου. Ωστόσο, μεταποιητικές 
δραστηριότητες έχουν αναπτυχθεί και σε άλλους νομούς 
με χαρακτηριστικά μεγάλης ειδίκευσης (Πέλλα, Ημαθία). 

Στην Περιφέρεια έχουν θεσμοθετηθεί βιομηχανικές πε¬ 
ριοχές (ΒΙΠΕ) στους Νομούς: Θεσ/νίκης, Σερρών, Κιλκίς, 
Χαλκιδικής, Πέλλης, Πέλλης-Ημαθίας, Πιερίας. 

Στην ευρύτερη περιοχή της Θεσσαλονίκης λειτουργούν 
ΒΙΠΑ με προσωρινές ρυθμίσεις. 

Σημαντικές ελλείψεις υπάρχουν στα έργα υποδομής 
καθώς και στην ανάπτυξη αποτελεσματικότερου πλαισί¬ 
ου λειτουργίας των περιοχών υποδοχής βιομηχανικών 
μονάδων 

(28) Στην Περιφέρεια είναι ανεπτυγμένος ο κλάδος της 
εξόρυξης με επίκεντρο την Κεντρική και ΒΑΧαλκιδική. Τα 
γνωστά μέχρι σήμερα αποθέματα ορυκτών πόρων σε 
σχέση με το ρυθμό εκμετάλλευσής τους δείχνουν δυνα¬ 
τότητες αυξημένης μεταλλευτικής παραγωγής. 

Μεμονωμένα λατομεία αδρανών υλικών υπάρχουν στη 
Βαρβάρα, Παλαιόκαστρο, Πολύγυρος και μαρμάρου στο 
Μεταγγίτσι. Κλειστά λατομεία υπάρχουν στην Αγ.Παρα¬ 
σκευή και στη Μεγ.Παναγία. 

(29) Σημαντική δέσμευση για την ενίσχυση της μεταποί¬ 
ησης στη Χαλκιδική αποτελεί η επένδυση για την αξιοποί¬ 
ηση κοιτασμάτων και κυρίως μεταλλουργία χρυσού. Η 
σύμβαση εκμετάλλευσης από το φορέα επένδυσης κυ¬ 
ρώθηκε από τη Βουλή τον Αύγουστο του 1996. Στη δια¬ 
χείριση του φορέα μεταβιβάστηκαν τα μεταλλεία «Μα- 
ντέμ Λάκκο», «Ολυμπιάδας» και «Μαύρη Πέτρα» συνολι¬ 
κής έκτασης 1.660 στρ. με περιβάλλουσα ζώνη υπό 
εκμετάλλευση 300 περίπου Ισπ2. Η σύμβαση παραχώρη¬ 
σης για την πορεία εκμετάλλευσης προβλέπει ότι θα ακο¬ 
λουθεί προτεραιότητατων πλέον πλούσιων κοιτασμάτων. 
Σύμφωνα με έκθεση του ΕΜΠ μπορούν και πρέπει να λη- 
φθούν μέτρα για να αντιμετωπιστούν οι επιπτώσεις, με 
την ορθολογική αξιοποίηση του φυσικού πόρου και την 
αποκατάσταση του φυσικού περιβάλλοντος. Για τα συνο¬ 
λικά και πιθανά αποθέματα, που υπολογίζονται σε πολλά 
εκατ. τόνους, πρέπει να εκτιμηθεί η μακροχρόνια επίπτω¬ 
ση στη χρήση υδατικών πόρων σε συνδυασμό με την 
ογκούμενη ζήτηση νερού για οικιστικές και ξενοδοχεια¬ 
κές ανάγκες αλλά και για τις συνακόλουθες συμπληρω¬ 
ματικές αγροτικές δραστηριότητες, δεδομένου μάλιστα 
ότι η Χαλκιδική αντιμετωπίζει σημαντικά ζητήματα διαχεί¬ 
ρισης ελλειμματικού υδατικού ισοζυγίου. Επίσης εκτιμά- 
ται ότι θα δημιουργούνται απόβλητα αρσενικού πολλών 
χιλιάδωντόνωνετησίως, τα οποία είναι διαχειρίσιμα με τε¬ 
χνικά μέτρα προστασίας του περιβάλλοντος. Τέλος, στην 
επιλογή της θέσης για την εγκατάσταση της μονάδας 

χρυσού, θα πρέπει να ληφθεί υπόψη ότι η περιοχή αποτε¬ 
λεί σημαντικό φυσικό ιστορικό και κοινωνικό «απόθεμα». 

Στο Ν.Χαλκιδικής, οι παραλιακές περιοχές Στρατωνίου 
είναι ιδιαίτερα βεβαρημένες από τις μεταλλευτικές δρα¬ 
στηριότητες, ενώ ο ποταμός Χαβρίας παρουσιάζει προ¬ 
βλήματα ρύπανσης από απόβλητα ελαιουργείων. 

Ειδικά περιβαλλοντικά -χωροταξικά προβλήματα λόγω 
εξορυκτικών δραστηριοτήτων εντοπίζονται στις ακόλου¬ 
θες περιοχές: 


Θεσ/νίκη: 

Χαλκιδική: 

Σέρρες: 

Πέλλα: 

Ημαθία: 

Πιερία: 


Ασβεστοχώρι, Ευκαρπία, Χορτιάτης, Δρυμός 
Γερακινή, Πατελίδα, Βάβδος, Ολυμπιάδα, 
Στρατώνι, 

Επτάμυλοι, Αγ. Πρόδρομος - Οινούσα 
Σωτήρα, Ζέρβη, Παναγίτσα, Δροσιά 
Πρόποδες Βερμίου, Γεωργιανοί 
Πρόποδες Ολύμπου. 


2.2.3.3. Τουρισμός 

(30) Το κύριο γνώρισμα της χωροταξικής κατανομής 
του δυναμικού της Περιφέρειας είναι η συγκέντρωσή του 
στις παράκτιες περιοχές των νομών Χαλκιδικής και Πιε¬ 
ρίας, καθώς και στο νομό Θεσσαλονίκης, που αντιπρο- 
σωπεύουντο 94%του υφιστάμενου ξενοδοχειακού δυνα¬ 
μικού σε κλίνες στην Περιφέρεια. Αντίστοιχα, και στο εσω¬ 
τερικό των νομών Χαλκιδικής, Πιερίας, Θεσσαλονίκης, 
διαπιστώνονται έντονες ανισοκατανομές με ιδιαίτερα ευ¬ 
νοημένες τις παράκτιες περιοχές και την πόλη της Θεσ¬ 
σαλονίκης. 

Η συνολική δυναμικότητα σε τουριστικά καταλύματα 
εκτιμάται σήμερα (με στοιχεία 1993) σε 100.000 επίσημες 
κλίνες στις οποίες πρέπει να προστεθούν και οι ανεπίση¬ 
μες κλίνες (σε μονάδες χωρίς άδεια λειτουργίας). 

Στο Νομό Χαλκιδικής η χερσόνησος της Κασσάνδρας 
συγκεντρώνει το 55% των κλινών του νομού, ενώ η χερ¬ 
σόνησος της Σιθωνίας το 24%. Στο Νομό Θεσσαλονίκης 
το Πολεοδομικό Συγκρότημα Θεσσαλονίκης συγκεντρώ¬ 
νει το 77% των κλινών του νομού. Τα ίδια χαρακτηριστικά 
παρουσιάζει και η χωρική κατανομή των οαπιρίηρε με το 
ήμισυ περίπου του δυναμικού να συγκεντρώνεται στο Νο¬ 
μό Χαλκιδικής και το υπόλοιπο να κατανέμεται στους Νο¬ 
μούς Πιερίας και Θεσσαλονίκης. 

Στις εσωτερικές περιοχές την Περιφέρειας η τουριστι¬ 
κή κίνηση είναι εξαιρετικά περιορισμένη. 

Ως προς τα ποιοτικά χαρακτηριστικά του ξενοδοχεια¬ 
κού δυναμικού, ευνοϊκότερη κατανομή παρουσιάζουν ο 
Νομός Χαλκιδικής (όπου το 37% του συνολικού αριθμού 
των κλινών αντιστοιχεί σε μονάδες Ευχ και Α' κατηγορίας) 
και ο Νομός Θεσσαλονίκης (17% αντίστοιχα). 

(31) Βασική επιλογή ανάπτυξης της Περιφέρειας στον 
τομέα του τουρισμού αποτέλεσε ο μαζικός παράκτιος 
τουρισμός. Η επιλογή αυτή υλοποιήθηκε με ταχείς ρυθ¬ 
μούς και απρογραμμάτιστα με κύριες συνέπειες την επο- 
χικότητα και την υπερεκμετάλλευση και υποβάθμιση των 
υφιστάμενων πόρων. 

Περιοχές με συγκρούσεις χρήσεων γης εντοπίζονται 
κύρια στην ευρύτερη περιοχή του ΠΣΘ, στις παράκτιες 
περιοχές της Χαλκιδικής (συγκρούσεις γεωργικής χρή¬ 
σης, εξορυκτικής δραστηριότητας, τουριστικής κατοι¬ 
κίας) και του Ν.Πιερίας. Στο Ν.Πιερίας, η υπεράντληση 
στα παράλια λόγω της τουριστικής δραστηριότητας έχει 
δημιουργήσει προβλήματα υφαλμύρωσης των παρά¬ 
κτιων υδροφορέων. Παρόμοιο πρόβλημα υφαλμύρωσης 
συναντάται στο Νομό Χαλκιδικής. 


Η αυθαίρετη δόμηση με αλλαγή των χρήσεων γης και η 
εντεινόμενη διασπορά οικιστικών συγκεντρώσεων στις 
ακτές της Πιερίας και της Χαλκιδικής οδηγούν στην υπο- 
βάθμιση σημαντικών φυσικών πόρων και ευαίσθητων οι¬ 
κοσυστημάτων. 

2.2.4. Ειδικές θεματικές κατηγορίες χώρου 

2.2.4.1. Αστικός χώρος - Ζώνες οικιστικής χρήσης 

(32) Η ένταση με την οποία ασκούνται οι ανθρώπινες 
δραστηριότητες στον περιφερειακό χώρο δημιουργεί τε¬ 
λείως διαφορετικού χαρακτήρα προβλήματα υπερανά- 
πτυξης και καταστροφής του φυσικού και δομημένου πε¬ 
ριβάλλοντος στις αστικές, περιαστικές παράκτιες και κα¬ 
τά μήκος του βασικού δικτύου επικοινωνιών περιοχές και 
υποανάπτυξης ή στασιμότητας στις υπόλοιπες. 

Ειδικότερα, η ισχυρή οικιστική ανάπτυξη της παραλια¬ 
κής ζώνης του «τόξου» του Θερμαϊκού (Πιερία - Θεσσα¬ 
λονίκη - Χαλκιδική), η εξειδίκευση των παραλιακών ενοτή¬ 
των στον τουρισμό και η οικιστική διασπορά στον εξω- 
αστικό χώρο (νόμιμη και αυθαίρετη) έχουν ως συνέπεια 
την υπέρμετρη εκμετάλλευση των φυσικών πόρων, σε πε¬ 
ριοχές όπως οι ακτές Πιερίας, Χαλκιδικής και Στρυμονι- 
κού κόλπου. Στην εφαρμογή των κανόνων χωροταξίας 
στο ανθρωπογενές περιβάλλον θα πρέπει να δοθεί προ¬ 
τεραιότητα στις παράκτιες παραθεριστικές και τουριστι¬ 
κές περιοχές, 

Περιοχές με συγκρούσεις χρήσεων γης εντοπίζονται 
κύρια στην ευρύτερη περιοχή του ΠΣΘ, στις παράκτιες 
περιοχές της Χαλκιδικής (συγκρούσεις γεωργικής χρή¬ 
σης, εξορυκτικής δραστηριότητας, τουριστικής κατοι¬ 
κίας) και του Ν.Πιερίας. Συγκρούσεις χρήσεων γης εντο¬ 
πίζονται επίσης σε περιοχές αυθαίρετης δόμησης με αλ¬ 
λαγή χρήσης, και με υποβάθμιση σημαντικών πόρων, 
όπως η γεωργική γη υψηλής γαιοϊκανότητας και τα δάση 
(Δ.Χαλκιδική, ευρύτερη περιοχή ΠΣΘ). 

Σημαντικά χωροταξικά προβλήματα εντοπίζονται και 
στις περιοχές αστικής επέκτασης και τις υποβαθμισμένες 
αστικές περιοχές. 

(33) Το αστικό περιβάλλον της Θεσσαλονίκης χαρακτη¬ 
ρίζεται από την παρουσία οξυμμένων προβλημάτων. Η 
κυκλοφοριακή συμφόρηση των κεντρικών περιοχών είναι 
ένα από αυτά, μολονότι η υλοποίηση της περιφερειακής 
οδού περιόρισε τη διαμπερή κυκλοφορία. Παραμένουν 
επίσης προβλήματα κυρίως σε σχέση με τις πύλες εισό¬ 
δου στη πόλη, που θα πρέπει να αντιμετωπισθούν με συ¬ 
νοδευτικές, προς το προγραμματιζόμενο έργο του Με¬ 
τρά, παρεμβάσεις. 

Ειδικές παρεμβάσεις απαιτούνται και για την αναβάθμι¬ 
ση της βιομηχανικής συγκέντρωσης στη Β.Δ. περιοχή της 
Θεσσαλονίκης. 

Ελλείψεις διαπιστώνονται στους τομείς των αναπλάσε¬ 
ων, της ανάδειξης μνημείων και συνόλων, της προβολής 
και αξιοποίησης των αρχαιολογικών χώρων και των λοι¬ 
πών πολιτιστικών πόρων, των σύγχρονων πολιτιστικών 
υποδομών. Για να αναδειχθεί η Θεσσαλονίκη σε Βαλκανι¬ 
κό Κέντρο Πολιτισμού και Επιστημών, απαιτούνται η ενί¬ 
σχυση της ιστορικής και αρχιτεκτονικής φυσιογνωμίας 
της πόλης, η ολοκλήρωση σύγχρονων υποδομών πολιτι¬ 
σμού, η σταθεροποίηση και ενίσχυση πολιτιστικών θε¬ 
σμών, αλλά και η ενίσχυση των διεθνών συνεργασιών και 
των επαφών με τον απόδημο ελληνισμό. 

(34) Τη μεταπολεμική εποχή, ο τρόπος που ασκήθηκε η 
αναπτυξιακή διαδικασία, στην Περιφέρεια, είχε σαν απο¬ 
τέλεσμα την καταστροφή των παραδοσιακών κέντρων και 

οικισμών. Στην Κ. Μακεδονία ελάχιστοι οικισμοί χαρακτη¬ 
ρίσθηκαν σαν παραδοσιακοί. Μεγάλο μέρος των χαρα¬ 
κτηρισμένων ως αξιόλογων οικισμών της Κ.Μακεδονίας 
είναι στην πραγματικότητα παραδοσιακοί. 

Ορισμένα τμήματα των μεγάλων αστικών κέντρων, που 
διατηρούν τον παραδοσιακό χαρακτήρα τους. Τα τμήμα¬ 
τα αυτά είναι περιορισμένα και για τη διατήρησή τους 
απαιτείται η λήψη συντονισμένων οικονομικών - νομοθετι¬ 
κών μέτρων. Διασώζονται στη Βέροια στη Νάουσα, στην 
Έδεσσα στις Σέρρες και το ιστορικό κέντρο Θεσσαλονί¬ 
κης. 

Τον παραδοσιακό χαρακτήρα τους διατηρούν και ορι¬ 
σμένα κεφαλοχώρια. Σε αυτά, ο ιστορικός πυρήνας εξα¬ 
κολουθεί να αποτελεί κεντρικό τμήμα του οικισμού. Σήμε¬ 
ρα διασώζονται ακόμα, εν μέρει ή εξ ολοκλήρου, μια σει¬ 
ρά οικισμών, όπως: Γαλάτιστα - Αρναία, Άνω Νικήτη, 
παλιός Πολύγυρος στη Χαλκιδική, παλιός Λαγκαδάς στη 
Θεσσαλονίκη, Γουμένισσα στο Κιλκίς, Κολινδρός - Λιτό¬ 
χωρο στην Πιερία, Πρώτη, Ροδολίβος στις Σέρρες, κ.ά. 
Για τους οικισμούς αυτούς απαιτούνται μέτρα, όπως εκ¬ 
πόνηση ειδικών πολεοδομικών μελετών για τον παραδο¬ 
σιακό πυρήνα, παρεμβάσεις στις κεντρικές περιοχές, 
διαχωρισμός επεκτάσεων από παλιό οικισμό, θέσπιση ει¬ 
δικών όρων δόμησης, ένταξη σε δίκτυα περιήγησης - του¬ 
ρισμού - αναψυχής, κ.λπ. Επισημαίνεται ότι οι οικισμοί αυ¬ 
τοί συνήθως είναι χωροθετημένοι σε ένα εξαιρετικά ποι¬ 
κίλο και ενδιαφέρον φυσικό περιβάλλον, με το οποίο 
έχουν δημιουργήσει στο παρελθόν ενιαία αισθητικά σύ¬ 
νολα. 

(35) Σημαντικά είναι και τα δείγματα Βιομηχανικής Αρ¬ 
χιτεκτονικής σε πολλές πόλεις, Θεσσαλονίκη, Έδεσσα, 
Νάουσα, Βέροια, Σέρρες, Γουμένισσα. Η προσπάθεια 
επανάχρησης των κελυφών αυτών έχει αναπτυχθεί τε¬ 
λευταία και βρίσκεται σε εξέλιξη μία προσπάθεια χωρο- 
θέτησης σ’ αυτά πολιτιστικών εκπαιδευτικών και καλλιτε¬ 
χνικών λειτουργιών. Στον τομέα αυτό μπορεί να υπάρξει 
και δραστηριοποίηση της ιδιωτικής πρωτοβουλίας. 

2.2.4.2. Παράκτιος χώρος 

(36) Η ζώνη του Αιγαίου στην Περιφέρεια Κεντρικής Μα¬ 
κεδονίας περιλαμβάνει ένα εξαιρετικής σημασίας απόθε¬ 
μα ιστορίας, πολιτισμού, φυσικών πόρων και έρευνας και 
τεχνολογίας: τον Ολυμπο, το ιστορικό τρίγωνο Δίο - Πέλ¬ 
λα - Βεργίνα, τους Υγροτόπους των Δέλτα και των λιμνών, 
τη συγκέντρωση δυναμικού τεχνολογίας και έρευνας στη 
μητροπολιτική περιοχή Θεσσαλονίκης, τους περιβαλλο¬ 
ντικούς σχηματισμούς Χολομώντα, Σιθωνίας και Κασσάν¬ 
δρας. Το απόθεμα αυτό αποτελεί ιδιαίτερο πλεονέκτημα 
που μπορεί να αξιοποιηθεί για την παραγωγή ανταγωνι¬ 
στικών υπηρεσιών υψηλής ποιότητας, σε ένα πλαίσιο ενι¬ 
αίας χωροταξικής οργάνωσης της ζώνης και άμβλυνσης 
της εποχιακότητας και με αιχμή έναν πολυδύναμο και πο- 
λυλειτουργικό τουρισμό, μετομεακή και κλαδική διαπλο¬ 
κή, που θα προωθεί την πολυεποχικότητα. 

(37) Στις παράκτιες ζώνες ασκούνται πιέσεις παραθερι- 
στικήςτουριστικής κατοικίας, που απειλούντους περιβαλ¬ 
λοντικούς σχηματισμούς και απαιτούν την άμεση οργάνω¬ 
ση και ρύθμιση χρήσεων β' κατοικίας. Το σύστημα των οικι¬ 
σμών δέχεται ισχυρή πίεση για επέκταση δίχως πρόβλεψη 
και δυνατότητα δημόσιας δαπάνης για την οργάνωση και 
τη λειτουργία τους. Η ζήτηση β' κατοικίας για μεγάλο μέ¬ 
ρος του πληθυσμού της Περιφέρειας θα μετατρέψει τμή¬ 
ματα της παράκτιας ζώνης σε περιοχές ζήτησης υπηρε¬ 
σιών τεχνικής και κοινωνικής αστικής υποδομής. 


Η περιοχή Ολύμπου (περιοχή Λιτοχώρου) υφίσταται 
ισχυρές πιέσεις διαμόρφωσης εκτεταμένων ζωνών β' κα¬ 
τοικίας. Το ίδιο ισχύει και για τις περιοχές Σιθωνίας και 
Κασσάνδρας, στις οποίες η περαιτέρω ανάπτυξη β' κα¬ 
τοικίας ισοδυναμεί με καθολική ανάλωση του διαθέσιμου 
παραγωγικού περιβαλλοντικού αποθέματος. Στις περιο¬ 
χές αυτές απαιτείται ένας συνολικός σχεδιασμός, ικανός 
να κινήσει βασικούς κλάδους του τομέα των υπηρεσιών 
και να ολοκληρώσει κλάδουςτου πρωτογενή τομέα. Η ορ¬ 
γάνωση σχηματισμών ξενοδοχειακών υπηρεσιών διευρυ- 
μένης περιόδου και πολλαπλών λειτουργιών μπορεί να 
αποτελέσει εναλλακτική διέξοδο περιορίζοντας τη δημι¬ 
ουργία εκτεταμένων ζωνών β' κατοικίας. 

Στις περιοχές της Πιερίας, το μικρό εύρος της παρά¬ 
κτιας τουριστικής ζώνης και η διέλευση των χερσαίων 
αξόνων ΠΑΘΕ και ΟΣΕ, προβλέπεται ότι θα ενισχύσει τις 
τάσεις ανάπτυξης ενός συστήματος αστικών σχηματι¬ 
σμών, παράλληλο με τις ακτές και τους διαμήκεις μετα¬ 
φορικούς άξονες. 

Στις περιοχές της Κατερίνης θα συγκεντρωθούν τάσεις 
μικτής χρήσης β' κατοικίας και τουριστικών υπηρεσιών 
επεκτεινόμενου του σημερινού συστήματος με πυρήνες 
αστικών, περιαστικών, εξωαστικών σχηματισμών. 

(38) Οι παράκτιες παραθεριστικές και τουριστικές πε¬ 
ριοχές θα πρέπει να αποτελέσουν κατά προτεραιότητα 
πεδίο χωροταξικών ρυθμίσεων. Αρχικά θα πρέπει να οριο- 
θετηθεί η ανάπτυξη των περιοχών, ο κορεσμός των οποί¬ 
ων έχει, σε εκτεταμένες περιοχές, υπερβεί τη φέρουσα 
ικανότητα των οικοσυστημάτων. 

Περιοχές με συγκρούσεις χρήσεων γης εντοπίζονται 
κύρια στην ευρύτερη περιοχή του ΠΣΘ, στις παράκτιες 
περιοχές της Χαλκιδικής (συγκρούσεις γεωργικής χρή¬ 
σης, εξορυκτικής δραστηριότητας, τουριστικής κατοι¬ 
κίας) και του Ν. Πιερίας και το Δέλτα του Αξιού όπου το ιδι¬ 
αίτερα ενδιαφέρον οικοσύστημα τίθεται σε κίνδυνο λόγω 
της αδυναμίας διαχείρισης - ελέγχου. 

Στο Ν.Πιερίας, παρατηρείται έλλειψη έργων διευθέτη¬ 
σης στα κατάντη των χειμάρρων του Ολύμπου, όπου με- 
ταφέρονται μεγάλες ποσότητες φερτών υλών (που έχουν 
όμως θετική επίπτωση στις μυδοκαλλιέργειες). Η υπερά- 
ντληση στα παράλια λόγω της τουριστικής δραστηριότη¬ 
τας έχει δημιουργήσει προβλήματα υφαλμύρωσης των 
παράκτιων υδροφορέων. 

Στο Ν.Χαλκιδικής, οι παραλιακές περιοχές Ν.Καλλικρά- 
τειας, Νέων Φλογητών και Στρατωνίου είναι ιδιαίτερα βε¬ 
βαρημένες, οι μεν δύο πρώτες από τη χωρίς έλεγχο υπε- 
δάφια διάθεση βοθρο-λυμάτων, ενώ το Στρατώνι από τις 
μεταλλευτικές δραστηριότητες. ΣτηνΑμμουλιανή, Πόρτο 
Καρά και Πυργαδίκια υπάρχει έντονο το πρόβλημα της 
υφαλμύρωσης, λόγω γεωτρήσεων σε σχετικά μικρή από¬ 
σταση από τη θάλασσα. 

2.2.4.3. Ορεινές / ημιορεινές περιοχές 

(39) Οι ορεινές ζώνες και ιδιαιτέρως εκείνα τα τμήματα 
των ορεινών ζωνών που χαρακτηρίζονται από φθίνοντα 
πληθυσμό αναγνωρίζονται ως οι κυρίως προβληματικές 
περιοχές στην Περιφέρεια. Στο χώρο αυτό εντοπίζονται 
ζώνες ειδικού ενδιαφέροντος ενδογενούς δυναμικού: 

α. Η περιοχή Δυτικών Πιερίων με ορεινά υψίπεδα τουρι¬ 
στικού και ειδικού αγροτικού ενδιαφέροντος. 

β. Η περιοχή Χολομόντα με τις ορεινές δασικές περιο¬ 
χές. 

Η διασυνοριακή περιοχή Δοϊράνης Κερκίνης με τα σύν¬ 
θετα λιμναία και παραλίμνια πεδία οικολογικού και ειδικού 

αγροτικού ενδιαφέροντος, αποτελεί την τρίτη ζώνη ειδι¬ 
κού ενδιαφέροντος ενδογενούς δυναμικού. 

(40) Η ελκτικότητα των ορεινών - ημιορεινών ζωνών θα 
πρέπει να αυξηθεί, ώστε να αποτελέσουν αντίβαρο στην 
πίεση που δέχονται οι παράκτιες και περιαστικές περιο¬ 
χές. Στις περιοχές αυτές συναντιόνται μεμονωμένοι οικι¬ 
σμοί ή ομάδες οικισμών, των οποίων το παραδοσιακό πε¬ 
ριβάλλον διασώζεται, όμως, με την αλλαγή των οικονομι¬ 
κών δομών και την ανάπτυξη των πεδιάδων, οι οικισμοί 
αυτοί συρρικνώνονται, ερημώνονται ή εγκαταλείπονται. 
Η εξέλιξη αυτή μετατρέπει το πρόβλημα διατήρησής 
τους σε χωροταξικό και αναπτυξιακό. Σε αυτές τις περι¬ 
πτώσεις, η δημιουργία δικτύωντουρισμού - αναψυχής και 
πολιτιστικών λειτουργιών είναι πρωταρχική, εφόσον 
όμως συνδυάζεται και με τη δημιουργία θέσεων απασχό¬ 
λησης στην ευρύτερη περιοχή τους. Τέτοια οικιστικά σύ¬ 
νολα βρίσκονται σε όλους τους Νομούς και μπορούν να 
αποτελέσουν κέντρα ποιοτικής παρέμβασης σε ζώνες 
που υποβαθμίζονται ταχύτατα. 

Το Λιτόχωρο είναι δυνατόν να αποτελέσει το τοπικό κέ¬ 
ντρο διαχείρισης του πολιτιστικού και περιβαλλοντικού 
σχηματισμού του Ολύμπου. 

2.2.4.4. Δίκτυα φυσικού και πολιτιστικού περιβάλλοντος 

(41) Το φυσικό περιβάλλον της Περιφέρειας χαρακτη¬ 
ρίζεται από την παρουσία σημαντικών σε αριθμό φυσικών 
οικοσυστημάτων και μεμονωμένων στοιχείων της φύσης, 
με ιδιαίτερο περιβαλλοντικό / οικολογικό ενδιαφέρον. 
Διακρίνονται σε εκείνα τα οποία έχουν ενταχθεί σε καθε¬ 
στώς προστασίας, καθώς και σε εκείνα που στο σύνολό 
τους ή στοιχεία τους έχουν τα απαιτούμενα χαρακτηρι¬ 
στικά, σύμφωνα με τις προβλέψεις του Ν.1650/86 για τη 
θεσμοθέτησή τους. Οι προστατευόμενες περιοχές του 
Εθνικού Δρυμού του Ολύμπου, των υγροτόπων στα Δέλ¬ 
τα των ποταμών Αξιού, Λουδία, Αλιάκμονα και Αλυκών Κί¬ 
τρους Πιερίας, και στις Λίμνες Βόλβης, Κορώνειας (Λα¬ 
γκαδά) και Κερκίνη, οι περιοχές που έχουν χαρακτηριστεί 
ως τοπία ιδιαίτερου φυσικού κάλλους (Ολύμπου - Πιε- 
ρίων, Βεργίνας - Παλατίτσιας, Λόγγου - Έδεσσας - Πεδιά¬ 
δας Έδεσσας, Άγιο Όρος και η προ αυτού περιοχή Άθω, 
Λίμνη Άγρα), δασικά οικοσυστήματα στους ορεινούς 
όγκους και υγρότοποι αποτελούν ενότητες χώρου που 
μπορούν να οργανωθούν ως δίκτυα φυσικού και πολιτι¬ 
στικού περιβάλλοντος ενσωματώνοντας παραδοσιακούς 
οικισμούς και αρχαιολογικούς χώρους. 

Αλλά και το πολιτιστικό περιβάλλον στην Κεντρική Μα¬ 
κεδονία είναι ιδιαίτερα πλούσιο και ποικιλόμορφο και κα¬ 
λύπτει όλες τις φάσεις του Ελλαδικού πολιτισμού απάτην 
παλαιολιθική εποχή ως τα σύγχρονα χρόνια. 

Το αρχαιολογικό, βυζαντινό και οθωμανικό μνημειακό 
απόθεμα της Περιφέρειας μπορεί να αναδειχθεί μέσα 
από την οργάνωσή του σε δίκτυα. 

Αλλά και το νεότερο οικιστικό και μνημειακό απόθεμα 
μπορεί να αναδειχτεί μέσα από την ανάπλαση και ανα¬ 
βάθμιση των ιστορικών κέντρων, και την ένταξη μεμονω¬ 
μένων ή ομάδων παραδοσιακών οικισμών στις ευρύτερες 
γεωγραφικές ενότητες που συνιστούν οι φυσικοί πόροι 
της Περιφέρειας, οργανωμένοι σε δίκτυα τουρισμού και 
αναψυχής. 

Για τους παραδοσιακούς οικισμούς που βρίσκονται σε 
ορεινές ή απομονωμένες περιοχές και είτε συρρικνώνονται 
δημογραφικά είτε έχουν ήδη εγκαταλειφθεί, η δημιουργία 
δικτύων τουρισμού - αναψυχής και πολιτιστικών λειτουρ¬ 
γιών είναι πρωταρχική, εφόσον όμως συνδυάζεται και με τη 


δημιουργία θέσεων απασχόλησης στην ευρύτερη περιοχή 
τους. Τέτοια οικιστικά σύνολα βρίσκονται στους Νομούς 
Θεσσαλονίκης (επαρχία Λαγκαδά), Χαλκιδικής (επαρχία 
Αρναίας Κ. Χαλκιδική), Κιλκίς (Πά'ίκο και Κρούσια), Σερρών 
(Παγγαίο και Μπέλες), Πιερίας (Όλυμπος και Πιέρια), Ημα¬ 
θίας (Βέρμιο), Πέλλας (Καϊμακτσαλάν, περιοχή Αριδαίας). 
Αλλά και αρκετά από τα μεγαλύτερα κεφαλοχώρια, που 
διαθέτουν έναν ιστορικό πυρήνα στο κεντρικό τμήμα του 
οικισμού τους (Γαλάτιστα - Αρναία, Άνω Νικήτη, παλιός Πο¬ 
λύγυρος στη Χαλκιδική, παλιός Λαγκαδάς στη Θεσσαλονί¬ 
κη, Γουμένισσα στο Κιλκίς, Κολινδρός-Λιτόχωρο στην Πιε¬ 
ρία, Πρώτη, Ροδολίβος στις Σέρρες κ.ά.), μπορούν να εντα¬ 
χθούν σε ανάλογα δίκτυα. 

Ορισμένοι από τους παραπάνω φυσικούς και πολιτιστι¬ 
κούς πόρους (περιοχή Ολύμπου - Πιερίων στο Ν.Πιερίας, 
Αρναίας στη Χαλκιδική και η λεκάνη των λιμνών Κορώνει- 
ας - Βόλβης στο Ν. Θεσσαλονίκης) γειτνιάζουν με παρά¬ 
κτιες περιοχές με έντονη τουριστική ανάπτυξη, γι’ αυτό 
και θα πρέπει να προστατευθούν από πιθανούς κινδύνους 
ανάλωσής τους. 

3. Πρόταση Περιφερειακού Πλαισίου Χωροταξικού Σχε- 
διασμού και Αειφόρου Ανάπτυξης της Περιφέρειας (χάρ¬ 
της Δ.1.1) 

3.1. Πρότυπο χωρικής ανάπτυξης 

(42) Το πρότυπο Χωρικής Ανάπτυξης προκύπτει ως συ- 
νισταμένη των αναπτυξιακών επιλογών όπως αυτές εκ¬ 
φράζονται από το μέχρι το 2006 (2008) σχεδίασμά του Γ 
ΚΠΣ και τις εφαρμογές του και των δράσεων όλων των τε- 
λεστώνπου συμμετέχουν στις οικονομικές και κοινωνικές 
διαδικασίες. 

(43) Οι γενικοί στόχοι που καθορίζουν και το πρότυπο 
χωρικής οργάνωσης της Περιφέρειας συγκεκριμενοποι¬ 
ούνται στο χώρο: 

• Με την επιδίωξη συγκρότησης ενός ισόρροπου και 
πολυκεντρικού δικτύου αστικών κέντρων, το οποίο μπο¬ 
ρεί να λειτουργεί αντισταθμιστικά αλλά και συμπληρωμα¬ 
τικά ως προς αυτό του συγκροτήματος της Θεσσαλονί¬ 
κης, 

• Με την επιδίωξη ενός πολυκεντρικού πρότυπου αστι¬ 
κής ανάπτυξης σε ευρωπαϊκό και σε εθνικό επίπεδο με βα¬ 
σικό του πόλο τη Θεσσαλονίκη 

• Με την ενδυνάμωση και βελτίωση όλων των αστικών 
κέντρων της Περιφέρειας, 

• Με τη υιοθέτηση της αρχής της «συμπαγούς πόλης» 
και τον περιορισμό της αστικής διάχυσης, 

• Με την ανάπτυξη ενός βιώσιμου πρότυπου ανάπτυ¬ 
ξης της υπαίθρου, 

• Μετην ανάπτυξη ολοκληρωμένων συστημάτων μετα¬ 
φορών και πρόσβασης στη γνώση, 

• Με τη βελτίωση της προσπελασιμότητας της Περιφέ¬ 
ρειας και της εσωτερικής της συνοχής, 

• Με τη διάχυση της πληροφορίας και της γνώσης, 

• Με την αναπτυξιακή αξιοποίηση των φυσικών και πο¬ 
λιτιστικών πόρων, 

• Με τη συνεπή διαχείριση των υδατικών πόρων και την 
πρόληψη των κινδύνων φυσικών καταστροφών. 

• Στη συνετή χρήση των φυσικών της πόρων, πράγμα 
του συνεπάγεται τη συμφιλίωση του ενεργειακού ανα¬ 
πτυξιακού προτύπου με τον έλεγχο και τον περιορισμό 
της ρύπανσης. 

(44) Το οικιστικό δίκτυο της Περιφέρειας συγκροτείται 
σε τρία επίπεδα: 

• Από το Πολεοδομικό Συγκρότημα Θεσσαλονίκης στο 
πρώτο επίπεδο, 

• Από το αναδυόμενο δίκτυο αστικών κέντρων στα δυ¬ 
τικά του νομού (Γιαννιτσά, Βέροια, Νάουσα, Έδεσσα), 
στο δεύτερο, και 

• Από τις πόλεις που αναπτύσσονται ακτινικά σε σχέση 
με τη Θεσσαλονίκη (Κατερίνη, Κιλκίς, Σέρρες), στο τρίτο. 

Το σύστημα των αστικών κέντρων κυριαρχείται από τη 
Θεσσαλονίκη, όπως είναι επόμενο, η οποία καθορίζει σε 
μεγάλο βαθμό τη δυναμική του. 

(45) Παρά τη γραμμική του διάταξη, και παρά την καθο¬ 
ριστική σημασία της Θεσσαλονίκης σε αυτό, το πρωτεύ¬ 
ον οικιστικό δίκτυο της Περιφέρειας εμφανίζει στοιχεία 
αύξουσας λειτουργικής ολοκλήρωσης η οποία επιταχύ¬ 
νεται από τις αναπτυσσόμενες υποδομές μεταφορών και 
επικοινωνιών. Η Εγνατία και ο ΠΑΘΕ θα αποτελέσουν ση¬ 
μαντικούς μηχανισμούς λειτουργικής ολοκλήρωσης των 
αστικών κέντρων της Περιφέρειας, τόσο μεταξύ τους όσο 
και με τα λοιπά γειτονικά αστικά κέντρα της χώρας, αλλά 
και στις γειτονικές μας χώρες. 

Η διοίκηση σε όλα τα επίπεδα (Θεσσαλονίκη και οι 
έδρες νομαρχιών), η εκπαίδευση (ανωτάτη και ανωτέρα), 
οι δραστηριότητες πολιτισμού, η αναψυχή, το εμπόριο 
και οι μεταφορές (το οδικό και το σιδηροδρομικό δίκτυο, 
το λιμάνι της Θεσσαλονίκης και το αεροδρόμιο) αποτε¬ 
λούν στοιχεία γύρω από τα οποία αναπτύσσεται η δι¬ 
κτύωση αυτή. 

(46) Η βελτίωση και η ολοκλήρωση του αναπτυσσόμε¬ 
νου λειτουργικού δικτύου των αστικών κέντρων της Περι¬ 
φέρειας αναπτύσσεται παράλληλα με την εσωτερική ορ¬ 
γάνωση των αστικών κέντρων με την ολοκλήρωση δηλα¬ 
δή του πολεοδομικού τους σχεδιασμού και την εφαρμογή 
τους, έτσι ώστε η διαχείριση του χώρου και ο ορθολογι¬ 
κός καθορισμός χρήσεων γης να αποτελέσουν προωθη- 
τικό παράγοντα της ανάπτυξης και όχι φραγμό της μέσα 
από τις διαδικασίες υπερβολικής αύξησης της τιμής της 
γης, αλλά και απαξίωσής της λόγω συγκρούσεων μη συμ¬ 
βατών μεταξύ τους χρήσεων. Καθοριστική για την ανά¬ 
πτυξη των πόλεων της Περιφέρειας είναι και η δυνατότη¬ 
τα σχεδιαζόμενης ανάπτυξής τους (επεκτάσεις), αλλά και 
η βελτίωση του κοινωνικού εξοπλισμού τους και της συ¬ 
γκέντρωσης οχλουσών λειτουργιών σε συγκεκριμένες ει¬ 
δικά διαμορφούμενες περιοχές, έτσι ώστε η οργανωμένη 
επέκταση να συμβάλλει στον περιορισμό της αστικής διά¬ 
χυσης. Η συγκρότηση ενοτήτων υπαίθρου όπου δυναμι¬ 
κά οικιστικά και αστικά κέντρα λειτουργούν ολοκληρωμέ¬ 
να σε ότι αφοράτις λειτουργίες κατοίκησης, παραγωγής, 
εκπαίδευσης και αναψυχής αποτελούν καθοριστικό στοι¬ 
χείο διαμόρφωσης ενός συγχρόνου περιβάλλοντος τόσο 
για την αγροτική ανάπτυξη όσο και για την ανάπτυξη του 
οικιστικού δικτύου. 

(47) Οι ενότητες αυτές καθορίζονται από τη διάταξη 
των παραγωγικών δραστηριοτήτων και του οικιστικού δι¬ 
κτύου στο χώρο, από το υπάρχον και αναπτυσσόμενο οδι¬ 
κό δίκτυο και δίκτυο μεταφορών και από τη γεωγραφία 
της περιοχής. Η διοικητική διάρθρωση της Περιφέρειας, 
Νομαρχιακή Αυτοδιοίκηση και νέοι δήμοι αποτελούν πρό¬ 
σθετο παράγοντα διαμόρφωσης των ενοτήτων της υπαί¬ 
θρου. 

(48) Η ανάπτυξη ολοκληρωμένων συστημάτων μεταφο¬ 
ρών, επικοινωνιών και ενέργειας αποτελούν καθοριστικό 
παράγοντα οργάνωσης του χωρικού προτύπου της Περι¬ 
φέρειας. Τα ολοκληρωμένα συστήματα μεταφορών συμ¬ 


βάλλουν στη σύνδεση της Περιφέρειας με τις λοιπές πε¬ 
ριφέρειες της χώρας (Δυτική Μακεδονία, Ανατολική Μα¬ 
κεδονία και Θράκη, Ήπειρος, Θεσσαλία, Κεντρική Ελλά- 
δα-Αττική και νησιά) με τα κατά περίπτωση πρόσφορα μέ¬ 
σα, αλλά και με το ευρύτερο περιβάλλον της. 

(49) Η ιεραρχημένη ανάπτυξη των ολοκληρωμένων και 
διασυνδεδεμένων συστημάτων μεταφορών συμβάλλει 
ταυτόχρονα και στην αύξηση της εσωτερικής συνοχής 
της Περιφέρειας και στη λειτουργικά κατά σταδιακό τρό¬ 
πο ολοκλήρωση του παραγωγικού της προτύπου. Η δια¬ 
σφάλιση υποδοχέα εγκατάστασης (συγκεκριμένων πε¬ 
ριοχών) και κατάλληλου εργατικού δυναμικού και στελε¬ 
χών (εκπαίδευση, κατάρτιση) αποτελούν στοιχεία που 
συμβάλλουν στην ολοκλήρωση αυτών των συγκεκριμέ¬ 
νων αναπτυξιακών προϋποθέσεων. 

Ο εξοπλισμός της Περιφέρειας με σύγχρονα δίκτυα επι¬ 
κοινωνιών συμβάλλει στην αξιοποίηση της στρατηγικής 
κεντρικής θέσης που αυτή καταλαμβάνει στη βόρεια Ελ¬ 
λάδα, θέσης τόσο ως προς τη χώρα όσο και ως προς την 
Ευρωπαϊκή Ένωση αποτελώντας προϋπόθεση μιας σύγ¬ 
χρονης αναπτυξιακής διαδικασίας. 

(50) Η προσπελασιμότητα και η εσωτερική συνοχή της 
Περιφέρειας πρέπει να διασφαλίζονται με την ανάπτυξη 
ενός ολοκληρωμένου διανομαρχιακού δικτύου (οδικό, σι¬ 
δηροδρομικό, θαλάσσιο, αεροπορικό). Η Εγνατία οδός, ο 
ΠΑΘΕ και οι συνδέσεις τους με τα σύνορα, καθώς και το 
αεροδρόμιο της Περιφέρειας αποτελούν το τμήμα του 
εθνικού συστήματος μεταφορών, το οποίο σε ενδοπερι- 
φερειακό επίπεδο ολοκληρώνεται με τους περιφερεια¬ 
κούς και τοπικής σημασία άξονες. 

Ειδική πρόνοια θα πρέπει να ληφθεί ώστε οι υπερτοπι¬ 
κής σημασίας άξονες, όπως η Εγνατία και ο ΠΑΘΕ, να μην 
λειτουργήσουν ως άξονες διαχωρισμού της Περιφέρει¬ 
ας, συμβάλλοντας στην αναπαραγωγή πρόσθετων ανισο¬ 
τήτων στις κλίμακες της Περιφέρειας και των νομών, αλ¬ 
λά να καταστούν άξονες έλξης στην άμεση περιφέρεια 
των φαινομένων αστικής διάχυσης. 

(51) Η ανάπτυξη και η διάχυση της πληροφορίας και της 
γνώσης πραγματοποιείται εκτός από την ανάπτυξη των 
σχετικών υποδομών και με την ανάπτυξη του εκπαιδευτι¬ 
κού συστήματος σε όλες του τις βαθμίδες. Η οργάνωση 
εξατάξιων δημοτικών σχολείων σε επίπεδο νέων δήμων 
αποτελεί σημαντικό παράγοντα προς τη συγκεκριμένη 
κατεύθυνση. Καθοριστική είναι επίσης προς την ίδια κα¬ 
τεύθυνση και η περαιτέρω ανάπτυξη και ολοκλήρωση της 
τριτοβάθμιας εκπαίδευσης στην Περιφέρεια. Η ανάπτυξη 
ενός ολοκληρωμένου συστήματος ΑΕΙ, ΤΕΙ και η εγκατά¬ 
σταση τμημάτων του ΑΠΘ και σε άλλες περιοχές εκτός 
της Θεσσαλονίκης συμβάλλει μακροχρόνια και στην αστι¬ 
κή ανάπτυξη αλλά οδηγεί μέσα από τη σύνδεση των εκ¬ 
παιδευτικών ιδρυμάτων μετηνπαραγωγή στη δημιουργία 
επιχειρήσεων σε κατά κανόνα δυναμικούς τομείς της οι¬ 
κονομίας. Η αποκεντρωτική διαδικασία του ΑΠΘ συμβάλ¬ 
λει στην αποσυμφόρηση του παραδοσιακού του χώρου 
μέσα στη Θεσσαλονίκη και ταυτόχρονα επιτρέπει την 
ανάπτυξη ορισμένωντμημάτων και ερευνητικών ινστιτού¬ 
των. 

(52) Τ ο ζήτημα, τέλος της κατά το δυνατόν διασφάλισης 
της Περιφέρειας από καταστροφές (σεισμοί, πυρκαγιές, 
πλημμύρες και ξηρασία) παραπέμπει στη συνετή διαχεί¬ 
ριση των πόρων που επηρεάζονται άμεσα από τα στοιχεία 
που συνδέονται με κάθε μια από τις καταστροφές αυτές 
ώστε είτε αυτές να προλαμβάνονται είτε σε περίπτωση 

αδυναμίας πρόβλεψης και πρόληψής τους να ελαχιστο¬ 
ποιούνται οι συνέπειες τους. 

(53) Στη λογική αυτή ιδιαίτερη μέριμνα θα πρέπει να λη- 
φθεί για την προστασία των παραλίων της Περιφέρειας 
όπου βρίσκονται και πολλοί υγρότοποι, ιδιαίτερα στην πε¬ 
ριοχή εκβολής των ποταμών. Τα παράλια της Περιφέρει¬ 
ας μετά ευαίσθητα οικοσυστήματά τους δέχονται πιέσεις 
από τις αγροτικές δραστηριότητες, από την αστική διά¬ 
χυση και από την ανάπτυξη της παραθεριστικής κατοικίας 
και των τουριστικών δραστηριοτήτων. 

(54) Η δομή στο χώρο του προτύπου χωρικής ανάπτυ¬ 
ξης ακολουθεί τη διάρθρωση στο χώρο της Περιφέρειας 
καθώς και τα γεωγραφικά της χαρακτηριστικά. Οι επι¬ 
πτώσεις, όμως, των παραγόντων αυτών στο χωρικό ανα¬ 
πτυξιακό πρότυπο της Περιφέρειας και στη δυναμική του 
αμβλύνονται απάτην καθοριστική σημασία της Θεσσαλο¬ 
νίκης. 

(55) Πρόκειται για ένα πρότυπο ανάπτυξης στο επίκε¬ 
ντρο του οποίου βρίσκεται η Θεσσαλονίκη και η παραγω¬ 
γική της δομή η οποία λόγω μεγέθους αποτελεί τον καθο¬ 
ριστικό παράγοντα ανάπτυξης της Περιφέρειας. Στις δυ¬ 
τικές περιοχές οι αγροτικές δραστηριότητες (δυναμική 
γεωργία, φρούτα, κρασί, κηπευτικά, και κτηνοτροφία και 
μεταποίηση των γεωργικών προϊόντων) αποτελούν χαρα¬ 
κτηριστικά στοιχεία της ανάπτυξης η οποία αποτυπώνε- 
ται στα ιστορικά αστικά κέντρα της περιοχής, όπως η Νά¬ 
ουσα η Βέροια και η Έδεσσα, όσο και στα νέα και δυναμι¬ 
κά αναδυόμενα κέντρα όπως τα Γιαννιτσά. Στο βορρά 
αναπτύσσεται το Κιλκίς σε άμεση εξάρτηση και σχέση με 
τη Θεσσαλονίκη σε μία περιοχή που συνδυάζει παραδο¬ 
σιακό αγροτικό πρότυπο με ποιοτικές καλλιέργειες, όπως 
τα αμπέλια για κρασί. Αντίστοιχα αναπτύσσεται και η πε¬ 
ριοχή των Σερρών με μεγαλύτερη προσήλωση στις παρα¬ 
δοσιακές εκτατικές καλλιέργειες. Η Χαλκιδική συνδυάζει 
την ανάπτυξη παραδοσιακών καλλιεργειών προσαρμο¬ 
σμένες στο κλίμα της το οποίο καθορίζεται από τα εκτε¬ 
ταμένα της παράλια και τη γεωγραφική της μορφή, την 
ορεινή οικονομία και μια δραστηριότητα γύρω από την 
εξόρυξη η οποία ακολουθεί τις διακυμάνσεις του κλάδου. 
Παράλληλα, αποτελεί και περιοχή τουριστικής ανάπτυ¬ 
ξης και αστικής επέκτασης της Θεσσαλονίκης. Η Κατερί¬ 
νη καιηπεδινή και παραθαλάσσια Πιερία συνδυάζουν ένα 
αγροτικό πρότυπο με ένα πρότυπο τουριστικής ανάπτυ¬ 
ξης το οποίο έλκει την πελατεία του, σε ομαλές περιό¬ 
δους, από χώρες των Βαλκανίων και της Κεντρικής Ευ¬ 
ρώπης. 

(56) Οι αναπτυξιακές προσπάθειες των τελευταίων 
ετών, σε συνδυασμό με μια σειρά διοικητικών μέτρων (εκ¬ 
παίδευση, υγεία κ.λπ.) έδωσαν μια αναπτυξιακή ώθηση 
στην Περιφέρεια, η οποία φαίνεται να ολοκληρώνει τις 
βασικές της υποδομές, να οδηγείται στη συγκρότηση 
ενός λειτουργικού αστικού δικτύου, να οδηγείται στη στα¬ 
διακή τουριστική αξιοποίηση των φυσικών και πολιτιστι¬ 
κών της πόρων, χωρίς, όμως, να μπορεί να θεωρηθεί ότι 
διαθέτει ένα σταθερό παραγωγικό ιστό, με την έννοια της 
συγκρότησης μιας αυτοδύναμης αναπτυξιακής διαδικα¬ 
σίας, παρά τις δυνατότητέςτης. 

(57) Με δεδομένη την πραγματοποιούμενη ανάπτυξη 
των υποδομών, τη βελτίωση των δεξιοτήτων του ανθρώ¬ 
πινου δυναμικού και τη στήριξη των επιχειρηματικών της 
μονάδων, καθώς και το προσαρμοζόμενο και δυναμικά 
αναπτυσσόμενο οικιστικό δίκτυο με κόμβους τα αστικά 
κέντρα, κατά την περίοδο μέχρι το 2015 αυτό που προέχει 


είναι η συνάρθρωση παραγωγικού προτύπου και χωρικής 
οργάνωσης της Περιφέρειας, κατά τρόπο που να δια¬ 
σφαλίζεται η βιώσιμη (περιβαλλοντική και οικονομική) 
ανάπτυξη σε ένα, επίσης μεταβαλλόμενο, διεθνές περι¬ 
βάλλον. 

3.1.1. Η πόλη της Θεσσαλονίκης και η δυναμική της 

(58) Η Θεσσαλονίκη, ως Πολεοδομικό Συγκρότημα, 
αποτελείτο δεύτερο, μετά την Αθήνα, αστικό κέντρο της 
χώρας. Μαζί με την Αθήνα αποτελούν τα δύο μητροπολι- 
τικά κέντρα της χώρας με την έννοια ότι εδώ, εκτός από 
μεγάλα πληθυσμιακά σύνολα, συγκεντρώνονται όλες οι 
λοιπές αστικές δραστηριότητες (κόμβοι μεταφορών, δι¬ 
οίκηση, εκπαίδευση, υγεία, πολιτισμός, αναψυχή, οικονο¬ 
μικές δραστηριότητες). Πρόκειται για δραστηριότητες 
εθνικής σημασίας οι οποίες καθορίζουν σημαντικά τις 
αντίστοιχες δραστηριότητες στο σύνολο της χώρας. Η 
Αθήνα και η Θεσσαλονίκη αποτελούν τα κέντρα στην κο¬ 
ρυφή του αστικού συστήματος της χώρας, τα οποία 
ασκούν επιρροές σε όλα τα λοιπά κέντρα των επομένων 
βαθμιδών, τα κέντρα δηλαδή περιφερειακού και τοπικού 
νομαρχιακού επιπέδου. 

(59) Από τα δύο αυτά κέντρα, η Θεσσαλονίκη διαθέτει, 
εν δυνάμει, μια ευρύτερη ενδοχώρα από αυτή που προσ¬ 
διορίζεται από την ελληνική επικράτεια, με την οποία βρί¬ 
σκεται σε άμεση χωρική συνέχεια. 

(60) Επομένως, οι προοπτικές χωρικής ανάπτυξης της 
Θεσσαλονίκης, εκτός από τη σχέση της πόλης με τη λοι¬ 
πή Ελλάδα, συναρτώνται άμεσα με τις σχέσεις της με τη 
συγκεκριμένη ενδοχώρα των γειτονικών χωρών. 

(61) Η Θεσσαλονίκη θα εξακολουθήσει μαζί με την Αθήνα 
να αποτελείτο δεύτερο μητροπολιτικό κέντρο της χώρας με 
ιδιαίτερη επιρροή στο βορρά. Η ενίσχυση του μητροπολιτι- 
κού ρόλου της Θεσσαλονίκης θα επιτευχθεί μέσω: της δη¬ 
μιουργίας ενός πόλου υπηρεσιών διαπεριφερειακής κλίμα¬ 
κας και συγκρότηση ιεραρχημένου αστικού δικτύου, της 
δημιουργίας «αστερία» συνδυασμένων μεταφορών και εκ¬ 
θεσιακής / διοικητικής δραστηριότητας και της παραγωγι¬ 
κής αξιοποίησης των διευρωπαϊκών δικτύων και της εγγύ¬ 
τητας της Θεσσαλονίκης στη ζώνη των μεγάλων αλλαγών. 

(62) Η όλο και μεγαλύτερη σύνδεση της πόλης με τις πε¬ 
ριοχές της εν δυνάμει ενδοχώρας της και σε λειτουργικό 
επίπεδο (οικονομία, πολιτισμός, εκπαίδευση, υγεία, ανα¬ 
ψυχή) θα συμβάλλει στην ενδυνάμωση της πόλης και στη 
σταδιακή εξισορρόπησητων σχέσεώντης στο οικονομικό 
επίπεδο με την Αθήνα. Η διαδικασία, όμως, αυτή συνεπά¬ 
γεται βελτιώσεις στην υποδομή της πόλης, καθώς και στο 
παραγωγικό της πρότυπο. 

(63) Με υποδομή της πόλης εννοούνται πιθανοί τόποι 
εγκατάστασης επιχειρήσεων στους παραγωγικούς το¬ 
μείς και στις υπηρεσίες, η βελτίωση των εσωτερικών με¬ 
τακινήσεων στην πόλη με κάθε πρόσφορο μέσο, η βελ¬ 
τίωση της λειτουργικότητας των ήδη υφιστάμενων συ¬ 
στημάτων υπερτοπικών μεταφορών (οδικοί άξονες, 
σιδηρόδρομος, προαστιακός σιδηρόδρομος, λιμάνι, αε¬ 
ροδρόμιο) και η κατά το δυνατόν αντιμετώπιση των προ¬ 
βλημάτων που συμβάλλουν στους εσωτερικούς διαχωρι¬ 
σμούς της πόλης (Ανατολική - Δυτική Θεσσαλονίκη, 
κ.λπ.). 

(64) Σε ότι αφορά τη βελτίωση του παραγωγικού της 
πρότυπου η διαδικασία αυτή συνεπάγεται μια στρατηγική 
στήριξης επιχειρήσεων, είτε νέων είτε παλαιών, η δρα¬ 
στηριότητα των οποίων θα συνδέεται όλο και περισσότε¬ 
ρο με αντίστοιχες οικονομικές δραστηριότητες από την 

άλλη πλευρά των συνόρων κατά συμπληρωματικό τρόπο 
και σε μακροχρόνια προοπτική. 

3.2. Αναπτυξιακό Πλαίσιο 

3.2.1. Πληθυσμός (χάρτης Β.1) 

(65) Ο πληθυσμός του συνόλου της Περιφέρειας πα¬ 
ρουσιάζει τάσεις αύξησης, με μεταβαλλόμενους ρυθ¬ 
μούς, καθ’ όλη την περίοδο θεώρησης τόσο σε απόλυτα 
μεγέθη όσο και ως ποσοστό στο σύνολο της χώρας εξ αι¬ 
τίας του ρόλου και του μεγέθους της Θεσσαλονίκης. Η 
κατανομή του πληθυσμού στους νομούς διατηρεί ολό¬ 
κληρη την περίοδο την ίδια δομή, αν και το ποσοστό τους 
στο σύνολο της χώρας τείνει να μειώνεται με την εξαίρε¬ 
ση του νομού Πιερίας ακριβώς επειδή οι ρυθμοί μεταβο¬ 
λής του νομού Θεσσαλονίκης λόγω της αστικής ανάπτυ¬ 
ξης είναι καθοριστικοί. Την περίοδο θεώρησης 1971-2001 
ο πληθυσμός των νομών Ημαθίας, Θεσσαλονίκης, Πέλ¬ 
λας, Πιερίας και Χαλκιδικής αυξάνεται, έστω και με δια¬ 
φορετικούς ρυθμούς, συνεχώς. Αντίθετα, ο πληθυσμός 
των νομών Κιλκίς και Σερρών παρουσιάζει τάσεις μείω¬ 
σης, κατά την πρώτη δεκαετία στον πρώτο και κατά τις 
δύο πρώτες στο δεύτερο και ανακάμπτει στη συνέχεια. Η 
εικόνα αυτή προκύπτει ως συνδυασμός του γεγονότος 
ότι ο πληθυσμός των πόλεων αυξάνεται συνολικά, της κυ¬ 
ριαρχίας ενός αστικού προτύπου κατοίκησης και απα¬ 
σχόλησης με της ιδιαίτερης δυναμικής του αγροτικού το¬ 
μέα της Περιφέρειας. Οι διαφορές τόσο στο αστικό πρό¬ 
τυπο (μονοκεντρισμός) όσο και στο παραγωγικό πρότυπο 
των νομών Κιλκίς και Σερρών, που τείνουν περισσότερο 
στις γνωστές παραδοσιακές μορφές, εξηγεί και τη δια¬ 
φορετική δημογραφική εξέλιξή τους. 

(66) Πρέπει πάντως να σημειωθεί ότι από τη νέα περίο¬ 
δο δύο φαινόμενα, το ένα γνωστό καιτο άλλο νέο και ολο¬ 
ένα εντεινόμενο, συμβάλλουν στη διαμόρφωση του πλη¬ 


θυσμού εκτός απάτη φυσική του κίνηση (διαφορά γεννή¬ 
σεων-θανάτων). Πρόκειται για τη μετανάστευση απάτην 
Περιφέρεια προς άλλες περιοχές της Ελλάδας, της Ευ¬ 
ρώπης και άλλων περιοχών που αποτελεί ένα ιστορικό 
φαινόμενο, και για τη μετανάστευση προς τη χώρα, που 
αποτελεί με τη σειράτης ένα εντελώς νέο φαινόμενο, του¬ 
λάχιστο κατά τη σύγχρονη εποχή. 

(67) Η πρόβλεψη του πληθυσμού της Περιφέρειας 
πραγματοποιείται σε σχέση με τον πληθυσμό της χώρας 
από «πάνω προς τα κάτω». Συγκεκριμένα, ο πληθυσμός 
της χώρας προβάλλεται στα έτη 2006 και 2015 με το ρυθ¬ 
μό τηςπεριόδου 1991 -2001. Θεωρείται ότι στο ρυθμό αυ¬ 
τό συμπεριλαμβάνεται το σύνολο των παραγόντων που 
καθορίζουν την πληθυσμιακή μεταβολή. 

(68) Στη συνέχεια με κριτήριο το ποσοστό (συμμετοχή) 
του πληθυσμού της Περιφέρειας στο σύνολο της χώρας 
και την τάση μεταβολής του, δηλαδή τάση μείωσης ολό¬ 
κληρη την περίοδο, εκτιμάται ο πληθυσμός της Περιφέ¬ 
ρειας για τα έτη - στόχους. Ο πληθυσμός αυτός κατανέ- 
μεται με την ίδια λογική στους νομούς της Περιφέρειας. 
Η εκτίμηση αυτή συγκρίνεται με μια σειρά εκτιμήσεωντης 
ΕϋΓοεΙαί και των Ηνωμένων Εθνών οι οποίες αναφέρονται 
για καθαρά ενδεικτικούς λόγους. 

Η παραδοχή στην οποία στηρίζεται η εκτίμηση του πλη¬ 
θυσμού συνίσταται στο ότι η συμμετοχή του πληθυσμού 
της στο σύνολο του πληθυσμού της χώρας θα κινηθεί από 
το 17,07% το 2001 στο 20,0% και στο 22,0% αντίστοιχα για 
τα έτη 2006 και 2015. Σύμφωνα με την εκτίμηση αυτή, ο 
πληθυσμός από 1.871.952 κατοίκους σήμερα θα αυξηθεί 
σε περίπου 2.245.000 κατοίκους το 2006 και σε 2.635.000 
κατοίκους το 2015. Η κατανομή των μεγεθών αυτών στις 
συγκεκριμένες χρονικές στιγμές φαίνεται στους σχετι¬ 
κούς πίνακες. 


Χωρικό Σύνολο 

Κατανομή 
Πληθυσμού 2001 

Κατανομή 
Πληθυσμού 2006 

Κατανομή 
Πληθυσμού 2015 

Πρόβλεψη 1 

Πρόβλεψη 2 


ΙΒΙιΠΧΙ 

ΟΗΕϋϋΙΐΧδ 


Ν. Ημαθίας 

7,67 

7,30 

6,70 

163916 

176577 

162289 

170518 

Ν. Θεσσαλονίκης 

56,51 

57,50 

58,50 

1291121 

1541757 

1278305 

1488854 

Ν. Κιλκίς 

4,76 

4,50 

4,10 

101044 

108055 

100041 

104347 

Ν. Πέλλας 

7,79 

7,90 

8,10 

177389 

213474 

175628 

206149 

Ν. Πιερίας 

6,94 

7,00 

7,10 

157180 

187119 

155620 

180699 

Ν. Σερρών 

10,73 

10,00 

9,50 

224543 

250371 

222314 

241780 

Ν. Χαλκιδικής 

5,60 

5,80 

6,00 

130235 

158129 

128942 

152703 

Σύνολο Περιφέρειας 

100,00 

100,00 

100,00 

2245427 

2635483 

2223138 

2545050 

Περιφ/Χώρα 

17,07 

20,00 

22,00 





Σύνολο Χώρας 




11227137 

11979467 

11115692 

11568409 


3.2.2. Προβλέψεις απασχόλησης και προϊόντος 

(69) Μπορεί να θεωρηθεί ότι σταδιακά θα επιτευχθεί η 
συγκρότηση ενός νέου παραγωγικού προτύπου, σε αντι¬ 
στοιχία με τους παράγοντες του χώρου (γεωγραφία, πε¬ 
ριβάλλον), του οικιστικού συστήματος και του αστικού δι¬ 
κτύου. Από την άλλη μεριά, η καθυστέρηση της ανασυ¬ 
γκρότησης των οικονομιών των γειτονικών προς την 
Περιφέρεια χωρών και ο ολοένα αυξανόμενος ανταγωνι¬ 
σμός σε παγκόσμιο επίπεδο με την κινητικότητα κεφαλαί¬ 
ου και ανθρώπων που αυτός συνεπάγεται μπορούν να λει¬ 


τουργήσουν αρνητικά ως προς την αναπτυξιακή διαδικα¬ 
σία της Περιφέρειας. 

(70) Όπως έχουν τα πράγματα σήμερα, η επικράτηση 
της πρώτης τάσης θεωρείται πιο πιθανή. Με δεδομένη 
λοιπόν την ήδη παρατηρούμενη αναπτυξιακή δυναμική η 
οποία προκύπτει ως αποτέλεσμα των ασκούμενων πολιτι¬ 
κών και της δραστηριότητας των ιδιωτών, η συνέχιση της 
ανάπτυξης μπορεί να θεωρηθεί δεδομένη υπό την προϋ¬ 
πόθεση συγκεκριμένων προσαρμογών κατά τομέα και κυ¬ 
ρίως της χωρικής οργάνωσης της Περιφέρειας κατά τέ- 

τοιο τρόπο ώστε οι αναπτυξιακές εργασίες να προωθού¬ 
νται και να μην επιβραδύνονται λόγω τελικά υψηλού κό¬ 
στους γης και χρόνου (κόστους) μεταφορών. 

3.2.2.1. Απασχόληση, εργατικό δυναμικό, ανεργία (χάρ¬ 
της Β.2, Β.3) 

(71) Απασχόληση - Ανεργία. Αναμένεται η αύξηση του 
οικονομικού πληθυσμού, δηλαδή της πρόθεσης των κα¬ 
τοίκων της Περιφέρειας 15-65 ετών να εργάζονται. Ο τι¬ 
μή του δείκτη αυτού στην Περιφέρεια όπως και στο σύνο¬ 
λο της χώρας παραμένει σχετικά χαμηλή σε σχέση με 
τους αντίστοιχους της ΕΕ. Το ποσοστό απασχόλησης 
πλησιάζει το 55,5% (1999) και φθάνει στο 73,4% για τους 
άνδρες και στο 38,6% για τις γυναίκεςΐ. Λόγω της αύξη¬ 
σης των πληθυσμιακών ομάδων που αντιστοιχούν στην 
τρίτη ηλικία εξ αιτίας της γήρανσης του πληθυσμού η με¬ 
ταβολή αυτή συνεπάγεται συγκράτηση πληθυσμού νέων 
ηλικιών στην Περιφέρεια και έλξης νέων κατοίκων καθώς 
και αλλαγές στον κύκλο της εργασίας των εργαζομένων 
με παράταση της περιόδου απασχόλησής τους. 

(72) Η ανεργία αναμένεται να μειωθεί κατά 4 μονάδες 
μέχρι το 2006, στο 7.7% συνολικά και στη συνέχεια κατά 
4% μέχρι το 2015, με ανάλογες συνέπειες στη μακροχρό¬ 
νια ανεργία, την ανεργία των γυναικών και την ανεργία 
των νέων. Τα μεγέθη αυτά προκύπτουν αν πραγματοποι¬ 
ηθεί μείωση της ανεργίας με ρυθμό -5,8% την πρώτη πε¬ 
ρίοδο και με ρυθμό -7,8% κατά τη δεύτερη περίοδο, πράγ¬ 
μα που μπορεί να πραγματοποιηθεί μόνο με την κινητο¬ 
ποίηση σημαντικών ιδιωτικών παραγωγικών πόρων και 
σημαντικές διαρθρωτικές αλλαγές στον πρωτογενή το¬ 
μέα. 

(73) Η ηλικιακή σύνθεση του εργατικού δυναμικού δεν 
αναμένεται να αλλάξει. Αναμένεται η βελτίωσή του σ’ ό,τι 
αφορά εκπαίδευση και κατάρτιση. 

3.2.2.2. Πρωτογενής τομέας 

(74) Με δεδομένο το υψηλό ποσοστό απασχόλησης 
στον τομέα, όσο και την αναμενόμενη μεταρρύθμιση της 
ΚΑΠ μπορεί να υποστηριχθεί ότι κατά την περίοδο 2000 - 
2006 και 2006 - 2015 η γεωργία της Περιφέρειας θα ει- 
σέλθει σε μια περίοδο αναδιάρθρωσης. 

(75) Στόχο της αναδιάρθρωσης αυτής δεν μπορεί να 
αποτελέσει παρά ο μετασχηματισμός του κυρίαρχου 
προτύπου προς την κατεύθυνση μιας επιχειρηματικής και 
βιώσιμης γεωργίας κατά την υλοποίηση του οποίου οι 
αγρότες του σήμερα θα μετασχηματιστούν σε επιχειρη¬ 
ματίες της υπαίθρου του αύριο. Η αναδιάρθρωση αυτή θα 
στηρίζεται στην παραγωγή υψηλής ποιότητας προϊόντων 
και την ανάπτυξη των καθετοποιημένων και ολοκληρωμέ¬ 
νων σχέσεων στο σύστημα αγρο-διατροφής καθώς και 
στις δυναμικές καλλιέργειες. 

(76) Πρόσθετο στοιχείο, τέλος, προώθησης και στήρι¬ 
ξης της ανάπτυξης του πρωτογενούς τομέα αποτελεί η 
δημιουργία εκπαιδευτικών δομών, δομών στήριξης κοι¬ 
νών δραστηριοτήτων, π.χ. προβολής, προώθησης, τεχνι¬ 
κής στήριξης κ.λπ. από συλλογικούς φορείς των κλάδων, 
των δήμων και της νομαρχιακής αυτοδιοίκησης. 

3.2.2.3. Δευτερογενής Τομέας 

(77) Στην αναμενόμενη αναπτυξιακή διαδικασία της πε¬ 
ριόδου που εξετάζεται προβλέπεται η ενδυνάμωση των 
μικρομεσαίων επιχειρήσεων με τη δημιουργία κοινών δο¬ 
μών εκπαίδευσης, προώθησης προϊόντων, τεχνικής στή¬ 
ριξης, διάχυσης πληροφοριών, καινοτομιών, κ.λπ. τη συ¬ 


γκρότηση και τη δημιουργία των δομών αυτών μπορούν 
να αναλάβουν είτε οι επαγγελματικές ενώσεις είτε πρό¬ 
σφορες αυτοδιοικητικές οντότητες. Το ίδιο προβλέπεται 
και η αναδιάρθρωση των μεγάλων μονάδων της Περιφέ¬ 
ρειας. Κοινό στόχο και στις δύο κατηγορίες επιχειρήσεων 
αποτελεί η βελτίωση της ανταγωνιστικότητάς τους. 

(78) Τέλος, είναι αυτονόητο ότι θα πρέπει να επιδιώκε¬ 
ται ταυτόχρονα η ανάπτυξη όλων των κλάδων του τομέα 
στην Περιφέρεια με δυναμική διαφοροποίηση στους κλά¬ 
δους όπου η Περιφέρεια παρουσιάζει συγκριτικά πλεονε¬ 
κτήματα. 

3.2.2.4. Τριτογενής Τομέας 

(79) Στο συγκεκριμένο μέγεθος αντανακλώνται δύο 
στοιχεία της ανάπτυξης, η αύξηση των παραγωγικών 
δραστηριοτήτων και η ανάπτυξη στοιχείων, ιδίως του κοι¬ 
νωνικού κράτους, που συμβάλλουν στην ποιότητα ζωής 
των κατοίκων της Περιφέρειας. 

Η μακροπρόθεσμη τάση ανάπτυξης του τομέα αναμέ¬ 
νεται να συνεχιστεί, ώστε να βελτιωθεί περαιτέρω η ποιό¬ 
τητα ζωής των κατοίκων της Περιφέρειας και η πρόσβασή 
τους σε χαρακτηριστικές για τον τομέα δημόσιες υπηρε¬ 
σίες (εκπαίδευση, περίθαλψη, κοινωνική πρόνοια) και για 
να μπορέσει η Περιφέρεια να αναλάβει το νέο ρόλο της 
στη χώρα και στην Ε.Ε. Ο ρόλος αυτός έχει ήδη αναφερ¬ 
θεί ως «Πύλη» στην ουσία, όμως, πρόκειται για τόπο πα¬ 
ροχής υψηλής στάθμης υπηρεσιών και όχι μόνο ως ση¬ 
μείο διέλευσης διερχομένων ανθρώπων και εμπορευμά¬ 
των. Τομείς παροχής τέτοιων υπηρεσιών μπορούν να 
αποτελέσουν η εκπαίδευση, η υγεία, το εμπόριο, η ανα¬ 
ψυχή και ο πολιτισμός καθώς και η ολοκληρωμένη προ¬ 
σφορά υπηρεσιώντουρισμού. Στενά συνδεδεμένη με την 
απασχόληση στοντομέα στην Περιφέρεια είναι και η απα¬ 
σχόληση στο τριτογενή στη Θεσσαλονίκη μια πόλη που 
αποτελείτο δεύτερο μητροπολιτικό κέντρο και αστικό κέ¬ 
ντρο με εμβέλεια σε άλατα Βαλκάνια. 

(80) Σήμερα παρά τους πλούσιους πολιτιστικούς και 
φυσικούς πόρους ο τουρισμός της Περιφέρειας βρί¬ 
σκεται σε μια κατάσταση σύμφωνα με την οποία αξιο- 
ποιείται μόνο μέρος τους, καθώς αυτός συγκεντρώνε¬ 
ται στη Θεσσαλονίκη, τη Χαλκιδική και στις παραθα¬ 
λάσσιες περιοχές της Πιερίας και στον Όλυμπο. Η 
σημασία του κλάδου όμως, καθώς και τα πλεονεκτήμα¬ 
τα κάθε μιας από τις κυρίαρχες (παραθεριστικός τουρι¬ 
σμός διακοπών) μορφές του αλλά και από τις εναλλα¬ 
κτικές (συνεδριακός, πολιτιστικός, θρησκευτικός φυ¬ 
σιολατρικός, περιβαλλοντικός, ακραίων καταστάσεων), 
έχει γίνει κατανοητή και παρατηρούνται προϋποθέσεις 
ανάπτυξης καθώς και συγκεκριμένες προσπάθειες τό¬ 
σο στα αστικά κέντρα όσο και στις ορεινές και στις πα¬ 
ραλίμνιες περιοχές της Περιφέρειας. Ο συντονισμός 
των προτάσεων αυτού του στρατηγικού σχεδίου με 
ανάλογα προγράμματα ανάπτυξης που εκπονούνται εί¬ 
τε τοπικά (νέοι Δήμοι, Νομαρχιακές Αυτοδιοικήσεις) εί¬ 
τε από κεντρικούς φορείς μπορεί να συμβάλλει ώστε το 
επιδιωκόμενο τουριστικό πρότυπο εγκαθιστάμενο στο 
χώρο να μην έρχεται σε σύγκρουση με άλλες δυναμικές 
χρήσεις και κυρίως με το περιβάλλον. Και στον τομέα 
του τουρισμού είναι αναγκαία η δημιουργία δομών στή¬ 
ριξης όπως ακριβώς και στον πρωτογενή τομέα και στη 
μεταποίηση. 

Πίνακας 3.2.2.4.1: Ποσοτική απεικόνιση της απασχόλησης κατά τομέα 


Χρονιά 

Πρωτογενής 

Δευτερογενής 

Τριτογενής 

1999 

19,1 

25,7 

55,1 2 

2006 

16,0 

27,0 

57,0 

2015 

12,0 

28,0 

60,0 


(81) Σύμφωνα με πρόσφατα στοιχεία (1998) το ΑΕΠ κα¬ 
τά κεφαλή της Περιφέρειας ανέρχεται στο 102,75% του 
συνόλου της χώρας, ενώ κατά το 1988 το ποσοστό αυτό 
έφθανε στο 100,3% ή αντίστοιχα στο 67,6% και στο 58,3% 
του μέσου όρου της Ευρώπης των 15. Η αύξηση της σχέ¬ 
σης του κατά κεφαλή ΑΕΠ της Περιφέρειας στο αντίστοι¬ 
χο της χώρας σε ισοδύναμα αγοραστικής δύναμης (για το 
σύνολο της ΕΕτων 15) σημαίνει ότι η Περιφέρεια κερδίζει 
έδαφος ως προς τη σχετική μεταβολή του κατά κεφαλή 
ΑΕΠ της παρά τα προβλήματα που παρατηρούνται στη 
μεταποίηση και ως ένα σημείο στον πρωτογενή τομέα. Η 
τάση αυτή θα πρέπει να ενισχυθεί ώστε η Περιφέρεια να 
εξακολουθήσει να επιτελεί το ρόλο της ως μηχανισμού 
προώθησης της ανάπτυξης στη χώρα. Κι ο στόχος αυτός 
συνεπάγεται ένα ρυθμό μεταβολής στην Περιφέρεια με¬ 
γαλύτερο κατά 5-7% από τον αντίστοιχο ρυθμό μεταβο¬ 
λής της χώρας. Με δεδομένη την παραδοχή αύξησης του 
πληθυσμού της Περιφέρειας στο υπό θεώρηση χρονικό 
διάστημα ο μέσος ετήσιος ρυθμός αύξησης του ΑΕΠ θα 
πρέπει να είναι αρκούντως μεγαλύτερος του ρυθμού που 
υπολογίζεται παραπάνω, ώστε να ενσωματώνεται στη θε¬ 
τική αύξηση του κατά κεφαλή ΑΕΠ και η θετική αυτή με¬ 
ταβολή του πληθυσμού. Μετά το 2006 μπορεί να γίνει 
αποδεκτό ότι το κατά κεφαλή ΑΕΠ της Περιφέρειας θα 
μεταβάλλεται όπως ο αντίστοιχος δείκτης για το σύνολο 
της χώρας. 

(82) Με την παραδοχή ενός μέσου ετήσιου ρυθμού με¬ 
ταβολής, επομένως, κατά 3,15% μέχρι το 2006 και 3,1% 
στη συνέχεια η τιμή του δείκτη θα ανέλθει στο 76,77% το 
2006 και στο 101,04% το 2015. 

3.3. Χωροταξική οργάνωση (Χάρτης Π.1) 

3.3.1. Διάρθρωση του οικιστικού δικτύου (Χάρτης Π.2) 

3.3.1.1. Μητροπολιτική Περιοχή Θεσσαλονίκης 

(83) Στο οικιστικό δίκτυο της Περιφέρειας Κεντρικής 
Μακεδονίας κυριαρχεί η μητροπολιτική περιοχή Θεσσα¬ 
λονίκης και το αντίστοιχο πολεοδομικό συγκρότημα. Το 
Ρυθμιστικό Σχέδιο Θεσ/νίκης (ΡΣΘ), με στόχο τον ενιαίο 
προγραμματισμό της μητροπολιτικής περιοχής, ορίζει 
την ευρύτερη περιοχή άμεσης επιρροής της Θεσσαλονί¬ 
κης την οποία διαιρεί σε τρεις ενότητες: 

• Πολεοδομικό Συγκρότημα της Θεσσαλονίκης (ΠΣΘ) 
στο οποίο περιλαμβάνονται 15 Δήμοι (Αγ.Παύλου, Αμπε¬ 
λοκήπων, Ελευθερίου-Κορδελιού, Ευκαρπίας, Ευόσμου, 
Θεσσαλονίκης, Καλαμαριάς, Μενεμένης, Νεάπολης, Πα¬ 
νοράματος, Πολίχνης, Πυλαίας, Σταυρούπολης, Συκεών 
και Τριανδρίας), καθώς και η πρώην κοινότητα Πεύκων. 

• ΠεριαστικήΖώνη (ΠΖ) στην οποία περιλαμβάνονται οι 
Δήμοι Θέρμης (εκτός από τον οικισμό Ταγαράδων), Εχε- 
δώρου, Χορτιάτη και Ωραιοκάστρου, καθώς και οι οικι¬ 
σμοί Νεοχωρούδας και Πενταλόφου του Δήμου Καλλιθέ¬ 
ας. 

• Λοιπή Περιοχή (ΛΠ) στην οποία περιλαμβάνονται τα 
Δ.Δ. Ταγαράδων (Δ. Θέρμης), Νεοχωρούδας και Πεντα¬ 


λόφου (Δ. Καλλιθέας), όλοι οι υπόλοιποι Δήμοι της πρώην 
Επαρχίας Θεσσαλονίκης που δεν περιλαμβάνονται στις 
δύο προηγούμενες ενότητες - πλην του Δήμου Μυγδο- 
νίας, του Δ.Δ. Λαγυνών (Δ. Λαγκαδά) και του Δ.Δ. Μεσαί¬ 
ου (Δ. Καλλιθέας) - καθώς και τα Δ.Δ. Λιβαδιού και Περι¬ 
στεράς (Δήμου Βασιλικών) της Επαρχίας Λαγκαδά. 

(84) Η Θεσσαλονίκη, ως έδρα της Περιφέρειας Κεντρι¬ 
κής Μακεδονίας και της νομαρχιακής αυτοδιοίκησης 
αποτελεί το κέντρο πρώτου επιπέδου. Τα παραγωγικά 
της μεγέθη και το λειτουργικό της βάρος της αποδίδουν 
χαρακτηριστικά αναπτυξιακού δυναμισμού και της επι¬ 
τρέπουν να εντάσσεται στα εθνικά και διεθνή δίκτυα, κα¬ 
θιστώντας την ευρωπαϊκή μητροπολιτική περιοχή. Πα¬ 
ράλληλα, ως πύλη εισόδου της χώρας και της Ευρωπαϊ¬ 
κής Ένωσης, αναδεικνύεται σε σημαντικό κόμβο των 
διευρωπαϊκών δικτύων. Ο ρόλος αυτός ενισχύεται με την 
κατασκευή της Εγνατίας, την ολοκλήρωση της ΠΑΘΕ,την 
αναβάθμιση του λιμανιού, του αεροδρομίου και του σιδη¬ 
ροδρομικού δικτύου. Επιπλέον, η Θεσσαλονίκη μαζί με 
την ευρύτερη περιοχή της αποτελούν ένα μεγάλο πόλο με 
πυκνό πλέγμα παραγωγικών δραστηριοτήτων ο οποίος, 
λόγω μεγέθους, παράγει ανάπτυξη. Λόγω της θέσης του, 
μπορεί να λειτουργήσει ως υποστηρικτικός και οργανωτι¬ 
κός πόλος διασυνοριακής συνεργασίας με προοπτική να 
αποκτήσει και τις αναγκαίες δομές πολιτικής και διοικητι¬ 
κής υποστήριξης για την ανάπτυξη του ανασυγκροτούμε¬ 
νου βαλκανικού χώρου. Στο πλαίσιο αυτό εντάσσεται και 
η διεύρυνση του ρόλου της ως εκθεσιακού κέντρου διε¬ 
θνούς εμβέλειας με την ανάπτυξη της ΔΕΘ. Για το στόχο 
αυτό απαιτούνται νέες υποδομές (οδικές, αναψυχής, δια¬ 
μονής - φιλοξενίας κ.λπ.) 

Οι βασικές αναπτυξιακές κατευθύνσεις για τη μητροπο- 
λιτική περιοχή Θεσσαλονίκης είναι οι ακόλουθες: 

Γενικοί στόχοι ανάπτυξης της Θεσσαλονίκης. 

1. Επέκταση του μητροπολιτικού ρόλου Θεσσαλονίκης 
από το σημερινό επίπεδο των άμεσων ζωνών επιρροής 
(ως προς διακίνηση - τροφοδοσία - δεύτερη κατοικία - 
βιομηχανική εγκατάσταση) στο ανώτερο κλιμακούμενο 
επίπεδο: 

- Της Κεντρικής Μακεδονίας στο σύνολό της 

- Του Βόρειο - Ελλαδικού Τόξου (από την Ήπειρο ως 
την Ανατ. Μακεδονία - Θράκη) κατά μήκος του νέου άξο¬ 
να της Εγνατίας 

- Του Βαλκανικού οικονομικού χώρου 

2. Στήριξη του μητροπολιτικού ρόλου της Θεσσαλονί¬ 
κης όχι στη μεγέθυνση των σημερινών δραστηριοτήτων 
αλλά στη επιδίωξη ανταγωνιστικού πλεονεκτήματος: 

- Διαμόρφωση της Θεσσαλονίκης σε Κεντρικό Κόμβο 
διαπεριφερειακής κλίμακας ενός ιεραρχημένου αστικού 
δικτύου 

- Δημιουργία ενός αστερία υποδομών με αξιοποίηση 
των δικτύων προς το συνδυασμό διοικητικής - εμπορικής 
- εκθεσιακής δραστηριότητας 

- Δικτύωση του παραγωγικού συστήματος και της αγο¬ 
ράς της Θεσσαλονίκης με το υπόλοιπο Βόρειο - Ελλαδικό 
Τόξο ώστε να προκύψουν επαρκές οικονομικό μέγεθος, 
«κινητήριες διακλαδικές συνδέσεις και προσέλκυση επεν¬ 
δυτών καινοτομίας 

Ειδικοί στόχοι ανάπτυξης Θεσσαλονίκης 

1. Ενίσχυση των παραγόντων που ευνοούν την ανταγω¬ 
νιστικότητα της μεταποίησης της Θεσσαλονίκης και του 
ευρύτερου χώρου της 

- Διαφοροποίηση της κλαδικής εξειδίκευσης της βιο¬ 
μηχανίας με έμφαση στις δραστηριότητες έντασης γνώ¬ 
σης και ενσωμάτωσης / αναπαραγωγής της καινοτομίας. 

- Προσέλκυση εξωτερικών επενδύσεων και καινοτόμων 
λειτουργιών και υπηρεσιών με κατά προτεραιότητα 
εφαρμογή στο «κέντρο» που διαθέτει ήδη συγκριτικά πλε¬ 
ονεκτήματα, δηλαδή στον πόλο της Θεσσαλονίκης 

- Απόκτηση «συμπληρωματικών πηγών ανταγωνιστικό¬ 
τητας, με τη διαπεριφερειακή δικτύωση των επιχειρήσε¬ 
ων: δίκτυα αξιοποιήσεις πρώτων υλών, συνεργασιών - 
υπεργολαβιών, εκπαίδευσης - κατάρτισης - κατανομής 
απασχόλησης, συμμαχίας χρηστών υπηρεσιών και προϊ¬ 
όντων καινοτομίας. Με εφαρμογή στο σύνολο της ευρλυ- 
τερης περιοχής, αλλά κυρίως στην περίμετρο που διαθέ¬ 
τει τις βιομηχανικές συγκεντρώσεις που έχουν τη μεγα¬ 
λύτερη εξάρτηση από πάγια στοιχεία. 

2. Ενίσχυση των παραγόντων που ευνοούν την ανταγω¬ 
νιστικότητα του αγροτικού τομέα: 

- Πρόσδοση της δυνατότητας για ευέλικτες περιοδικές 
αναδιαρθρώσεις στις ζώνες των «μονοκαλλιργειών», 
ώστε να ανταποκρίνεται ο αγροτικός τομέας στις μετα¬ 
βαλλόμενες ανάγκες της βιομηχανίας και των ξένων αγο¬ 
ρών κυρίως στην περίμετρο 

- Ενίσχυση του ενδογενούς τοπικού δυναμικού για τη 
διατήρηση των παραγωγικών δομών στην ύπαιθρο παρά 
τις αναδιαρθρώσεις και αναστατώσεις. Με εφαρμογή κυ¬ 
ρίως στη περίμετρο. 

3. Ενίσχυση των παραγόντων που προκαλούν την ανά¬ 
δυση των «προωθητικών» υπηρεσιών διοίκησης της περι¬ 
φερειακής οικονομίας και στήριξης της ανταγωνιστικότη¬ 
τας της συνολικά ως προς τις άλλες χωρικές μονάδες. 

- Προσφορά κινήτρων για την ανάπτυξη υπηρεσιών 
διαπεριφερειακής κλίμακας για τη διοίκηση - διαχείριση 
δραστηριοτήτων, κεφαλαίων, εργασίας, καινοτομίας. 

- Προσέλκυση των βάσεων δραστηριοποίησης (ορθΓ- 
αΐίοηαΐ ΟΘΠΙθΓε) στον ευρύτερο χώρο, ξένων μεγάλων επι¬ 
χειρήσεων. 

- Προσέλκυση - εξειδίκευση - προσαρμογή - διάχυση 
καινοτομίας, από Ευρώπη και Αμερική προς τις Βαλκανι¬ 
κές χώρες και προς το ευρύτερο Βόρειο - Ελλαδικό τόξο 
με κατά προτεραιότητα εφαρμογή στο κέντρο που διαθέ¬ 
τει συγκριτικά πλεονεκτήματα. 

- Εγκατάσταση ιεραρχημένων συνδέσεων μεταξύ Θεσ¬ 
σαλονίκης και ενός ιεραρχημένου αστικού δικτύου με επι¬ 
λεγμένη ενίσχυση υποδομών και ανάδειξη «Προωθητικών 
δραστηριοτήτων» για κάθε αστικό κέντρο στο σύνολο της 
Κ. Μακεδονίας. 

- Επαναπροσδιορισμός των γεωγραφικών ορίων της 
Μητροπολιτικής Θεσσαλονίκης και δημιουργία Μητρο- 
πολιτικής Διοίκησης. 

4. Αναδιάρθρωση των περισσότερο κλασικών δραστη¬ 
ριοτήτων του τριτογενούς τομέα. 

- Ολοκλήρωση ενός δικτύου συνδυασμένης μεταφορι¬ 


κής / εμπορικής / διοικητικής / εκθεσιακής δραστηριότη¬ 
τας με ολοκλήρωση των εγκαταστάσεων και συνδέσεων 
των μεγάλων υποδομών μεταφορών καιτη δημιουργία νέ¬ 
ων υποδομών. 

- Στήριξη του ρόλου της Θεσσαλονίκης ως κέντρου Κα¬ 
τανάλωσης και Αναψυχής της Βαλκανικής, με ανάδειξη 
της ταυτότητας της πόλης, ποιότητα κατοικίας και κυκλο¬ 
φορίας, αναβάθμιση περιβάλλοντος, ανάδειξη ιστορικού 
κέντρου και υποδομών αναψυχής. 

- Αξιοποίηση των φυσικών πόρων, του ιστορικού περι¬ 
βάλλοντος και των επιχειρηματικών δραστηριοτήτων για 
την ανάπτυξη νέων μορφών τουρισμού με εφαρμογή στο 
σύνολο της ευρύτερης περιοχής, αλλά κυρίως στην «πε¬ 
ρίμετρο» που διαθέτει μεγαλύτερη εξάρτηση από την 
τουριστική δραστηριότητα. 

(85) Το χωροταξικό σχέδιο της Περιφέρειας Κεντρικής 
Μακεδονίας, επιδιώκοντας να προσεγγίσει συνολικά τη 
Μητροπολιτική περιοχή Θεσσαλονίκης, αποδίδει τις ενό¬ 
τητες που συμμετέχουν στο σύστημα λειτουργιώντης μη- 
τροπολιτικής περιοχής και τη χωροταξία των ζητημάτων 
με το παρακάτω σχηματικό υπόδειγμα. 


Β 



Ν 


Α: Σταυρός - Ασπροβάλτα - Πύλη της Ανατολικής Μακε¬ 
δονίας 

Δ: Αξιός - Δυτικό όριο της Μητροπολιτικής περιοχής 
Θεσσαλονίκης 

Β: Κιλκίς - Πύλη προςτα Βαλκάνια και την Ανατολική Ευ¬ 
ρώπη 

Ν: Αιγίνιο, Αλιάκμονας - Πύλη προς τις νότιες περιφέ¬ 
ρειες της χώρας 
ΑΔ: Εγνατία 
ΒΝ:ΠΑΘΕ 

1: Μητροπολιτική περιοχή Θεσσαλονίκης 
2: Πολεοδομικό Συγκρότημα Θεσσαλονίκης 
3: Πεδιάδα της Θεσσαλονίκης 

4: Βιομηχανικές συγκεντρώσεις δυτικής Θεσσαλονί¬ 
κης/ ΒΙΠΕ Σίνδου 
5: Λιμάνι Θεσσαλονίκης 
6: Μεταποιητική ζώνη Λαγκαδά 

7: Κόμβοι συστήματος μεταφορών (δυτική Θεσσαλονί¬ 
κη) 

8: Προβλέψεις ζώνης μητροπολιτικών εγκαταστάσεων 
9: Προβλέψεις ζώνης απορρύπανσης Θερμαϊκού 

10: Πρόβλεψη Ευρωλιμένα 
11: Διαχείριση δελταϊκών σχηματισμών 
12: Ζώνη πάρκων υδατοκαλλιεργειών 
13: Πεδιάδα Ανθεμούντος 

14: Μεταποιητικές συγκεντρώσεις στη ζώνη Λαγκαδά 

15: Πεδιάδα Λαγκαδά 

16: Υγρότοποι Αγίου Βασιλείου - Βόλβης 

17: Γεωθερμική ζώνη Απολλωνίας 

18: Αεροδρόμιο Μίκρας 

19: Ζώνη ΣΕΛΕΣ - Μεταποίηση, Υπηρεσίες 

20: Στενά Ρεντίνας, πόλος Ασπροβάλτας 

(86) Στη σχηματική αυτή προσέγγιση, ιδιαίτερο βάρος 
έχουν οι υποστηρικτικοί στόχοιτης ενίσχυσηςτων μητρο- 
πολιτικών λειτουργιών της Θεσσαλονίκης ως πόλου διευ- 
ρωπαϊκών και διαβαλκανικών δραστηριοτήτων. Οι χωρο¬ 
ταξικές κατευθύνσεις ανάπτυξης για την ευρύτερη ζώνη 
της Θεσσαλονίκης αφορούν: 

α. Τη χωροταξική οργάνωση της μητροπολιτικής Θεσ¬ 
σαλονίκης σύμφωνα μετο σχεδίασμά εξυγίανσης και ανά- 
πτυξηςτηςπαραγωγικήςτης βάσης. Ιδιαίτερα χωρική ορ¬ 
γάνωση και δικτύωση αστικού και περιαστικού πλέγματος 
των ΜΜΕ στη δυτική Θεσσαλονίκη και λειτουργική σύν¬ 
δεση με την όμορη γεωγραφική ενότητα του Κιλκίς για 
την οργάνωση των ζωνών ελεύθερης αδειοδότησης μετε¬ 
γκατάστασης ή νέας εγκατάστασης καινοτόμων και σύγ¬ 
χρονων παραγωγικών μονάδων. 

Βελτίωση προσπελασιμότητας αερολιμένα «Μακεδο¬ 
νία» από τις δυτικές ζώνες. Η λειτουργίατου προαστιακού 
σιδηροδρόμου θα συμβάλει στην αντιμετώπιση του κυ- 
κλοφοριακού προβλήματος στις παρυφές του Πολεοδο- 
μικού συγκροτήματος Θεσσαλονίκης και θα εξυπηρετή¬ 
σει τις μετακινήσεις προς και από τα κέντρα της Περιφέ¬ 
ρειας όπως η Έδεσσα, Βέροια, Κατερίνη, Κιλκίς, Σέρρες, 
Πολύγυρος και Μουδανιά. 

β. Ρυθμίσεις για την ασφάλεια της χερσαίας προσπελα¬ 
σιμότητας της Θεσσαλονίκης από συγκλίνοντα ή τεμνό- 
μενα μη συμβατά δίκτυα. 

γ. Ρυθμίσεις παράκτιων και παραθαλάσσιων ζωνών 
Θερμαϊκού. Δελταϊκοί σχηματισμοί, υδροβόρες καλλιέρ¬ 
γειες, πρόβλεψη σύνδεσης Εμβόλου δυτικών ακτών Θερ¬ 
μαϊκού. 

δ. Ρυθμίσεις συμβατότητας χρήσεων και λειτουργιών 
σε περιοχές βιοτόπων λιμνών, λιμνοθαλασσών, ποταμών, 
δρυμών και ένταξη της διαχείρισης τους στις διαχειρίσεις 
του χωροταξικού σχεδιασμού. 

ε. Διασφάλιση εφεδρειών περιαστικής γης τόσο στην 
Ανατολική όσο και στη Δυτική Θεσσαλονίκη και περιβαλ¬ 
λοντική εξυγίανση Δυτικής Θεσσαλονίκης. 

ζ. Αξιοποίηση ιαματικών πηγών τριγώνου Λαγκαδά - 
Απολλωνίας - Θέρμης. 

3.3.1.2. Λοιπά αστικά κέντρα 

(87) Εκτός της Θεσσαλονίκης, το οικιστικό δίκτυο περι¬ 
λαμβάνει σημαντικά αστικά κέντρα (κατά κύριο λόγο πρω¬ 
τεύουσες νομών), μεγαλύτερα και μικρότερα παραγωγι¬ 
κά κέντρα με τις αντίστοιχες εξυπηρετήσεις. 

(88) Στα κέντρα δεύτερου επιπέδου περιλαμβάνονται οι 
πρωτεύουσες των υπόλοιπων νομών (Βέροια, Κιλκίς, 
Εδεσσα, Κατερίνη, Σέρρες και Πολύγυρος). Ο ρόλος του 
κάθε κέντρου και η θέση του στο οικιστικό δίκτυο ποικίλ¬ 
λει. Στις πεδινές περιοχές των νομών Ημαθίας και Πέλλας 


καταγράφεται πυκνό οικιστικό δίκτυο με αλληλοσυμπλη- 
ρούμενους ως προς τις εξυπηρετήσεις οικισμούς. Η Βέ¬ 
ροια, της οποίας ο ρόλος αναμένεται να αναβαθμιστεί με 
την ολοκλήρωση της Εγνατίας, λειτουργώντας συμπλη¬ 
ρωματικά με τη Νάουσα και η Εδεσσα λειτουργώντας συ¬ 
μπληρωματικά με τα Γιαννιτσά, αποτελούν μαζί με τα μι¬ 
κρότερα αστικά κέντρα της πεδινής περιοχής των δύο νο¬ 
μών (Αλεξάνδρεια, Πλατύ, Σκύδρα, Κρύα Βρύση) ένα 
ισχυρό οικιστικό πλέγμα αστικών κέντρων που μπορεί να 
λειτουργήσει ως σημαντικός αναπτυξιακός πόλος με βά¬ 
ση την ανταγωνιστική αγροτική δραστηριότητα, τη μετα¬ 
ποίηση, το εμπόριο, τις μεταφορές και τις υπηρεσίες που 
συνδέονται με αυτήν. Ταυτόχρονα, τα μεγάλα αστικά κέ¬ 
ντρα (Βέροια - Νάουσα - Εδεσσα) συνιστούν δίκτυο ση¬ 
μαντικών κόμβων για την ανάπτυξη ενός υπερτοπικού δι¬ 
κτύου τουρισμού - πολιτισμού - αναψυχής, το οποίο συν¬ 
δέεται με τους σημαντικούς αρχαιολογικούς χώρους της 
Περιφέρειας (Βεργίνα, Πέλλα), καθώς και με περιοχές 
ανάπτυξης ορεινού - εναλλακτικού τουρισμού (Κάίμα- 
κτσαλάν, Βεγορίτιδα, Βέρμιο κ.λπ.). 

(89) Το Κιλκίς, έδρα της νομαρχιακής αυτοδιοίκησης, 
λειτουργεί ως αστικό κέντρο συναρτημένο με τη μητρο- 
πολιτική περιοχή της Θεσσαλονίκης για την οργάνωση 
και διοίκηση των μεταποιητικών δραστηριοτήτων. Στο νό¬ 
τιο τμήμα του Ν.Κιλκίς προτείνεται ο καθορισμός περιο¬ 
χών ΠΟΑΠΔ για την εγκατάσταση μεταποιητικών δρα¬ 
στηριοτήτων, με την τήρηση όλων των τεχνικών προϋπο¬ 
θέσεων προστασίας του φυσικού και ανθρωπογενούς 
περιβάλλοντος, με στόχο τη θεσμική ενίσχυση του δευτε¬ 
ρογενούς τομέα που αποτελεί την κατ’εξοχήν διέξοδο 
ανάπτυξης του Κιλκίς, αξιοποιώντας τη διέλευση των βα¬ 
σικότερων μεταφορικών αξόνων της χώρας. Παράλληλα, 
αξιοποιείται η δυνατότητα προσφοράς κατάλληλης γής 
για μεταποίηση η οποία είναι περιορισμένη στα όρια της 
Μητροπολιτικής περιοχής Θεσσαλονίκης. 

(90) Η Κατερίνη, έδρα του νομού Πιερίας, μπορεί να 
αναδειχθεί σε ισχυρό αστικό κέντρο ανάπτυξης του νο¬ 
μού, αξιοποιώντας την άμεση γειτνίασή της με την ΠΑΘΕ 
και το σιδηροδρομικό δίκτυο, σε συνδυασμό με την του¬ 
ριστική ανάπτυξη των ακτών και τη διαχείρηση των περι¬ 
βαλλοντικών πόρων του Ολύμπου. Η Κατερίνη μπορεί 
ταυτόχρονα να λειτουργήσει ως κέντρο παροχής υπο¬ 
στηρικτικών υπηρεσιών του αγροτικού χώρου. 

(91) Οι Σέρρες, έδρα του ομώνυμου νομού, είναι το με¬ 
γαλύτερο περιφερειακό αστικό κέντρο της Κεντρικής Μα¬ 
κεδονίας. Η πόλη προβλέπεται να λειτουργήσει ως πόλος 
ανάπτυξης της ευρύτερης πεδιάδας των Σερρών, αλλά 
και ως κέντρο διασυνοριακής συνεργασίας, αξιοποιώ- 
ντας τη θέση της, το πληθυσμιακό της μέγεθος και τη δυ¬ 
νατότητα ανάπτυξης διοικητικών υποδομών και πρωτο¬ 
βουλιών διαβαλκανικού προσανατολισμού. 

(92) Ο Πολύγυρος, έδρα του νομού Χαλκιδικής, αποτε¬ 
λεί ένα ασθενές αστικό κέντρο στο οικιστικό πλέγμα της 
περιοχής. Στο προτεινόμενο πλαίσιο «βιώσιμης» ανάπτυ¬ 
ξης της Χαλκιδικής, για την παροχή τουριστικών υπηρε¬ 
σιών υψηλών προδιαγραφών, με παράλληλη προστασία 
των φυσικών πόρων, ο Πολύγυρος θα πρέπει να λειτουρ¬ 
γήσει ως κέντρο διοικητικής υποστήριξης και παροχής 
υπηρεσιών. 

(93) Ο ρόλος των κέντρων 3 ου επιπέδου είναι πολύ ση¬ 
μαντικός στην Περιφέρεια, δεδομένου ότι αποτελούν, μα¬ 
ζί με τις πρωτεύουσες των νομών, τα κέντρα τοπικής ανά- 

πτύξης. Στο Νομό Ημαθίας τέτοιο ρόλο παίζουν τα αστι¬ 
κά κέντρα της Νάουσας και της Αλεξάνδρειας που λει¬ 
τουργούν συμπληρωματικά με τη Βέροια. Στο νομό Πέλ¬ 
λας, τα Γιαννιτσά λειτουργούν συμπληρωματικά με την 
Εδεσσα, ενώ η Αριδαία αποτελεί το κέντρο της επαρχίας 
Αλμωπίας. Στο νομό Κιλκίς ο σχηματισμός των αστικών 
κέντρων Πολυκάστρου, Αξιούπολης, Γουμένισσας επω¬ 
φελείται από τη θέση του σε άμεση γειτνίαση με την ΠΑ- 
ΘΕ και συνιστάπόλο ανάπτυξης. Τα κέντρα αυτά ορίζουν, 
μαζί με την πρωτεύουσα το νομού, τον άξονα ανάπτυξης 
μεταποιητικών δραστηριοτήτων. Στο νομό Σερρών, το Σι- 
δηρόκαστρο λειτουργεί ως κέντρο συντονισμού ανάπτυ¬ 
ξης της παραμεθόριας ζώνης, ενώ τα αστικά κέντρα της 
Νιγρίτας και της Νέας Ζίχνης λειτουργούν ως πόλοι τοπι¬ 
κής ανάπτυξης. Στο νομό Χαλκιδικής, η Αρναία μπορεί να 
λειτουργήσει ως κέντρο υπηρεσιών για την ορεινή δασική 
ενότητα Χολομώντα - Στρατωνικού, ενώ ο οικισμός των 
Νέων Μουδανιών ως σημαντικό αγροτοτουριστικό κέ¬ 
ντρο στο παραλιακό τμήμα του νομού. Τέλος, στο νομό 
Θεσσαλονίκης το αστικό κέντρο του Λαγκαδά αποτελεί 
κέντρο τοπικής ανάπτυξης. 

(94) Στα κέντρα 4 ου επιπέδου συγκαταλέγονται οι έδρες 
των νέων Δήμων που δεν κατατάσσονται σε κάποιο από τα 
ανώτερα επίπεδα. Μεταξύ αυτών πολλοί εμφανίζουν δυ¬ 
ναμισμό που τους καθιστά τοπικά κέντρα ανάπτυξης στην 
άμεση περιοχή επιρροής τους. Τέτοιοι οικισμοί είναι οι 
εξής: 

• Στο νομό Ημαθίας το Πλατύ, το Μακροχώρι καθώς 
και οι οικισμοί Αγγελοχώρι και Ζερβοχώρι και ο οικισμός 
της Μελικής, έδρας του ομώνυμου Δήμου. 

• Στο νομό Πέλλης η Κρύα Βρύση και εμφανίζεται ιδι¬ 
αίτερα δυναμική στον πρωτογενή τομέα. Οι οικισμοί Πέλ¬ 
λας και Σκύδρας, καθώς και οι Γαλατάδες συγκροτούν, 
μαζί με την Εδεσσα τον κύριο αναπτυξιακό άξονα του νο¬ 
μού. Τέλος, οι οικισμοί Αξός και Μυλότοπος συγκροτούν 
μαζί με τα Γ ιαννιτσά έναν δευτερεύοντα αναπτυξιακό 
άξονα. 

• Στο νομό Πιερίας το Λιτόχωρο αποτελεί τοπικό ανα¬ 
πτυξιακό κέντρο για το οποίο προβλέπεται η ανάπτυξη 
αναβαθμισμένων τουριστικών υπηρεσιών, σε συνάρτηση 
με τη διαχείριση του ορεινού όγκου του Ολύμπου και της 
εκτεταμένης παράκτιας ζώνης του δήμου. Στις παράκτιες 
περιοχές του Ν.Πιερίας, όπου αναπτύσσεται μεγάλος 
αριθμός τοπικών αστικών και παραθεριστικών - τουριστι¬ 
κών κέντρων (Πλαταμώνας, Πόροι, Σκοτίνα κ.λπ.), ο σχε- 
διασμός θα πρέπει να λάβει υπ’όψιντο διαμορφωμένο πο¬ 
λυπολικό σύστημα λειτουργίας του οικιστικού δικτύου 
προτείνοντας τα κατάλληλα εργαλεία χωροταξικής ορ¬ 
γάνωσής του. Αναπτυξιακοί όροι διαμορφώνονται, δευτε- 
ρευόντως, και στους οικισμούς Αιγινίου - Κολινδρού, Κο- 
ρινού, Καρίτσας, Λόφου καιΛεπτοκαρυάς, λόγω της γειτ- 
νίασής τους με τη ΠΑΘΕ. Ο δυναμισμός τους εντοπίζεται 
κυρίως στον πρωτογενή τομέα, με εξαίρεση τη Λεπτοκα- 
ρυά που εμφανίζεται δυναμική στο δευτερογενή και τον 
τριτογενή τομέα. 

• Στο νομό Θεσσαλονίκης, στην περιαστική ζώνη της 
μητροπολιτικής περιοχής, δυναμικοί οικισμοί είναι η Θέρ¬ 
μη, το Ασβεστοχώρι και το Φίλυρο, το Ωραιόκαστρο, το 
Καλοχώρι και η Σίνδος (Δ. Εχεδώρου). Οι οικισμοί Κου- 


φαλίων, Αγ. Αθανασίου, Γέφυρας, Διαβατών συνθέτουν 
το βόρειο τμήμα ενός σημαντικού αναπτυξιακού άξονα. 
Το νότιο τμήμα του συντίθεται από τους οικισμούς Ν. 
Μάλγαρα, Ανατολικό, Κύμινα, Χαλάστρα, Καλοχώρι., Δή¬ 
μο Εχεδώρου και τη ΒΙΠΕ της Σίνδου. Επίσης οι οικισμοί 
Κύμινα, Αδενδρο, Χαλκηδόνα, Κουφάλια συγκαταλέγο¬ 
νται μεταξύ των δυναμικών οικισμών. Στην ίδια περιοχή 
βρίσκονται οι οικισμοί Νέας Μεσημβρίας (που ειδικεύεται 
στον πρωτογενή τομέα) και Βαθυλάκκου (που ειδικεύεται 
στο δευτερογενή) καθώς καιΛητήςκαιΑσσήρου. Προςτα 
νότια, δυναμισμό εμφανίζουν οι οικισμοί Επανωμής, Νέας 
Μηχανιώνας, Περαίας και Πλαγιαρίου. 

• Στο νομό Κιλκίς οι οικισμοί Νέας Σάντας και Ευρωπού 
εμφανίζονται ως οι δυναμικότεροι, με έμφαση στο δευτε¬ 
ρογενή τομέα, ενώ προοπτικές ανάπτυξης ως κέντρου 
τουρισμού - παροχής υπηρεσιών εμφανίζει και ο οικισμός 
Δοϊράνης, στην όχθη της ομώνυμης λίμνης. 

• Στο νομό Σερρών ως βασικός άξονας ανάπτυξης εμ¬ 
φανίζεται αυτός που συντίθεται από τους μεγάλους Δή¬ 
μους Σερρών, Σιδηροκάστρου και Νέας Ζίχνης, όπως και 
οι οικισμοί Πεντάπολη και Νέο Σούλι (του Δήμου Εμμα¬ 
νουήλ Παππά). Δυναμικοί στον πρωτογενή τομέα εμφανί¬ 
ζονται οι οικισμοί Σκούταρι, Μητρούσι, Πρώτης και Ροδο- 
λίβου. Στο μυχό του Στρυμονικού κόλπου, ο οικισμός Κερ- 
δυλλίων παρουσιάζει σημαντική τουριστική ανάπτυξη. 

• Τέλος, στο νομό Χαλκιδικής αναγνωρίζονται διά- 
σπαρτοι σημειακοί πόλοι ανάπτυξης και περιοχές με δια¬ 
κεκριμένες δραστηριότητες. Μεταξύ των κέντρων 4ου 
επιπέδου, η Καλλικράτεια, στο δυτικό τμήμα του νομού, 
έχει εξελιχθεί σε σημαντικό κέντρο α' και β' κατοικίας, ενώ 
σημαντικό κέντρο του πρωτογενούς τομέα αποτελεί και η 
Νέα Τριγλιά. Στη χερσόνησο της Κασσάνδρας, ο οικισμός 
της Κασσανδρείας αποτελείτο σημαντικότερο αστικό κέ¬ 
ντρο και κέντρο παροχής υπηρεσιών, ενώ στον παράκτιο 
χώρο έχει αναπτυχθεί ένα ισχυρό δίκτυο πόλων τουριστι¬ 
κής ανάπτυξης οι οποίοι έχουν υποσκελίσει τα παραδο¬ 
σιακά κέντρα του νομού. Η Ορμυλία αποτελεί σημαντικό 
παραγωγικό κέντρο, ενώ ανάπτυξη και δυναμισμό πα¬ 
ρουσιάζουν ο οικισμός Νικήτης, ο Νέος Μαρμαράς, η Συ¬ 
κιά και η Μεγάλη Παναγιά. Στο ανατολικό τμήμα του νο¬ 
μού, σημαντικό κέντρο αποτελεί ο οικισμός Ιερισσού, ενώ 
δυναμική ανάπτυξη στον τομέα του τουρισμού παρου¬ 
σιάζουν οι παραλιακοί οικισμοί Ουρανούπολης, Ολυμπιά¬ 
δας, Ν. Ρόδων κ.λπ. Στο εσωτερικό του νομού, περιορι¬ 
σμένη δυναμική παρουσιάζει ο οικισμός Γαλάτιστας. Το 
δίκτυο των οικισμών 4ου επιπέδου θα πρέπει να μελετη¬ 
θεί, κυρίως στις παράλιες περιοχές του νομού Χαλκιδι¬ 
κής, σε ό,τι αφορά την προβλεπόμενη ανάπτυξη αλληλο- 
συμπληρούμενου δικτύου εξυπηρετήσεων και παροχής 
υπηρεσιών στο πλαίσιο της επιδιωκόμενης ανάπλασης - 
αναβάθμισης των ζωνών τουρισμού - παραθερισμού - 
αναψυχής. 

3.3.1.3. Επιχειρηματικές και αναπτυξιακές υποδομές 

(95) Ο πίνακας που ακολουθεί αποδίδει σχηματικά την 
επιχειρηματική και αναπτυξιακή υποδομή που απαιτείται 
ή που θα πρέπει να ενισχυθεί, σε αντιστοιχία με το ρόλο 
των σημαντικών αστικών κέντρων στο οικιστικό δίκτυο 
της Περιφέρειας. 

Αναπτυξιακός Ρόλος 

Επιχειρηματικές και 
Αναπτυξιακές Υποδομές 

Προωθητικές 

Δραστηριότητες 

Θεσσαλονίκη 

Εθνικός Πόλος Ανάπτυξης 
Μητροπολιτικό Βαλκανικό Κέντρο 
Πόλος Διακρατικής Συνεργασίας και 
Ευρωπαϊκής Ολοκλήρωσης 

Διοικητικό και Πολιτιστικό Κέντρο 
Πόλος Παρευξείνιας Συνεργασίας 
Πόλος Θαλάσσιου Μετώπου 

Κόμβος Διευρωπαϊκών Δικτύων 

Λιμένας 

Αεροδρόμιο 

ΠΑΘΕ 

Εγνατία Οδός 

Σιδηροδρομικό Δίκτυο: Κάθετες 
συνδέσεις με τη Βαλκανική 

Αγωγός Φυσικού Αερίου 

ΒΙΠΕ 

Ανώτατη Εκπαίδευση Τεχνολογική Έρευνα 
και Ανάπτυξη 

Χρηματοοικονομικές Υπηρεσίες 

Διεθνές Εμπόριο - Διεθνείς Μεταφορές 
Βιομηχανία-Βιοτεχνία 

Πολιτισμός - Τουρισμός 

Σέρρες 

Νομαρχιακό Κέντρο Ανάπτυξης 

Κέντρο Διασυνοριακής Συνεργασίας 

Β.Ε.Π.Ε. 

Φυσικό Αέριο 

Σύνδεση με κύριους οδικούς άξονες 
Σιδηροδρομικό Δίκτυο 

Τριτοβάθμια Εκπαίδευση 

Υπηρεσίες προς τις Αγροτικές 
Δραστηριότητες 

Μεταφορές 

Εμπόριο 

Κατερίνη 

Νομαρχιακό Κέντρο Ανάπτυξης 

Σύνδεση με ΠΑΘΕ 

Φυσικό Αέριο 

Σιδηροδρομικό Δίκτυο 

Μεταποίηση 

Εμπόριο 

Υπηρεσίες προς τις Αγροτικές 
Δραστηριότητες 

Τουρισμός 

Βέροια 

Νομαρχιακό Κέντρο Ανάπτυξης 

Σύνδεση με κύριους οδικούς 
Σιδηροδρομικό Δίκτυο 

Υπηρεσίες προς τις Αγροτικές 
Δραστηριότητες 

Μεταποίηση 

Μεταφορές - Εμπόριο 

Γ ιαννιτσά 

Κέντρο Τοπικής Ανάπτυξης 

Σύνδεση με κύριους οδικούς άξονες 

Μεταποίηση Αγροτικών Προϊόντων 
Υπηρεσίες προς τις Αγροτικές 
Δραστηριότητες 

Εμπόριο 

Νάουσα 

Κέντρο Τοπικής Ανάπτυξης 

Σιδηροδρομικό Δίκτυο 

Μεταποίηση 

Υπηρεσίες προς τις Αγροτικές 
Δραστηριότητες 

Έδεσσα 

Νομαρχιακό Κέντρο Ανάπτυξης 

Σιδηροδρομικό Δίκτυο 

Β.Ε.Π.Ε. 

Υπηρεσίες προς τις Αγροτικές 
Δραστηριότητες 

Ειδικές Μορφές Τουρισμού 

Κιλκίς 

Βιομηχανικό Κέντρο Ανάπτυξης 

Κέντρο Διασυνοριακής Συνεργασίας 

Β.Ε.Π.Ε. 

Σύνδεση με κύριους οδικούς άξονες 
Σιδηροδρομικό Δίκτυο 

Μεταποίηση 

Εμπόριο 

Πολύγυρος 

Διοικητικό Κέντρο 

Οδικές Συνδέσεις με σημαντικές 
τουριστικές περιοχές 

Υπηρεσίες 

Αλεξάνδρεια 

Κέντρο Τοπικής Ανάπτυξης 

Σύνδεση με ΠΑΘΕ και Εγνατία Οδό 
Σιδηροδρομικό Δίκτυο 

Υπηρεσίες στις Αγροτικές Δραστηριότητες 


3.4. Κατευθύνσεις για την προστασία και την ανάδειξη 
του φυσικού και πολιτιστικού περιβάλλοντος 

Φυσικό Περιβάλλον 

(96) Τα περιβαλλοντικά προβλήματα που καταγράφο¬ 
νται στην Περιφέρεια Κεντρικής Μακεδονίας αφορούν 
κατά κύριο λόγο τη ρύπανση των υδάτινων αποδεκτών, η 
οποία οφείλεται στην ανεξέλεγκτη διάθεση λυμάτων προ- 
ερχομένων είτε από παραγωγικές δραστηριότητες (γε¬ 
ωργία, μεταποίηση), είτε από οικιακή δραστηριότητα λό¬ 
γω ανεπαρκούς εξοπλισμού των αστικών κέντρων. Η υπε- 
ράντληση αποτελεί μια ακόμα παράμετρο υποβάθμισης 
του υδατικού δυναμικού. Ειδικότερα, τα σημεντικότερα 
προβλήματα που καταγράφονται είναι τα εξής: 

(97) Ο Αξιός θεωρείται βεβαρημένος ποταμός, από πε¬ 
ριβαλλοντική άποψη, με κυριότερα προβλήματα τον κίν¬ 
δυνο πλημμυρών, το ρυπαντικό φορτίο από φυτοφάρμα¬ 
κα (που εν μέρει προέρχεται από την πρώην Γιουγκοσλα- 
βία), σε συνδυασμό με την πτώση της στάθμης των νερών. 
Ο ποταμός Λουδίας δέχεται ακατέργαστα οικιακά λύμα¬ 
τα από τα Γιαννιτσά, την Κρύα Βρύση κ.λπ., με αποτέλε¬ 
σμα ρύπανση και υποβάθμιση της ποιότητας των νερών. 
Στον Αλιάκμονα εκβάλλει η περιφερειακή τάφρος 66, με- 
ταφέροντας σ’αυτόν τα λύματα που συλλέγει στη δια¬ 
δρομή της από την ευρύτερη περιοχή (Εδεσσα, Σκύδρα, 
Νάουσα, Βέροια κ.λπ.). Ας σημειωθεί ότι οι δελταϊκοί σχη¬ 


ματισμοί των τριών αυτών ποταμών, Αξιού, Λουδία και 
Αλιάκμονα, προστατεύονται βάσει της σύμβασης ΒΑΜ- 
δΑΒ. 

Ο Γαλλικός ποταμός, στο πεδινό τμήμα του, ρυπαίνεται 
από φυτοφάρμακα, λιπάσματα, οικιακά λύματα και απορ¬ 
ρίμματα, καθώς και από λύματα ποιμνιοστασίων και βιο¬ 
μηχανιών, κυρίως από τη ΒΙΠΕ Νέας Σάντας όπου έχουν 
εγκατασταθεί υδροβόρα και ρυπογόνα βαφεία. Ο ποτα¬ 
μός Στρυμόνας στο Νομό Σερρών παρουσιάζει, επίσης, 
ρύπανση, ως αποδέκτης ακατέργαστων αποβλήτων και 
οικιακών λυμάτων από την περιοχή του Σιδηροκάστρου 
και μέχρι τη Μαυροθάλασσα. Επί πλέον, δέχεται ρυπαντι¬ 
κό φορτίο από φυτοφάρμακα, μέσω των διαφόρων χειμ- 
μάρων που καταλήγουν σ’αυτόν. Τέλος, στο Νομό Χαλκι¬ 
δικής, ο ποταμός Χαβρίας, του οποίου οι εκβολές έχουν 
καταγραφεί στους βιοτόπους ΟΟΒΙΝΕ, επιβαρύνεται από 
οικιακά λύματα και απόβλητα ελαιουργείων. 

Μεταξύ των λιμνών, η Βεγορίτις που περιλαμβάνεται 
στον κατάλογο ΝαΙυΓα και έχει κηρυχθεί καταφύγιο θηρα¬ 
μάτων, αντιμετωπίζει προβλήματα ρύπανσης από γεωρ¬ 
γικές δραστηριότητες αλλά και προβλήματα υπεράντλη- 
σης των υδάτων της λόγω γεωτρήσεων για την άρδευση 
καλλιεργειών και τη λειτουργία των μονάδων της ΔΕΗ. Η 
υπεράντληση αυτή θέτει σε πιθανό κίνδυνο την ύπαρξή 
της ως λίμνη. Οι λίμνες Βόλβη και Κορώνεια (Λαγκαδά), 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2347 


που προστατεύονται βάσει της σύμβασης ΒΑΜ5ΑΒ, επι¬ 
βαρύνονται περιβαλλοντικά από τις ανθρώπινες δραστη¬ 
ριότητες. Η Κορώνεια επιβαρύνεται επιπλέον από τις νέ¬ 
ες, μη θεσμοθετημένες, βιομηχανικές συγκεντρώσεις 
στην περιοχή, καθώς και απόταλύματατηςπόληςτου Λα¬ 
γκαδά. Η επαναδημιουργίατης λίμνης Μαυρούδας απο¬ 
τελεί σημαντικό έργο αποκατάστασης του φυσικού περι¬ 
βάλλοντος. 

Ο κόλπος του Θερμαϊκού, πέραν των ρύπων που κατα¬ 
λήγουν σ’ αυτόν μέσω των ποτάμιων συστημάτων, δέχε¬ 
ται το σύνολο των ρύπων, λυμάτων, βιοτεχνικών και βιο¬ 
μηχανικών αποβλήτων της μείζονος περιοχής Θεσσαλο¬ 
νίκης, με αποτέλεσμα να εμφανίζει χρόνια κατάσταση 
ρύπανσης. Οιπαραλιακές περιοχές της Χαλκιδικής (Νέας 
Καλλικράτειας, Νέων Φλογητών και Στρατωνίου) είναι ιδι¬ 
αίτερα βεβαρημένες, οι δύο πρώτες από την ανεξέλεγκτη 
υπεδάφια διάθεση βοθρολυμάτων, ενώ το Στρατώνι από 
τις μεταλλευτικές δραστηριότητες. Στην Αμμουλιανή, 
Πόρτο Καρρά και Πυργαδίκια υπάρχει έντονο πρόβλημα 
υφαλμύρωσης, λόγω γεωτρήσεων σε σχετικά μικρή από¬ 
σταση από τη θάλασσα. Ανάλογο πρόβλημα εμφανίζεται 
και στα παράλια της Πιερίας λόγω υπεράντλησης που 
συνδέεται με την τουριστική δραστηριότητα. Τέλος, πα- 
ρατηρείται έλλειψη έργων διευθέτησης στα κατάντη των 
χειμμάρων του Ολύμπου, με αποτέλεσμα να μεταφέρο- 
νται μεγάλες ποσότητες φερτών υλών (που έχουν όμως 
θετική επίπτωση στις μυδοκαλλιέργειες). 

(98) Η ολοκληρωμένη διαχείρηση της συλλογής, επε¬ 
ξεργασίας και διάθεσης λυμάτων (δημιουργία βιολογι¬ 
κών καθαρισμών κ.λπ.) θα ανακουφίσει σημαντικά τους 
υδάτινους αποδέκτες. Απαιτούνται όμως ταυτόχρονα 
ρυθμίσεις συμβατότητας χρήσεων και λειτουργιών, ιδιαί¬ 
τερα σε περιοχές βιοτόπων, λιμνών, λιμνοθαλασσών, πο¬ 
ταμών κ.λπ. Σε ορισμένες περιπτώσεις όμως (π.χ. Αξιός) 
η απορρύπανση των υδάτινων αποδεκτών είναι απαραί¬ 
τητο να αποτελέσει πεδίο διασυνοριακής συνεργασίας. 
Στο τέλος του εδαφίου παρατίθεται κατάλογος των πε¬ 
ριοχών ΝΑΤυΗΑ, ΘΟΒΙΝΕ και ΒΑΜ5ΑΒ. 

Ανθρωπογενές Περιβάλλον 

(99) Όσον αφορά την προστασία και ανάδειξη του αν- 
θρωπογενούς περιβάλλοντος, γενικότερη διαπίστωση εί¬ 
ναι ότι οι μεμονωμένες προσπάθειες για τη διατήρηση - 
ανάπλαση κτιρίων ή συνόλων δεν επαρκούν και ότι απαι¬ 
τείται ένας ολοκληρωμένος χωροταξικός - αναπτυξιακός 
σχεδιασμός με τους παρακάτω στόχους: 

Η Θεσσαλονίκη Βαλκανικό Κέντρο Πολιτισμού και Επι¬ 
στημών 

Στόχοι: α. Ενίσχυση της ιστορικής και Αρχιτεκτονικής 
φυσιογνωμίας της πόλης 

β. Ολοκλήρωση σύγχρονων υποδομών πολιτισμού 
γ. Σταθεροποίηση και ενίσχυση πολιτιστικών θεσμών 
δ. Ενίσχυση των διεθνών συνεργασιών και των επαφών 
με τον απόδημο ελληνισμό. 

Προστασία και ανάδειξη αρχαιολογικού, βυζαντινού και 
οθωμανικού μνημειακού αποθέματος 
Στόχοι: α. Ολοκλήρωση ανασκαφών και ανάδειξη Αρ¬ 
χαιολογικών χώρων εθνικής σημασίας (Βεργίνα, Πέλλα, 
Δίον, Όλυνθος, κ.λπ.) 

β. Ανάδειξη και αποκατάσταση επιλεγμένου δικτύου 
Βυζαντινών και Οθωμανικών Μνημείων 
γ. Ολοκλήρωση καταγραφής και αποτύπωσης δικτύου 
Αρχαιολογικών και Μνημειακών Χώρων. 


δ. Ανάπτυξη και εκσυγχρονισμός Μουσείων 
Ανάδειξη του νεότερου ενδιαφέροντος οικιστικού και 
μνημειακού αποθέματος 

Στόχοι: α. Εξειδίκευση του ρόλου του δικτύου των οικι¬ 
σμών στον τομέα του πολιτισμού 
β. Ανάπλαση και αναβάθμιση ιστορικών κέντρων 
γ. Ανάδειξη δικτύων παραδοσιακών οικισμών 
δ. Παρεμβάσεις σε βιομηχανικά ή άλλα ενδιαφέροντα 
μνημειακά σύνολα 

ε. Παρεμβάσεις σε μεμονωμένα διατηρητέα κτίσματα ή 
μνημεία περιφερειακής σημασίας. 

Ενίσχυση σύγχρονων πολιτιστικών υποδομών 
Στόχοι: α. Καθορισμός πολιτιστικής πολιτικής και δικτύ¬ 
ου χώρων υποδοχής των υποδομών περιφερειακής κλί¬ 
μακας 

β. Εξειδίκευση του ρόλου των οικισμών 
γ. Ενίσχυση τοπικών θεσμών καιτης λαϊκής παράδοσης 
δ. Αποκέντρωση πολιτιστικών - εκπαιδευτικών και ερευ¬ 
νητικών λειτουργιών. 

Σύνθεση Δράσεων Πολιτισμού - Τουρισμού και Προ¬ 
στασίας Περιβάλλοντος 
Στόχοι: α. Χωρικές μεθοδολογίες σχεδιασμού 
β. Τομεακές δράσεις και επιχειρησιακά σχέδια 
γ. Σύνθεση χωρικών καιτομεακών δράσεων. 
Κατευθύνσεις ανάπτυξης και ρύθμισης χρήσεων γης 

(100) Η ένταση με την οποία ασκούνται οι ανθρώπινες 
δραστηριότητες δημιουργεί τελείως διαφορετικού χαρα¬ 
κτήρα προβλήματα υπερανάπτυξης και καταστροφής 
του φυσικού και δομημένου περιβάλλοντος στις αστικές, 
περιαστικές παράκτιες και κατά μήκος του βασικού δι¬ 
κτύου επικοινωνιών περιοχές και υποανάπτυξης ή στασι¬ 
μότητας στις υπόλοιπες. 

Στα πλαίσια του Χωροταξικού Σχεδιασμού διαπιστώνε¬ 
ται ότι επείγει η εφαρμογή μιας ρυθμιστικής πολιτικής 
χρήσεων γης, που να συνδέεται με την αναπτυξιακή δια¬ 
δικασία. 

Αρχικά θα πρέπει να οριοθετηθεί η ανάπτυξη των παρά¬ 
κτιων περιοχών, ο κορεσμός των οποίων έχει υπερβεί τη 
φέρουσα ικανότητα των οικοσυστημάτων. Οι παρεμβά¬ 
σεις στο φυσικό, πολιτιστικό και παραδοσιακό δομημένο 
περιβάλλον θα πρέπει να ακολουθούν υψηλά ποιοτικά 

5ΐ3Π03Γά5. 

Θα πρέπει να προστατευθούν οι περιοχές που γειτνιά¬ 
ζουν με τις προηγούμενες και λειτουργούν ως απόθεμα 
φυσικών πόρων, όπως η περιοχή Ολύμπου - Πιερίων στο 
Ν.Πιερίας, Αρναίας στη Χαλκιδική και η λεκάνη των λι¬ 
μνών Κορώνειας - Βόλβης στο Ν. Θεσσαλονίκης. 

Η ελκτικότητα των ορεινών - ημιορεινών ζωνών θα πρέ¬ 
πει να αυξηθεί, ώστε να αποτελέσουν αντίβαρο στην πίε¬ 
ση που δέχονται οι παράκτιες και περιαστικές περιοχές. 
Ακόμα θα πρέπει να εγκαταλειφθεί η μεθοδολογία της 
γραμμικής εξάπλωσης δραστηριοτήτων και να πορθούν 
μέτρα για την προστασία της αγροτικής γης και των αγρο¬ 
τικών τοπίων. 

Το δίκτυο των οικισμών θα πρέπει να αποκτήσει μεγαλύ¬ 
τερη εξειδίκευση και να αλλάξει ο τρόπος κάλυψης των οι¬ 
κιστικών αναγκών, ώστε να δοθεί η δυνατότητα να διασω¬ 
θούν τμήματα του παραδοσιακού δομημένου περιβάλλο¬ 
ντος που δεν έχουν αλλοιωθεί. Τα μεγάλα έργα υποδομής, 
που μικραίνουν τις χρονοαποστάσεις και η αλλαγή των 
κοινωνικών προτύπων, είναι δυνατόν να έχουν ευνοϊκά 
αποτελέσματα στην ανάπτυξη χρήσεων τουρισμού - πολι¬ 
τισμού και προστασίας του περιβάλλοντος. Οι παρεμβά- 

σεις στους τομείς αυτούς θα πρέπει να κωδικοποιηθούν 
σε διατομεακά προγράμματα δράσης, ανά νομό ή γεω¬ 
γραφική ενότητα, που σε δεύτερη και τρίτη φάση θα συν¬ 
δεθούν για να αποτελέσουν ένα διαπεριφερειακό δίκτυο. 

Έτσι στο Ν. Πιερίας είναι δυνατή η προστασία και αξιο¬ 
ποίηση της ευρύτερης περιοχής Ολύμπου - Πιερίων με 
ενοποίηση του δικτύου των παραδοσιακών οικισμών, ανά¬ 
δειξη των αρχαιολογικών χώρων, επέκταση και αξιοποίη¬ 
ση του εθνικού δρυμού, ανάπλαση των οικισμών Λιτοχώ- 
ρου και Κολινδρού, δημιουργία πολιτιστικού πάρκου στο 
Δίον, ανάπτυξη δικτύου οικολογικού περιηγητικού αρχαι¬ 
ολογικού τουρισμού και εγκαταστάσεων αναψυχής και 
χιονοδρομικών κέντρων (Ελατοχώρι), δημιουργία επιλεγ¬ 
μένων θέσεων για παραθεριστικούς οικισμούς, κ.λπ. 

Στο Ν. Ημαθίας πρέπει να υλοποιηθεί ο πολιτιστικός 
άξονας Βεργίνας - Βαρβάρας - Βέροιας - Νάουσας που 
μπορεί να συνδυαστεί με την αξιοποίηση του ορεινού 
όγκουτου Βερμίου, δημιουργώνταςτηνπιο ολοκληρωμέ¬ 
νη ίσως παρέμβαση στους τομείς πολιτισμού - τουρισμού 
- αναψυχής - προστασίας φυσικού περιβάλλοντος. 

Στο Ν. Πέλλας η αξιοποίηση του Κάίμακτσαλάν πρέπει 
να συνδεθεί με το υπόλοιπο ενδιαφέρον φυσικό περιβάλ¬ 
λον (Λ. Άγρα-Λουτρά, κ.λπ.), καθώς και τη μεγάλη αστική 
και πολιτιστική παράδοση της πόλης της Έδεσσας. 

Στο Ν. Κιλκίς μένουν χωρίς προστασία και ανάδειξη ο 
ιδιαίτερα αξιόλογος ορεινός όγκος (Πάίκο) με τους πα¬ 
ραδοσιακούς οικισμούς και τη Γουμένισσα (παλιό παρα¬ 
δοσιακό κέντρο οινοποιίας) και τη Δοϊράνη. 

Στο Ν. Σερρών οι αξιόλογες περιοχές ανήκουν σε διά¬ 
φορες γεωγραφικές ενότητες (Κερκίνη, Μπέλλες, Παγ- 
γαίο, Στρυμόνας), ενώ η ίδια η πόλη των Σερρών αποτελεί 
πολιτιστικό κέντρο με μεγάλη παράδοση. 

Στο Ν. Θεσσαλονίκης, εκτός του Π.Σ.Θ., η επέκταση 
δραστηριοτήτων του ομώνυμου συγκροτήματος και η 
σύγκρουση χρήσεων γης συρρικνώνει τους φυσικούς και 
πολιτιστικούς πόρους και επείγει η λήψη μέτρων για τις 
περιοχές των ποταμών, Δυτικάτωνακτώντου Θερμαϊκού, 
καθώς και της λεκάνης των λιμνών, στην επαρχία Λαγκα¬ 
δά. Η τελευταία είναι κατάλληλη για την ανάπτυξη σύνθε¬ 
των δράσεων αγροτοτουρισμού - ιαματικού τουρισμού - 
αναψυχής - πολιτισμού. 

Στο Ν. Χαλκιδικής, το κεντρικό και το βόρειο τμήμα έχει 
μέχρι στιγμής διασωθεί από τον υποβαθμισμένο τουρι¬ 
σμό των παράκτιων περιοχών και μπορεί να αναπτύξει πο¬ 
λιτιστικές και τουριστικές δραστηριότητες συμβατές με 
το χαρακτήρα της. 

Ένα άλλο σημείο που χρειάζεται ιδιαίτερη προσοχή εί¬ 
ναι η νομοθετημένη προστασία των φυσικών και πολιτι¬ 
στικών αγαθών. Στον τομέα αυτό ελάχιστα έχουν γίνει μέ¬ 
χρι σήμερα γι’ αυτό καιπροτείνεταιη σύνταξη ειδικών χω¬ 
ροταξικών μελετών, με θεσμοθέτηση Χρήσεων Γης για τις 
ενότητες του φυσικού περιβάλλοντος που χρειάζονται 
προστασία και ανάδειξη, ολοκλήρωση του χαρακτηρι¬ 
σμού και της θέσπισης ειδικών όρων δόμησης στους πα¬ 
ραδοσιακούς οικισμούς και τα ιστορικά κέντρα και σύν¬ 
δεση των ενοτήτων του παραδοσιακού ιστού που απέμει- 
ναν στα αστικά κέντρα, με τον υπόλοιπο πολεοδομικό 
ιστό (αντιμετώπιση κυκλοφοριακού προβλήματος, θέμα¬ 
τος χρήσεων γης, όρων δόμησης, κ.λπ.). 

3.5. Ευρύτερες ανθρωπογεωγραφικές ενότητες 

3.5.1. Παράλιες περιοχές - «Η ζώνη του Αιγαίου» 

(101) Η πρόταση χωροταξικής οργάνωσης προβλέπει 


ενιαία αντιμετώπιση της παραλιακής ζώνης, η οποία έχει 
προϋποθέσεις εξόχως ανταγωνιστικής παραγωγής υπη¬ 
ρεσιών, δεδομένου ότι περιλαμβάνει φυσικούς και πολιτι¬ 
στικούς πόλους ενδιαφέροντος μοναδικής σημασίας 
όπως η μοναστική πολιτεία στη χερσόνησο του Αθω, το 
τρίγωνο Δίου - Πέλλας - Βεργίνας, το ορεινό συγκρότημα 
του Ολύμπου, τους περιβαλλοντικούς σχηματισμούς Χο- 
λομώντα, Σιθωνίας, Κασσάνδρας, υγροτόπων Δέλτα και 
λιμνών, σε συνδυασμό με την τεχνολογική και ερευνητική 
συγκέντρωση της Θεσσαλονίκης. Οι προτάσεις στοχεύ¬ 
ουν, κατά κύριο λόγο, στον έλεγχο της οικιστικής πίεσης, 
τη διευθέτηση συγκρούσεων χρήσεων γής, την προστα¬ 
σία των φυσικών πόρων. Προτείνονται τα εξής: 

• Άμεση οργάνωση και ρύθμιση των χρήσεων και λει¬ 
τουργιών β' κατοικίας, έτσι ώστε αφ’ενός να καλυφθεί η 
ζήτηση, αφ’ετέρου να προστατευθεί το σύστημα των πε¬ 
ριβαλλοντικών σχηματισμών από την ανάλωση και τη στα¬ 
διακή υποβάθμισή τους. Ζώνες β' κατοικίας δεν θα πρέπει 
να χωροθετηθούν στις γεωγραφικές ενότητες Ολύμπου, 
Κασσάνδρας και Σιθωνίας, στις οποίες ασκείται άμεσος 
έλεγχος και περιορισμός των χρήσεων αυτών. 

• Η αναβάθμιση των υπηρεσιών τουρισμού και αναψυ¬ 
χής μπορεί να ενισχυθεί μέσω κινήτρων η δημιουργία ξε¬ 
νοδοχειακών υποδομών για ιαματικό, συνεδριακό, οικο¬ 
λογικό, ψυχαγωγικό κ.λπ. τουρισμό και ανάδειξη των ση¬ 
μαντικών πόλων πολιτιστικού ενδιαφέροντος. 

• Ειδικότερα στην περιοχή του Ολύμπου, στόχος είναι 
η ενίσχυση της συμβολικής σημασίας του με την οργάνω¬ 
ση και λειτουργία Κέντρου Ερευνας και Μελέτης της Ελ¬ 
ληνικής Θεογονίας. Το οικιστικό κέντρο του Λιτόχωρου 
θα πρέπει να αναδειχθεί σε κέντρο ενημέρωσης, παρακο¬ 
λούθησης και διαχείρισης του Ολύμπου, καθώς και κέ¬ 
ντρο υποδοχής και διαχείρησης των επισκεπτών. 

• Στην περιοχή των δελταϊκών σχηματισμών Αξιού, 
Λουδία, Αλιάκμονα, στην οποία περιλαμβάνεται και η άμε¬ 
ση περιβάλλουσα ζώνη τόπων και οικισμών επιβάλλεται η 
συνολική διαχείριση και προστασία των υγροτόπων. Γι’ 
αυτό προβλέπεται: 

α) Εγκαθίδρυση συστήματος ελέγχου των γεωργικών 
εισροών για το σταδιακό δεκαετές πρόγραμμα απορρύ¬ 
πανσης των εδαφών και των νερών (σύστημα πιστοποίη¬ 
σης, ελεγχόμενη άρδευση) 

β) Συγκέντρωση και απαγωγή προς τελική διαχείριση 
των αποβλήτων των μεταποιητικών μονάδων. 

γ) Διαχείριση των μεγάλων ποσοτήτων βιομάζας των 
κτηνοτροφικών εκμεταλλεύσεων. 

δ) Η σταδιακή απορρύπανση των εσωτερικών υδάτων 
θα αναδείξει ποταμούς, λίμνες και υγρότοπους σε πεδίο 
σημαντικών παραγωγικών δραστηριοτήτων απόλυτα 
συμβατό με τις αρχές της αειφορίας και τις συνθήκες της 
βιώσιμης ανάπτυξης. 

ε) Η οργάνωση και εκσυγχρονισμός της λειτουργίας 
των υδατοκαλλιεργειών. 

• Για την περιοχή των λιμνών Βόλβης, Κορώνειας (Λε¬ 
κάνη Μυγδονίας) προβλέπονται ανάλογες δράσεις. Το ει¬ 
δικότερο ζήτημα που τίθεται εδώ είναι η δυνατότητα για 
σταδιακή μετατροπή των λιμνών σε στρατηγικό ταμιευτή- 
ρα για την ασφάλεια του αστικού πληθυσμού της Θεσσα¬ 
λονίκης. Προς αυτή την κατεύθυνση πρέπει να ληφθούν 
μέτρα σταδιακού ελέγχου του συνόλου των δραστηριο¬ 
τήτων στη λεκάνη απορροής. 

3.5.2. Ορεινές περιοχές 

(102) Οι κατευθύνσεις παρέμβασης για την ανάπτυξη 

του ορεινού χώρου αφορούν την αναθέρμανση της ορει¬ 
νής οικονομίας με στόχο τη συγκράτηση του πληθυσμού. 
Βασική προϋπόθεση για την ικανοποιητική απόδοση των 
παρεμβάσεων είναι η ολοκληρωμένη προσέγγιση. Οι πα¬ 
ρεμβάσεις αυτές μπορούν να συνοψισθούν σε πέντε άξο¬ 
νες: 

• Μετασχηματισμός της αγροτικής δραστηριότητας 
με έμφαση στα προϊόντα έντασης της παραδοσιακής τε¬ 
χνογνωσίας. Η έμφαση δίνεται στη μέθοδο και τα μέσα 
καλλιέργειας ή εκτροφής, στα συστήματα πιστοποίησης 
ποιότητας και αυθεντικότητας, στην τυποποίηση και 
εμπορία, στη μακροπρόθεσμη στρατηγική προβολής και 
τοποθέτησης στην αγορά. Ο χαμηλός όγκος παραγωγής 
και το υψηλό κόστος είναι αναπόφευκτοι περιορισμοί, 
τους οποίους όμως η αγορά μπορεί να υπερβεί, δεδομέ¬ 
νου ότι τα «παραδοσιακά» προϊόντα απευθύνονται σε ει¬ 
δικές καταναλωτικές ανάγκες. Σημαντικά περιθώρια βελ¬ 
τίωσης υπάρχουν επίσης στην οργανωμένη σύνδεση της 
αγροτικής παραγωγής και του αγροτικού τουρισμού για 
την κάλυψη της επί τόπου κατανάλωσης. 

• Εκτατική ανάπτυξη ήπιων μορφών τουρισμού. Κάθε 
επί μέρους ορεινή περιοχή θα πρέπει να διαθέτει μία του¬ 
λάχιστον κύρια πύλη εισόδου - εξόδου με ευχερή πρό¬ 
σβαση από το εθνικό δίκτυο, ολοκληρωμένες τουριστικές 
διαδρομές με ποικιλία πόλων περιηγητικής, ψυχαγωγικής 
ή αθλητικής δράσης και όχι διαδρομές μονού προορι¬ 
σμού, κέντρα πληροφόρησης, εκπαίδευσης, παροχής 
εξοπλισμού, καταλύματα με επάρκεια κάλυψης της ανα¬ 
μενόμενης ζήτησης, χωρίς όμως να αλλοιώνουν το φυσι¬ 
κό και αρχιτεκτονικό περιβάλλον. Η παροχή πάσης φύσε- 
ως υπηρεσιών, χωρίς να εξαφανίζει στοιχεία παράδοσης 
και πολιτισμικής ιδιαιτερότητας, πρέπει σε κάθε περίπτω¬ 
ση να βασίζεται σε κατάλληλα καταρτισμένο εργατικό δυ¬ 
ναμικό. Ειδικές μορφές εναλλακτικού τουρισμού, όπως ο 
ορειβατικός, ο αιωροπτερισμός κ.λπ. έχουν ιδιαίτερα 
υψηλές απαιτήσεις σε προσωπικό με ειδική κατάρτιση. 

• Στήριξη της οικοτεχνίας και βιοτεχνίας μικρής κλίμα¬ 
κας. Οι προτεινόμενες παρεμβάσεις αφορούν κυρίως την 
υπέρβαση των αιτίων απομόνωσης και αποκλεισμού των 
οικογενειακών επιχειρήσεων του ορεινού χώρου. Προ¬ 
σφέρουν εμψύχωση για νέες επιχειρηματικές πρωτοβου¬ 
λίες, πρόσβαση σε υπηρεσίες οργάνωσης και τεκμηρίω¬ 
σης, χρηματο-οικονομικά κίνητρα, δίκτυα συνεργασίας 
επιχειρήσεων μικρής κλίμακας, υποδομές για τη διασφά¬ 
λιση της εναρμονισμένης προς το περιβάλλον λειτουρ¬ 
γίας και κυρίως επαρκή κατάρτιση στελεχικού και εργατι¬ 
κού δυναμικού. 

• Συγκρότηση ορεινών κέντρων ανάπτυξης. Κομβικό 
σημείο για τις προαναφερθείσες παρεμβάσεις είναι η συ¬ 
γκρότηση στον ορεινό χώρο ημιαστικών κέντρων με κύ¬ 
ρια χαρακτηριστικά: 

α) Την ευχερή σύνδεση με το κύριο οδικό δίκτυο της πε¬ 
ριοχής, έτσι ώστε να εξασφαλίζεται η ταχεία επικοινωνία 
με το πλησιέστερο αστικό κέντρο. 

β) Την κάλυψη των αναγκών σε βασικές υπηρεσίας υγεί¬ 
ας - πρόνοιας, εκπαίδευσης και κατάρτισης, αναψυχής 
και πολιτισμού, επαφής με τη δημόσια διοίκηση, μιας ευ¬ 
ρύτερης κατοικημένης περιοχής σε εύλογη χρονοαπό¬ 
σταση (π.χ. έως 30 λεπτά). 

γ) Την παροχή υποδομών και υπηρεσιών στήριξης των 
προωθητικών δραστηριοτήτων που έχουν επιλεγεί για τη 
συγκεκριμένη περιοχή και ειδικότερα των προϋποθέσεων 
που αναφέρθηκαν στους τρεις προηγούμενους άξονες. 


Επίσης, την παροχή σύγχρονων εμπορικών υπηρεσιών 
για την κάλυψη των βασικών αναγκώντης περιοχής σε κα¬ 
ταναλωτικά προϊόντα και εφόδια. 

δ) Όπου είναι εφικτό, θα πρέπει να επιδιώκεται τα ορει¬ 
νά κέντρα να αποτελούν σημείο αφετηρίας και κατάληξης 
των ολοκληρωμένων τουριστικών διαδρομών και γενικό¬ 
τερα πύλη εισόδου των επισκεπτών στην περιοχή. Οι 
έδρες των νέων Δήμων μπορούν να αποτελέσουν το ση¬ 
μείο εκκίνησης για την επιλογή των ορεινών κέντρων που 
πληρούν τις απαραίτητες προϋποθέσεις. 

• Βελτίωση των δυνατοτήτων πρόσβασης στα ορεινά 
κέντρα. Οι κατοικημένες περιοχές της ζώνης που εξυπη¬ 
ρετείται από ένα συγκεκριμένο ορεινό κέντρο πρέπει να 
εξασφαλίζουν την αδιάκοπη και ασφαλή πρόσβασή τους 
προς το ορεινό κέντρο σε εύλογο χρόνο. Η αναβάθμιση 
και συμπλήρωση του οδικού δικτύου εξυπηρετεί το στό¬ 
χο αυτό, ενώ ταυτόχρονα θα πρέπει να εξασφαλίζεται η 
τακτική συντήρηση του δικτύου, η ταχεία αποκατάσταση 
των ζημιών, το σύστημα εκχιονισμού κ.λπ. που συνήθως 
αποτελούν τα κύρια αίτια απομόνωσης των ορεινών πε¬ 
ριοχών. 

(103) Στην Περιφέρεια Κεντρικής Μακεδονίας οι απο¬ 
μονωμένες ορεινές περιοχές που παρουσιάζουν ειδικό 
ενδιαφέρον και μπορούν να αναπτυχθούν κατά το παρα¬ 
πάνω πρότυπο είναι οι εξής: 

1. Η περιοχή Δυτικών Πιερίων με ορεινά υψίπεδα τουρι¬ 
στικού και ειδικού αγροτικού ενδιαφέροντος. 

2. Η περιοχή Χολομόντα με τα ορεινά δασικά πεδία. 

3. Η διασυνοριακή περιοχή Δοϊράνης - Κερκίνης με τα 
σύνθετα λιμναία και παραλίμνια πεδία οικολογικού και ει¬ 
δικού αγροτικού ενδιαφέροντος. 

(104) Στη διανομαρχιακή περιοχή των Πιερίων προτεί- 
νεται η εφαρμογή ολοκληρωμένου προγράμματος ανά¬ 
πτυξης της περιοχής ως εσωτερικής ζώνης του θαλασσί¬ 
ου μετώπου τουριστικής ανάπτυξης της Πιερίας. Η απο¬ 
κατάσταση της προσπέλασης της περιοχής με το νότιο 
περιμετρικό οδικό διανομαρχιακό άξονα, η οικιστική ανά¬ 
πτυξη για την υποστήριξη της διείσδυσης της τουριστι¬ 
κής δραστηριότητας στα εσωτερικά ορεινά, σε συνδυα¬ 
σμό με τις ειδικές δενδροκαλλιέργειες και τα έργα ορει¬ 
νής υδρονομίας, θα καταστήσουν την περιοχή πεδίο 
εφαρμογής πολλαπλού και πολυδύναμου προγράμματος 
ένταξης εσωτερικής ζώνης στο σύστημα ανάπτυξης της 
Περιφέρειας. 

(105) Στην περιοχή Χολομόντα η παρέμβαση θα στρα¬ 
φεί περί την αξιοποίηση του μοναδικού δασικού πάρκου 
σε συνδυασμό με το διερχόμενο άξονα του «ανοικτού 
μουσείου της φύσης» και της ιστορίας των μεταλλευτικών 
δραστηριοτήτων στη Χαλκιδική. Στηνπεριοχή Χολομόντα 
προβλέπεται να εφαρμοστεί πειραματικό πρόγραμμα αύ¬ 
ξησης αποταμίευσης και διαχείρισης υδάτινων πόρων 
του συνόλου των κατακρημνισμάτων, αξιοποιώντας την 
παρουσία των εγκαταστάσεων της Δασολογικής Σχολής 
Θεσσαλονίκης. 

(106) Στην περιοχή Δοϊράνης προβλέπεται οργάνωση 
πολυδύναμου κέντρου αναψυχής και περιβαλλοντικής 
εκπαίδευσης με δυνατότητες ανάπτυξης διασυνοριακών 
δράσεων και αξιοποίηση της παραλίμνιας και παραμεθό¬ 
ριας περιοχής στις ανατολικές ακτές της λίμνης σε συν¬ 
δυασμό με τους ορεινούς σχηματισμούς του όρους Κερ¬ 
κίνης. 

(107) Στην κατηγορία των ορεινών απομονωμένων πε¬ 
ριοχών εντάσσεται κατά παρέκκλιση καιη περιοχή Σοχού. 

Προβλέπεται συνολική και ολοκληρωμένη παρέμβαση 
αγροτικής ανάπτυξης, αξιοποιώντας τους εδαφικούς πό¬ 
ρους και τις κλιματολογικές συνθήκες για δενδροκαλ- 
λιέργειες και λιβαδοπονία και εφαρμόζοντας πρόγραμμα 
συστηματικής διαχείρισης των υδάτινων διαθεσίμων. 

(108) Ειδικές παρεμβάσεις για την αξιοποίηση τοπικών 
συγκριτικών πλεονεκτημάτων αφορούν τις εξής περιο¬ 
χές: 

1. Προμαχώνα, όπου προβλέπεται εφαρμογή ολοκλη¬ 
ρωμένου προγράμματος αγροτικής ανάπτυξης με αξιο¬ 
ποίηση του τοπικού γεωθερμικού πεδίου στο Αγκιστρο, 
ανάπτυξη του πολυδύναμου διασυνοριακού κέντρου σε 
συνδυασμό με τις λειτουργίες χερσαίας πύλης της χώ¬ 
ρας, ενίσχυση των διασυνοριακών λειτουργιών με υπηρε¬ 
σίες υγείας διαγνωστικού χαρακτήρα. 

2. Μικρού υψιπέδου Νότιας Περικλείας, όπου προβλέ- 
πεται η εφαρμογή ολοκληρωμένης προγραμματικής 
αγροτικής ανάπτυξης με αξιοποίησητωντοπικών κλιματι¬ 
κών, εδαφικών και υδάτινων πόρων. Το πρόγραμμα μπο¬ 
ρεί να περιλάβει και τις εδαφικές περιοχές του Πάίκου, 
γύρω από τους οικισμούς Λειβάδια και Σκρά. 

3. Αρνισσα, όπου προβλέπεται η εφαρμογή ολοκληρω¬ 
μένου προγράμματος αγροτικής και τουριστικής ανάπτυ¬ 
ξης στην ευρύτερη περιοχή της Β.Α. Βεγορίτιδας παραλί¬ 
μνιας περιοχής και της περιοχής που συνδέεται με αυτήν 
προς τον Αγρα, Νησί, Σαρακηνή (Κερασοχώρια), σε συν¬ 
δυασμό με το χιονοδρομικό κέντρο στο Καϊμακτσαλάν και 
το μεταποιητικό πάρκο Δροσιάς. 

3.6. Χωρική διάρθρωση των βασικών δικτύων Τεχνικής 
υποδομής 

3.6.1. Οδικό δίκτυο 

(109) Το οδικό δίκτυο της Περιφέρειας Κεντρικής Μα¬ 
κεδονίας περιλαμβάνει το τμήμα της Εγνατίας Οδού και 
του ΠΑΘΕ καιτους Κάθετους Άξονες της Εγνατίας καθώς 
και το διοικητικά ιεραρχημένο Εθνικό (Πρωτεύον, Δευτε- 
ρεύον, Τριτεύον), Επαρχιακό και Κοινοτικό ή Αγροτικό δί¬ 
κτυο. Το σύστημα οδικών μεταφορών μπορεί να διακριθεί 
στα ακόλουθα επίπεδα: 

• Στο διαπεριφερειακό / διεθνές (ΠΑΘΕ, ΕΓΝΑΤΙΑ, Κά¬ 
θετοι Άξονες) 

• Στο διανομαρχιακό / διαπεριφερειακό (από Έδεσσα 
προς Φλώρινα, από Βέροια προς Κοζάνη, από Σέρρες 
προς Δράμα - Καβάλα). 

• Στο ενδοπεριφερειακό / νομαρχιακό (Θεσσαλονίκη - 
Αλεξάνδρεια - Βέροια, Θεσσαλονίκη - Γιαννιτσά - Έδεσσα 
- Αριδαία, Κατερίνη - Αλεξάνδρεια - Γ ιαννιτσά, Θεσσαλο¬ 
νίκη - Κιλκίς - Σέρρες, Θεσσαλονίκη - Λαχανάς - Σέρρες, 
Θεσσαλονίκη - Πολύγυρος - Αρναία, Θεσσαλονίκη - 
Ασπροβάλτα - Ελευθερούπολη - Σέρρες - Νέα Ζίχνη - 
Ασπροβάλτα). 

• Στο τοπικό και στο εντός των οικισμών δίκτυο. 

3.6.1.1. Εγνατία Οδός και Κάθετοι Άξονες 

(110) Η Εγνατία Οδός αποτελείτο σημαντικότερο νέο 
οδικό έργο της χώρας, συνδέει τις 4 Περιφέρειες της Βο¬ 
ρείου Ελλάδος, από την Περιφέρεια Ηπείρου μέχρι την 
Περιφέρεια Ανατολικής Μακεδονίας & Θράκης. Με κομ- 
βικό σημείο τη σύνδεσή της με τον ΠΑΘΕ και το μητροπο- 
λιτικό κέντρο της Θεσσαλονίκης, προσφέρει την υποδο¬ 
μή για την ανάδυση ενός νέου αναπτυξιακού άξονα, που 
θα συνδέει τα αστικά κέντρα, από την Ηγουμενίτσα μέχρι 
την Αλεξανδρούπολη. 

α. Ένταξη στα Διευρωπαϊκά Δίκτυα Μεταφορών (ΤΕΝ) 


(111) Πέραν της διαπεριφερειακής και ενδοπεριφερει- 
ακής σημασίας της, η Εγνατία Οδός εντάσσεται θεσμικά 
και λειτουργικά στο ευρύτερο Διευρωπαϊκά Δίκτυο, του 
οποίου και αποτελεί το νοτιότερο άξονα, συνδέοντας την 
Αδριατική με το Ευρωπαϊκό τμήμα της Τουρκίας και την 
Κωνσταντινούπολη αποκτώντας ένα διεθνή ρόλο. 

(112) Η σύνδεση με τους κύριους διαδρόμους του Διευ- 
ρωπαϊκού Δικτύου X, IV, IX επιτυγχάνεται με εννέα κάθε¬ 
τους άξονες οι οποίοι προσφέρουν, κατά μήκος του συ¬ 
νοριακού χώρου, συνδέσεις με την Αλβανία, την ΠΓΔΜ, τη 
Βουλγαρία και την Τουρκία. 

β. Συνδυασμένες Μεταφορές 

(113) Το σύστημα μεταφορών συμπληρώνεται με την 
άμεση σύνδεση της Εγνατίας με πέντε λιμάνια, οκτώ αε¬ 
ροδρόμια καθώς και με το σιδηροδρομικό δίκτυο (κυρίως 
με τους κλάδους που εξυπηρετούν λιμένες). 

γ. Τεχνολογικός και Λειτουργικός Εξοπλισμός 

(114) Η Εγνατία σχεδιάζεται με βάση ένα ολοκληρωμέ¬ 
νο πλαίσιο προδιαγραφών, τόσο για την κατασκευή όσο 
και τη λειτουργία του έργου. Σε όλο το μήκος της προ- 
βλέπονται Χώροι Στάθμευσης και Αναψυχής (ΧΣΑ) καθώς 
και Σταθμοί Εξυπηρέτησης Αυτοκινήτων (ΣΕΑ). 

(115) Σημαντικό στοιχείο υποδομής σε όλο το μήκος 
του οδικού άξονα αποτελούν οι εγκαταστάσεις οπτικών 
ινών που θα διατίθενται προς χρήση στην ευρύτερη ζώνη 
του άξονα, καθιστώντας την Εγνατία, εκτός από διάδρο¬ 
μο μεταφορών, διάδρομο πληροφορίας και υποδομών νέ¬ 
ων τεχνολογιών. 

δ. Χρονικός Προγραμματισμός 

(116) Το έργο παρακολουθείται με βάση ένα σύνθετο 
προγραμματισμό που για τους σκοπούς του ΧΣΠ, διακρί- 
νεται στις παρακάτω τρεις γενικευμένες περιόδους και τα 
αντίστοιχα τμήματα. 

• Τμήματα σε κυκλοφορία το 2002 (σε λειτουργία) 

• Τμήματα που θα αποδοθούν μέχρι το 2004 

• Τμήματα που θα αποδοθούν μετά το 2004 

(117) Για να εξασφαλιστεί μια συνεχώς διευρυνόμενη 
λειτουργία, έχει οριστεί η λεγάμενη «Λειτουργική Εγνα- 
τία», που προγραμματίστηκε να λειτουργεί από Ηγουμε¬ 
νίτσα μέχρι Κήπους με παρακάμψεις των καθυστερουμέ- 
νων τμημάτων μέσω βελτιωμένων κλάδων του υφιστάμε¬ 
νου εθνικού ή νομαρχιακού δικτύου το 2004. 

ε. Εκτίμηση Επιπτώσεων και το «Παρατηρητήριο της 
Εγνατίας Οδού» 

(118) Το παρατηρητήριο χωρικών επιπτώσεων της 
Εγνατίας Οδού είναι ένα συνεχές ερευνητικό πρόγραμμα 
παρακολούθησης ορισμένων δεικτών, ώστε να εκτιμώ- 
νται οι επιπτώσεις από τη λειτουργία, με στόχο να είναι 
δυνατή μια συνολική αποτίμηση της αλληλεπίδρασης του 
οδικού άξονα με την αναπτυξιακή διαδικασία και τη χω¬ 
ροταξική οργάνωση. 

(119) Έχουν προσδιοριστεί ιδιαίτεροι δείκτες για τη μέ¬ 
τρηση των κοινωνικο-οικονομικών, και των περιβαλλοντι¬ 
κών επιπτώσεων, καθώς και δείκτες για τη μέτρηση αυτής 
καθ’ εαυτής της λειτουργίας της οδού. 

(120) Είναι προφανής η αναγκαιότητα συνεργασίας του 
Παρατηρητηρίου με τον τρέχοντα χωροταξικό σχεδία¬ 
σμά σε επίπεδο Περιφέρειας, ιδιαίτερα για θέματα που 
αφορούν στον ενδοπεριφερειακό χώρο και τις επιπτώ¬ 
σεις στη χωρική οργάνωση άλλα και στον άμεσο συνο¬ 
ριακό χώρο. 

στ. Η Εγνατία στην Περιφέρεια Κεντρικής Μακεδονίας 

(121) Η Εγνατία και ο ΠΑΘΕ σε συνδυασμό με το Π.Σ. 

Θεσσαλονίκης δημιουργούν ισχυρό κόμβο και πόλο έλ¬ 
ξης με διεθνή εμβέλεια ιδιαίτερα για το χώρο των Βαλκα¬ 
νίων. Ο ΠΑΘΕ διατάσσεται επί του παραδοσιακού άξονα 
σύνδεσηςτου ελληνικού χώρου με τις γειτονικές χώρες οι 
δε επιπτώσεις από τη λειτουργία του δεν αναμένεται να 
παρουσιάζουν δραστικές μεταβολές στο γενικό χωροτα¬ 
ξικό επίπεδο. Αντίθετα η Εγνατία εισάγει ένα νέο δίκτυο 
στην κατεύθυνση Δύσης - Ανατολής με σημαντικές επι¬ 
πτώσεις στις διαπεριφερειακές και διεθνείς συνδέσεις 
ενισχυμένη και από τους κάθετους άξονες. 

(122) Ένας κάθετος άξονας προβλέπεται μέσα στα όρια 
της Περιφέρειας, ο Άξονας 60 Δερβένι - Σέρρες - Δρέσδη 
- Πράγα / Νυρεμβέργη - Μπρατισλάβα / Βιέννη - Βουδα¬ 
πέστη - Σόφια και συνδέει τη Θεσσαλονίκη με την Σόφια 
μέσω Προμαχώνα και ΚυΙαία. Στον ίδιο Άξονα συγκλίνει 
και η σύνδεση με την Περιφέρεια Ανατολικής Μακεδονίας 
και Θράκης. 

(123) Ως «υφιστάμενος κάθετος» άξονας λειτουργεί και 
το τμήμα του ΠΑΘΕ από τον Α/Κ Χαλάστρας - Αξιού μέχρι 
το Μ/Σ Ευζώνων. 

(124) Η «Λειτουργική Εγνατία» στην Περιφέρεια προ- 
βλέπεται να ολοκληρωθεί μέχρι το 2004 με την αποπερά¬ 
τωση του τμήματος από Α/Κ Πολύμυλου μέχριτον Α/Κ Βέ¬ 
ροιας. Θα παραμείνει υπό κατασκευή το τμήμα από Γέ¬ 
φυρα Νυμφόπετρας μέχρι τον Α/Κ Ρεντίνας στην 
ανατολική έξοδο από την Περιφέρεια. 

(125) Στη γενικότερη διαπεριφερειακή διάσταση θα πα¬ 
ραμείνουν αδυναμίες στη σύνδεση με την Περιφέρεια 
Ανατολικής Μακεδονίας και Θράκης μέχρι την Καβάλα 
καθώς και έλλειψη λειτουργικής σύνδεσης με την Ήπειρο 
πράγμα που ισχύει για όλες τις Περιφέρειες της Βόρειας 
Ελλάδας καθώς και τη Θεσσαλία. 

ζ. Ο διπλός ρόλος της Εγνατίας και η σχέση με τη χωρι¬ 
κή ανάπτυξη της Περιφέρειας. 

(126) Η επίδραση του δικτύου Εγνατία - ΠΑΘΕ - Κάθετοι 
Άξονες στη χωρική ανάπτυξη της Περιφέρειας έχει δύο 
διαστάσεις. Η μία διάσταση αφορά τις διαπεριφερειακές 
και διακρατικές συνδέσεις και η δεύτερη τις ενδοπεριφε- 
ρειακές συνδέσεις. 

1. Η ευρύτερη χωρική διάσταση 

(127) Η πρώτη διάσταση αφορά τη θέση της Περιφέρει¬ 
ας σε έναν ευρύτερο Βαλκανικό και Κεντροευρωπάίκό 
χώρο. Δια του συστήματος Εγνατία/ΠΑΘΕ / Κάθετοι Άξο¬ 
νες προσφέρεται εν δυνάμει η διέξοδος της ΠΓΔΜ αλλά 
και της Βουλγαρίας προς το νότο, το λιμένα της Θεσσα¬ 
λονίκης και τον ευρύτερο χώρο της Ανατολικής Μεσόγει¬ 
ου. Η χωρική και αναπτυξιακή ολοκλήρωση και η αντί¬ 
στοιχη αύξηση της σημασίας της Περιφέρειας θα εξαρ- 
τηθεί και από εξωγενείς αναπτυξιακούς και 
γεωπολιτικούς παράγοντες περιφερειώντων Βαλκανικών 
χωρών. Αυτή η προοπτική προσδίδει στην Εγνατία ανα¬ 
πτυξιακό χαρακτήρα, αναδεικνύοντάςτην, από απλό διά¬ 
δρομο διαμπερούς διέλευσης οχλούσας εμπορευματι- 
κής κυκλοφορίας, σε στοιχείο αναπτυξιακής υποδομής. 

2. Η ενδοπεριφερειακή χωρική διάσταση 

(128) Η δεύτερη, ενδοπεριφερειακή, διάσταση - αλλά 
και με αναφορά στις διαπεριφερειακές σχέσεις του χώρου 
της Βόρειας Ελλάδας - αφορά σε «εσωτερικά» θέματα χω¬ 
ρικής οργάνωσης, με παραμέτρους που προσδιορίζονται 
και, ενδεχομένως, ελέγχονται με μεγαλύτερη ευχέρεια. Το 
δίκτυο ΠΑΘΕ - Εγνατία - Κάθετοι Άξονες καλύπτει κεντρι¬ 
κά τους νομούς Κιλκίς, Πιερίας, Σερρών, ενώ οι νομοί Ημα¬ 
θίας και Πέλλας εξυπηρετούνται κυρίως από δευτερεύο- 


ντα δίκτυα εθνικού επιπέδου. Ωστόσο ο άξονας της Εγνα- 
τίας εξυπηρετεί το νότιο τμήμα του Νομού Ημαθίας (Α/Κ 
Κλειδιού - Α/Κ Βέροιας). Η κάλυψη αυτή σε κάποιο βαθμό 
έχει επιπτώσεις στη διεύρυνση του ημερήσιου συστήμα¬ 
τος μετακινήσεων, τις σχέσεις τόπου κατοικίας /τόπου ερ¬ 
γασίας και ιδιαίτερα για τα οικιστικά κέντρα που βρίσκο¬ 
νται επί των αξόνων και σε γειτνίαση με τους ανισόπεδους 
κόμβους των κλειστών αυτοκινητοδρόμων. 

(129) Σε επίπεδο μητροπολιτικής περιοχής το σύστημα 
της Εγνατίας και η λειτουργική διασύνδεσή του με τη με¬ 
ταφορική υποδομή του Π.Σ. Θεσσαλονίκης, το Λιμένα, το 
Αεροδρόμιο και την «διέξοδο» προς τη Χαλκιδική δημι¬ 
ουργεί ένα σύνθετο πλέγμα υποδομών που στην τελική 
τους μορφή ολοκληρώνουν ένα λειτουργικό και ιεραρχη¬ 
μένο οδικό δίκτυο. Βασικοί στόχοι του δικτύου αυτού εί¬ 
ναι: 

• Η άμεση διασύνδεση όλων των βασικών κόμβων με 
στόχο την ανάπτυξη συνδυασμένων μεταφορών (εμπο- 
ρευματικόλιμάνι, αερολιμένας). 

• Τη δυνατότητα ευρύτερης παράκαμψης των αστικών 
περιοχών. 

• Την άμεση πρόσβαση περιαστικών παραγωγικών 
δραστηριοτήτων εκτός του Π.Σ.Θ. 

• Την κατά το δυνατόν αποσυμφόρηση της εσωτερικής 
κυκλοφορίας προσφέροντας διέξοδο στην περίμετρο 
του ΠΣΘ. 

• Τα σύνδεση της Χαλκιδικής με την Εγνατία Οδό δια¬ 
μέσου της χερσαίας ζώνης μεταξύ των λιμνών Κορώνειας 
- Βόλβης με την επιφύλαξη της διερεύνησης της συμβα¬ 
τότητας της διέλευσης με το χαρακτήρα της προστατευ- 
όμενης περιοχής σε συνδυασμό με την ιεράρχηση της 
οδού. 

(130) Για το σκοπό αυτό και εντός των πλαισίων του έρ¬ 
γου «Εγνατία» προβλέπονται νέες οδικές συνδέσεις: 

η. Επιπτώσεις στις χρήσεις γης και στις χωροθετήσεις 
δραστηριοτήτων 

1. Πιέσεις στις Χρήσεις γης 

(131) Σε πιο τοπικό επίπεδο, ο άξονας της Εγνατίας μα¬ 
ζί με τους κλάδους Καθέτων Αξόνων επιδρά στις χρήσεις 
γης, ασκώντας πιέσεις κατά μήκος του διαδρόμου διέ¬ 
λευσης καθώς και στις περιοχές όπου αναπτύσσονται τα 
μεγάλα αλλά και τα μεσαία αστικά κέντρα (βλέπε οικιστι¬ 
κό δίκτυο). 

(132) Οιπιέσεις δεν είναι ομοιόμορφες. Μια καιοκύριος 
άξονας είναι κλειστού τύπου, οι πιέσεις ασκούνται στους 
κόμβους και κυρίως σε αυτούς που έχουν στρατηγική θέ¬ 
ση σε σχέση με τα αστικά κέντρα. Στα υποκείμενα επίπε¬ 
δα σχεδιασμού είναι απαραίτητο, στις περιοχές αυτές, να 
ληφθούν μέτρα οργάνωσηςτωνχρήσεωνγης. Στους κλά¬ 
δους του δικτύου όπου οι δρόμοι δεν είναι κλειστοί αυτο¬ 
κινητόδρομοι, θα πρέπει να ελεγχθεί η κατάτυχαίο τρόπο 
γραμμική ανάπτυξη παρόδιων χρήσεων. 

2. Σχέση πρωτεύοντος δικτύου Εγνατίας - ΠΑΘΕ καιχω- 
ροθέτησης παραγωγικών δραστηριοτήτων. 

(133) Η χωρική διάταξη του οδικού δικτύου καθορίζει 
ορισμένα από τα κριτήρια χωροθέτησης σημαντικών πα¬ 
ραγωγικών δραστηριοτήτων, είτε αυτές εγκαθίστανται 
οργανωμένα (π.χ. ΒΕΠΕ, ΒΙΠΕ) είτε ορίζονται ως ζώνες 
χρήσεων γης με διακεκριμένα επίπεδα όχλησης. 

(134) Η εγγύτητα στο πρωτεύον δίκτυο καθώς και η κα¬ 
τάλληλη συγκοινωνιακή σύνδεση, αποτελούν στοιχεία 
κατευθύνσεων χωροθετήσεων για τα υποκείμενα επίπεδα 
σχεδιασμού. 

3.6.1.2. Το υπόλοιπο οδικό δίκτυο 

(135) Το υπόλοιπο οδικό δίκτυο (Εθνικό-Νομαρχιακό) 
και η ιεραρχημένη λειτουργική σύνδεσή του με το σύστη¬ 
μα Εγνατία - ΠΑΘΕ - Κάθετοι Άξονες, χρήζει ιδιαίτερης μέ¬ 
ριμνας ώστε να αποφευχθεί το σύνηθες φαινόμενο της 
εγκατάλειψης και κατάρρευσής του. Η ορθολογική συνο¬ 
χή και ιεράρχηση του δικτύου αυτού συμβάλλει στην ορ¬ 
γάνωση των χρήσεων γης και τον έλεγχο της άναρχης 
διασποράς χρήσεων στον εξωαστικό χώρο. 

(136) Οι κυριότεροι οδικοί άξονες περιοχών που δεν 
έχουν άμεση πρόσβαση στο δίκτυο κλειστών αυτοκινητο¬ 
δρόμων είναι: 

• Θεσσαλονίκη - Έδεσσα - Αριδαία (Φλώρινα) 

• Θεσσαλονίκη - Πολύ κάστρο - Γ ουμένισσα 

• Θεσσαλονίκη - Νέα Σάντα - Κιλκίς 

• Θεσσαλονίκη - Λαγκαδάς - Σοχός - Νιγρίτα - Σέρρες 

• Θεσσαλονίκης Πολύγυρος - Κασσάνδρα και Σιθωνία 

• Βέροια - Νάουσα - Έδεσσα 

• Σέρρες - Ν. Ζίχνη (Δράμα) 

(137) Ο άξονας Προμαχώνας - Δοϊράνη - Πολύκαστρο - 
Αρχάγγελος - Αριδαία - Άρνισσα στην ενδοχώρα της Πε¬ 
ριφέρειας συγκροτείται αποσπασματικά από τμήματα 
διαφορετικής ιεράρχησης. Απαιτείται συμπλήρωση - βελ¬ 
τίωση και ολοκλήρωση ενός δεύτερου άξονα που οδηγεί 
απάτην Ημαθία (Βέροια) στην Πιερία (λιμάνι Κίτρους), με 
πρόβλεψη διαπόρθμευσης του Θερμαϊκού και κατάληξη 
στη Μηχανιώνα και κατόπιν στη Χαλκιδική, την οποία δια¬ 
τρέχει περιφερειακά του κορμού της και φθάνει από την 
Ιερισσό, το Στρατώνι και το Σταυρό στην περιοχή της Βόλ¬ 
βης και στο νομό Σερρών. Ο εν λόγω άξονας, πέραν των 
άλλων, προάγει τη διάχυση της τουριστικής ανάπτυξης 
από τη Χαλκιδική στη ζώνη της Βεργίνας - Νάουσας - 
Έδεσσας - Πέλλας. Προτεραιότητα πρέπει να δοθεί στην 
τόνωση των οδικών μαζικών μεταφορών, με εκσυγχρονι¬ 
σμό των ΚΤΕΛ και στη βελτίωση του δικτύου της ενδοχώ- 
ρας και του ορεινού χώρου. 

(138) Προτεραιότητα θα πρέπει να δοθεί και στη βελ¬ 
τίωση οδικού δικτύου της ενδοχώρας καιτου ορεινού χώ¬ 
ρου για τη δημιουργία ορεινών διαδρομών τουρισμού - 
αναψυχής και τοπικής εξυπηρέτησης κυρίως σε υφιστά¬ 
μενες χαράξεις με ήπιες βελτιώσεις. 

3.6.2. Σιδηρόδρομος 

(139) Η Περιφέρεια καλύπτεται με το πυκνότερο δίκτυο 
γραμμών κανονικού πλάτους, σε σύγκριση με τις υπόλοι¬ 
πες Περιφέρειες της χώρας, το δε διεθνές τμήμα του δια¬ 
θέτει υποδομή ηλεκτροδότησης. Το δίκτυο συνδέεται με 
τις τρεις από τις τέσσερις συνοριακές χώρες (ΠΓΔΜ μέ¬ 
σω Δυτικής Μακεδονίας και Ειδομένης, Βουλγαρία 
(ΚυΙαΙα, δνίΙθρΓΒά), καθώς και με την Τουρκία). 

Το ενδιαφέροντου δικτύου προσδιορίζεται στο κορμικό 
τμήμα που ανήκει στον άξονα Αθηνών - Πλατέος - Θεσ/νί¬ 
κης - Ειδομένης, συνδέοντας τα δύο μεγάλα μητροπολιτι- 
κά κέντρα της χώρας με τη Βαλκανική ενδοχώρα και την 
Κεντρική Ευρώπη. Μέχρι να το επιτρέψουν γεωπολιτικοί 
παράγοντες, οι διεθνείς μετακινήσεις θα παραμείνουν 
στα χαμηλά σημερινά επίπεδα. Στον άξονα αυτό συγκε¬ 
ντρώνεται και το συντριπτικό ποσοστό των επενδύσεων 
τρέχοντος προγραμματισμού με σημαντικές βελτιώσεις 
των χαρακτηριστικών, των υποδομών των σταθμών και 
της εγκατάστασης ηλεκτροκίνησης με αποτέλεσμα να κα¬ 
ταστεί ανταγωνιστικός ο σιδηρόδρομος του αεροπλάνου 
και του IX στο τμήμα Αθήνα - Θεσσαλονίκη. 

(140) Τα υπόλοιπα δίκτυα ανατολικά προς την Περιφέ¬ 


ρεια Ανατολικής Μακεδονίας & Θράκης και την Τουρκία, 
καθώς και δυτικά προς την Περιφέρεια Δυτικής Μακεδο¬ 
νίας και την ΠΓΔΜ, παραμένουν στο βραχυπρόθεσμο ορί¬ 
ζοντα μη ανταγωνιστικά των οδικών μέσων και χαρακτη¬ 
ρίζονται ως περιφερειακά. 

(141) Στον ανατολικό περιφερειακό κλάδο (Θεσσαλονί¬ 
κη - Δοϊράνη - Στρυμών - Ξάνθη - Αλεξανδρούπολη - Ορ- 
μένιο) προβλέπονται έργα ανακαίνισης και βελτίωσης της 
γραμμής. 

(142) Έργο του μεσοπρόθεσμου προγραμματισμού εί¬ 
ναι η νέα σύνδεση Τοξοτών - Νέου Λιμένα Καβάλας. Ο 
κλάδος αυτός εισάγει την ένταξη της Καβάλας στο υφι¬ 
στάμενο δίκτυο, παράλληλα όμως μπορεί να είναι η απαρ¬ 
χή της εξ ολοκλήρου νέας χάραξης γραμμής Θεσσαλονί¬ 
κης - Αμφίπολης - Καβάλας - Τοξοτών που επαναπροσα- 
νατολίζειτο σιδηρόδρομο στον κύριο αναπτυξιακό άξονα 
της Α. Μακεδονίας έργο που μελετάται για τον απώτατο 
χρονικό ορίζοντα προγραμματισμού. 

(143) Τα έργα άμεσου προγραμματισμού και εκτέλεσης 
που προβλέπονται για τους περιφερειακούς κλάδους της 
Περιφέρειας Κ. Μακεδονίας περιλαμβάνουν πλήρη ανα¬ 
καίνιση ή ανακατασκευή των παρακάτω γραμμών: 

• Θεσσαλονίκης - Ειδομένης με σημαντικό έργο νέας 
χάραξης που ακολουθεί τον ΠΑΘΕ στο τμήμα Πολύκα¬ 
στρο - Ειδομένη. 

• Θεσσαλονίκης - Κιλκίς - Σερρών 

• Ν. Ζίχνης - Λευκοθέας 

Επίσης προβλέπεται σύνδεση με τη ΒΙ.ΠΕ. Θεσσαλονί¬ 
κης και τη γραμμή Θεσσαλονίκη Μουριές (στον άξονα 
προς Σέρρες). 

Στους κλάδους του δικτύου, όπου παραμένει σύνδεση 
μονής γραμμής εγκαθίστανται σταδιακά συστήματα ση¬ 
ματοδότησης καιτηλεδιοίκησης. 

3.6.3. Ο αερολιμένας Θεσσαλονίκης 

(144) Ο αερολιμένας «Μακεδονία» αποτελεί σημαντικό 
αναπτυσσόμενο πόλο του δικτύου αερολιμένων της νο¬ 
τιοανατολικής Μεσογείου. Η ανάπτυξή του εξελίσσεται, 
τόσο σε σχέση με τη διασύνδεση του με τις Βαλκανικές 
χώρες και την Κεντρική Ευρώπη, όσο και με το τόξο δυ¬ 
νητικών αναδυόμενων συνδέσεων Ηπείρου - Βορειοανα¬ 
τολικού Αιγαίου και Κρήτης. Ωστόσο ο δυναμικός άξονας 
στο εσωτερικό της χώρας είναι ο παραδοσιακός άξονας 
Αθηνών - Θεσσαλονίκης. Οι θετικές εξελίξεις στις διασυ¬ 
νοριακές συνεργασίες της Ανατολικής Μεσόγειου μπο¬ 
ρούν να ενισχύσουν τη θέση του αερολιμένα της Θεσσα¬ 
λονίκης σε σχέση με τον ανταγωνιστικό της Αθήνας ως 
πύλη διεξόδου από τη Βαλκανική προς την Ανατολική Με¬ 
σόγειο. 

(145) Ο διεθνής χαρακτήρας του αερολιμένα θα απο¬ 
κτηθεί με την ολοκλήρωση του νέου κτιρίου του αερο¬ 
σταθμού και την επέκταση του διαδρόμου 10/28, που θα 
του δώσει τη δυνατότητα να δέχεται υπερατλαντικές πτή¬ 
σεις χωρίς ενδιάμεσο σταθμό, εξυπηρετώντας έτσι 
όλους τους τύπους των αεροσκαφών. Με τα προβλεπό- 
μενα έργα το αεροδρόμιο «Μακεδονία» θα καταστεί πλή¬ 
ρως ανταγωνιστικό των άλλων διεθνών ευρωπαϊκών αε¬ 
ροδρομίων, θα είναι σε θέση να δέχεται 8 εκατ. επιβάτες 
το χρόνο και θα κατέχει τη δεύτερη θέση στο χώρο των 
Βαλκανίων μετά από το αεροδρόμιο της Αθήνας. 

(146) Τα έργα του αερολιμένα προβλέπεται να συνδυα¬ 
στούν με έργα που θα αντιμετωπίσουν το πρόβλημα της 
σύνδεσής του με το ευρύτερο οδικό δίκτυο της περιοχής, 
τις εθνικές οδούς και τους διεθνείς άξονες. Απαιτείται 

επίσης η βελτίωση των δημοσίων συγκοινωνιών προς και 
από τη Θεσσαλονίκη και η σύνδεση του αεροδρομίου με 
το μελλοντικό δίκτυο του μετρό. 

3.6.4. Δίκτυα λιμένων, αλιευτικών καταφυγίων και μαρί¬ 
νων 

3.6.4.1. Ο λιμένας Θεσσαλονίκης 

(147) Στο πλαίσιο του δικτύου λιμένων της Ανατολικής 
Μεσόγειου ο λιμένας της Θεσσαλονίκης αποτελεί το δεύ¬ 
τερο σε ιεράρχηση λιμένα της χώρας μετά το λιμένα του 
Πειραιά. Αποτελεί απόληξη και θαλάσσια διέξοδο την κε- 
ντροευρωπαϊκής ενδοχώρας και της Βαλκανικής προς το 
χώρο της Ανατολικής Μεσογείου, ρόλο που ήδη διαδρα¬ 
ματίζει μέχρι ένα βαθμό στις εμπορικές μεταφορές. Στο 
αναδυόμενο δίκτυο μεταφορών ο λιμένας Θεσσαλονίκης 
αποτελεί απόληξη της διαδρομής λιμένας Καβάλας, λιμέ¬ 
νας Αλεξανδρούπολης προς Εύξεινο Πόντο. 

(148) Ο λιμένας Θεσσαλονίκης εντάσσεται στους διευ- 
ρωπαϊκούς άξονες. Καθοριστικό στοιχείο για την ένταξη 
του λιμένατης Θεσσαλονίκης στους διευρωπαϊκούς άξο¬ 
νες είναι οι συνδυασμένες εμπορευματικές μεταφορές 
που πραγματοποιεί μετις οδικές και σιδηροδρομικές συν¬ 
δέσεις του. 

(149) Ο ρόλος αυτός, που έχει τη δυνατότητα να απο¬ 
κτήσει ο λιμένας Θεσσαλονίκης εξ αιτίας των ευρωπαϊκών 
υποδομών μεταφορών, συνδυάζεται με τις προοπτικές 
στο οικονομικό επίπεδο των χωρών της Βαλκανικής αλλά 
και με το ευρύτερο οικονομικό περιβάλλον. 

(150) Με βάση τις παραπάνω προοπτικές πρέπει να 
αντιμετωπισθεί το ζήτημα του εκσυγχρονισμού του λιμέ¬ 
να. Ο εκσυγχρονισμός αφορά στην περαιτέρω επέκταση 
του χερσαίου χώρου του. Αφορά επίσης την εξασφάλιση 
των αναγκαίων νέων οδικών και σιδηροδρομικών συνδέ¬ 
σεων με τον ΠΑΘΕ, την Εγνατία Οδό και το σιδηροδρομι¬ 
κό δίκτυο. 

3.6.4.2. Λοιποίλιμένες καιλιμένεςτουρισμού αναψυχής 

(151) Στη ζώνη του Αιγαίου αναπτύσσεται ένα δίκτυο λι¬ 
μένων που εξυπηρετούν τοπικές ανάγκες ως αλιευτικά 
καταφύγια, λιμένες αναψυχής και σε λίγες περιπτώσεις 
εμπορευματικών μεταφορών. Η αυξανόμενη ζήτηση για 
λιμένες αναψυχής δημιουργεί ανάγκες νέων εξυπηρετή¬ 
σεων ενός αναπτυσσόμενου δικτύου σκαφών αναψυχής 
διασυνδεδεμένου κυρίως μετις χερσονήσους της Χαλκι¬ 
δικής και τους τουριστικούς πόλους της. 

(152) Οι ανάγκες διάχυσης του δικτύου τουρισμού επι¬ 
βάλλουν την ανάπτυξη διασυνδέσεων τόσο με την Πιερική 
ακτή όσο και με τον ισχυρό πόλο έλξης της Περιφέρειας 
Ανατολικής Μακεδονίας και Θράκης όπου το σύστημα λι¬ 
μένων και αγκυροβολιών Καβάλας - Θάσου αποτελεί ισχυ¬ 
ρό στοιχείο συνέχειας του διάπλου σκαφών αναψυχής. 

(153) Σημαντικό στοιχείο υποδομών ανάπτυξης και έλ¬ 
ξης του τουρισμού αναψυχής είναι η δημιουργία αγκυρο¬ 
βολιών μικρών μεγεθών επένδυσης σε συνεργασία με 
ιδιώτες ώστε να επιτυγχάνονται μικρότερες διαδρομές 
και πυκνότερο δίκτυο εξυπηρετήσεων. Σημαντικότερο 
στοιχείο ανάπτυξης θαλάσσιας διασύνδεσης είναι η σύν¬ 
δεση λιμένα Νέας Μηχανιώνας με το λιμένα Κίτρος στην 
Πιερική όχθη. Η σύνδεση αυτή θα πρέπει να αναδειχθεί 
ως σύνδεση τακτικών γραμμών δρομολογίων πορθμια- 
κής ακτοπλοΐας παράκαμψης του οδικού δικτύου μέσω 
Θεσσαλονίκης για την ενίσχυση δικτύου τουρισμού ανα¬ 
ψυχής και προσπέλαση της Χαλκιδικής στους Αρχαιολο¬ 
γικούς χώρους της Πιερίας και τον Όλυμπο εντός και του 
ημερησίου συστήματος μετακινήσεων. 


(154) Οι μικροί λιμένες της Περιφέρειας διακρίνονται σε 
λιμένες με κυρίαρχη τη χρήση ως αλιευτικά καταφύγια 
όπως η Νέα Μηχανιώνα, ή καθ’ αυτοί τουριστικοί λιμένες 
όπως η Αρετσού, η Σάνη και το Πόρτο Καράς. 

(155) Οι κυριότεροι λιμένες στο δίκτυο μικρών λιμανιών 
είναι: 

Λιτόχωρο 

Κίτρος 

Πλαταμώνας 

Αμμουλιανή 

Ιερισσός 

Νέα Καλλικράτεια 
Νέα Μουδανιά 
Νέα Ποτίδαια 
Νέα Ρόδα 
Νέος Μαρμαράς 
Νικήτη 

Όρμος Παναγιάς 
Πόρτο Καρρά 
Αμφίπολη 

3.7. Χωρική διάρθρωσητων βασικών δικτύων λοιπής τε¬ 
χνικής υποδομής 

3.7.1. Ενέργεια 

3.7.1.1. Δίκτυο ηλεκτρικής ενέργειας 

(156) Το ηλεκτρικό σύστημα της Περιφέρειας Κεντρι¬ 
κής Μακεδονίας αποτελεί τμήμα του διασυνδεδεμένου 
συστήματος της χώρας. 

(157) Η Περιφέρεια Κεντρικής Μακεδονίας δεν έχει 
εντός των ορίων της σημαντικές ηλεκτροπαραγωγές μο¬ 
νάδες αποτελεί όμως από τη θέση και τα μεγέθη κατανά¬ 
λωσης σημαντικό ενεργειακό κόμβο της χώρας: 

• Αποτελεί την κατάληξη διεθνών γραμμών (Βουλγα¬ 
ρία). 

• Εμπερικλείει τη Θεσσαλονίκη που έχει εκτεταμένο 
εσωτερικό δίκτυο το οποίο συνδυάζεται με σημαντικές 
ανάγκες σε σημεία βιομηχανικής δραστηριότητας και 

• Αποτελεί κομβικό σημείο της μεταφοράς ενέργειας 
από τη δυτική στην ανατολική βόρειο Ελλάδα. 

3.7.1.2. Δίκτυο φυσικού αερίου 

(158) Ο βασικός αγωγός μεταφοράς του φυσικού αερί¬ 
ου διέρχεται από την Περιφέρεια (σε μήκος 200 περίπου 
χλμ.) και κατευθύνεται προς νότο μέχρι την Αττική (συνο¬ 
λικό μήκος 511 χλμ.). Η επέκτασή του σε όλους τους νο¬ 
μούς της περιφέρειας τόσο για αστικές χρήσεις, όσο για 
τον πρωτογενή και δευτερογενή τομέα κρίνεται σκόπιμη. 

(159) Μέχρι σήμερα προβλέπεται η εξυπηρέτηση δικτύ¬ 
ου κατανομής και συστήματος διανομής της πόλης της 
Θεσσαλονίκης και της βιομηχανικής περιοχής της. 

(160) Στη θέση Καρπερή του Ν. Σερρών αρχίζει ο κλά¬ 
δος μεταφοράς προς ανατολική Μακεδονία και Θράκη 

Ιδιωτικές επενδύσεις μονάδων παραγωγής 

(161) Το θεσμικό πλαίσιο για τη χωροταξία - πολεοδομία 
και ιδιαίτερα στα υποκείμενα επίπεδα σχεδιασμού που 
αφορά τις βιομηχανικές εγκαταστάσεις (ίδρυση και λει¬ 
τουργία) δεν ευνοείτο νέο πλαίσιο συμπαραγωγής ενέρ¬ 
γειας από ιδιώτες. 

(162) Για τους λόγους αυτούς, οι διατάξεις και οι περιο¬ 
ρισμοί χρήσεων που εμποδίζουν τη συμπαραγωγή θα 
πρέπει να αναθεωρηθούν και οι επεκτάσεις για παραγω¬ 
γή ενέργειας να θεωρούνται συναφείς με τη χρήση που 
ήδη υφίσταται, είτε πρόκειται για περιοχές ΖΟΕ είτε για 
τον ευρύτερο εξωαστικό χώρο. Το μέγεθος, δυναμικότη¬ 
τες και άλλα χαρακτηριστικά ρυθμίζονται από το ισχύον 

θεσμικό πλαίσιο που αφορά τη Ρυθμιστική Αρχή Ενέργει¬ 
ας. 

(163) Η ίδια μεταχείριση πρέπει να ισχύει και για τα μι¬ 
κρά υδροηλεκτρικά έργα εφ’ όσον αυτά δεν χωροθετού- 
νται μέσα στο χώρο των ταμιευτηρίων των μεγάλων έρ¬ 
γων ή σε περιοχές προστασίας της φύσης και του τοπίου. 

3.7.1.3. Γεωθερμική ενέργεια 

(164) Αρκετό ενδιαφέρον παρουσιάζουν τα γεωθερμικά 
πεδία χαμηλής κυρίως ενθαλπίας - στους Νομούς Χαλκι¬ 
δικής, Θεσσαλονίκης και Σερρών - που θα μπορούσαν να 
αξιοποιηθούν στους τομείς τουρισμού, υγείας, χερσαίων 
και υδάτινων καλλιεργειών (θερμοκήπια κ.λπ.). Από τα 
κοινοτικά προγράμματα έχουν χρηματοδοτηθεί πιλοτικές 
και παραγωγικές μονάδες σε περιοχές ιδιαίτερου γεω¬ 
θερμικού ενδιαφέροντος σε όλους τους νομούς (Λαγκα¬ 
δάς, Ν.Απολλωνία, Νιγρίτα, Σιδηρόκαστρο, κ.λπ.). 

3.7.1.4. Υδατικό δυναμικό 

(165) Η Περιφέρεια Κεντρικής Μακεδονίας ανήκει στο 
υποσύστημα της κεντρικής, νότιας Βαλκανικής και χαρα¬ 
κτηρίζεται από σημαντικά ποτάμια συστήματα, από τα 
οποία δύο (Αξιός, Στρυ μάνας) έχουν πηγές στην ΠΓΔΜ 
και Βουλγαρία. Η διαχείρισή τους, καθώς και της Δοϊρά¬ 
νης απαιτεί διακρατικό διάλογο με τις όμορες χώρες, στη 
βάση του ΣΑΚΧ και του Ευρωπαϊκού προβληματισμού για 
τη διαχείριση των υδρολογικών λεκανών. 

(166) Σημαντικότεροι ποταμοί είναι ο Στρυμόνας, ο Αγ- 
γίτης, ο Αξιός, ο Λουδίας και ο Αλιάκμονας. Φυσικές λί¬ 
μνες είναι η λίμνη του Αγ.Βασιλείου, η Βόλβη, η Δοϊράνη 
καιτμήματης Βεγορίτιδας. Τεχνητές λίμνες είναιη Κερκί¬ 
νη, η Σφηκία, των Ασωμάτων και του Άγρα. 

(167) Μεγάλα ανανεώσιμα αποθέματα υδάτων εντοπί¬ 
στηκαν στα νότια του όρους Πάϊκου, στη ζώνη από Έδεσ¬ 
σα μέχρι τη Βέροια, καθώς και στην περιοχή της Κατερί¬ 
νης (πρόποδες του Ολύμπου) και στην πεδιάδα των Σερ¬ 
ρών. 

(168) Το διαμέρισμα της Κεντρικής Μακεδονίας είναι 
ελλειμματικό όσον αφορά τους υδάτινους πόρους, κυ¬ 
ρίως στις περιοχές των Ν.Κιλκίς και Χαλκιδικής, ενώ η 
μελλοντική αξιοποίηση των υδατικών πόρων της λεκάνης 
του Αξιού είναι αμφίβολη, δεδομένου ότι οι πόροι αυτοί 
εξαρτώνται και από τη Γιουγκοσλαβία. Απαιτούνται επο¬ 
μένως αποτελεσματική διοίκηση και πολιτικός σχεδια- 
σμός του συστήματος διαχείρισης των εδαφικών πόρων, 
έτσι ώστε τα συστήματα άρδευσης να εξασφαλίζουν τη 
μεταφορά πόρων και στις περιοχές με αρνητικό ισοζύγιο. 

(169) Η μόνιμη αποκατάσταση της ποιότητας των απο¬ 
θεμάτων σε γλυκό νερό η οποία προϋποθέτει εξυγίανση 
των εδαφών και εξορθολογισμό των αστικών και εξωαστι- 
κών ανθρωπογενών συστημάτων και η συνεχής και μα¬ 
κροπρόθεσμη κάλυψη των αναγκών του υδατικού ισοζυ¬ 
γίου της ανάπτυξης, προϋποθέτουν μια προσέγγιση χω¬ 
ροταξική, συνολική και μακροχρόνια στο επίπεδο των 
υδρογραφικών λεκανών και των λεκανών απορροής για 
τα επιφανειακά ύδατα και των υδροφόρων οριζόντων για 
τα υπόγεια. 

(170) Οι ευρύτερες ζώνες των λεκανών απορροής είναι 
πεδία σημαντικών παρεμβάσεων που προκαλούν ανισορ¬ 
ροπίες επιζήμιες στις συνθήκες υδραυλικής λειτουργίας 
των επιφανειακών και των υπόγειων υδάτων. Οι παρεμβά¬ 
σεις αυτές νόμιμες ή όχι, συμβατές ή μη με τη λειτουργία 
των φυσικών συστημάτων προκαλούνται από ανθρωπο- 
γενείς δραστηριότητες πέρα από τα όρια αντοχήςτου χώ¬ 
ρου με «φορτία» χρήσεων και λειτουργιών πέρα από τα 


χαρακτηριστικά των φυσικών και ανθρωπογενών συστη¬ 
μάτων. Οιπαρεμβάσεις αυτές συμπεριλαμβάνουντη ρύθ¬ 
μιση της ροής, τη διευθέτηση της κοίτης ή και την εκτρο¬ 
πή των ποταμών, τηνεξόρυξη του αμμοχάλικου και άλλων 
οικοδομικών υλικών από τις μεγάλες κοίτες, την ξήρανση 
των υγρότοπων και την αντιπλημμυρική προστασία πε¬ 
διάδων, την ανέγερση φραγμάτων, την ανεξέλεγκτη χρή¬ 
ση υδάτων, υπεραυξημένες γεωργικές εισροές και γενικά 
χρήσεις και λειτουργίες δίχως ένα συνολικό μακροχρόνιο 
προγραμματικό και διαχειριστικό σχεδίασμά. Γιατην ορ¬ 
θολογική διαχείριση των υδάτινων πόρων, απαιτείται 
ένας συνολικός και μακροχρόνιος προγραμματισμός, 
που θα προσδιορίζει τα αποθέματα ανά υδρογεωλογική 
λεκάνη και θα καθορίζει τις απαιτούμενες παρεμβάσεις 
για τη ρύθμιση της ροής των υδάτων (μέτρα για την αντι- 
πλημμυρική προστασία, ταμιευτήρες ύδατος ιδιαίτερα σε 
περιοχές όπου παρατηρείται έλλειψη υδάτινων πόρων 
κ.λπ.) 

3.8. Προγραμματικά πλαίσια χωροθέτησης παραγωγι¬ 
κών δραστηριοτήτων και καθορισμός περιοχών για ανα¬ 
ζήτηση ΠΟΑΠΔ 

(171) 0 καθορισμός χρήσεων είτε με γενικευμένες ζώ¬ 
νες είτε με καθορισμό ΠΟΑΠΔ αποτελεί βασικό στοιχείο 
οργάνωσης του εξωαστικού χώρου. 

(172) Κάθε τομέας παραγωγικής δραστηριότητας έχει 
διαφορετικά χαρακτηριστικά και απαιτεί διαφορετική 
αντιμετώπιση. 

3.8.1. Πρωτογενής Τομέας 

α. Προστασία αγροτικής γης 

(173) Η προστασία των εκτάσεων γεωργικής παραγω¬ 
γής θεωρείται απαραίτητη. Η προστασία επιτυγχάνεται εί¬ 
τε με γενικές κατευθύνσεις που αποκλείουν χωροθετήσεις 
δραστηριοτήτων που συγκρούονται με τις δραστηριότη¬ 
τες αγροτικής παραγωγής, είτε με τους εξειδικευμένους 
περιορισμούς χρήσεων γης μέσω ΓΠΣ ή ΣΧΟΟΑΠ. 

(174) Στην Περιφέρεια διακρίνονται τρεις διαβαθμίσεις 
γεωργικής γης: 

• Γεωργική γη υψηλής παραγωγικότητας (αρδευόμε- 
νες ή με σημαντικά εγγειοβελτιωτικά έργα) 

• Γεωργική γη κύριας χρήσης. 

• Λοιπές γεωργικές εκτάσεις. 

(175) Οι κυριότερες εκτάσεις υψηλής παραγωγικότη¬ 
τας στην Περιφέρεια βρίσκονται στις εξής γενικές πεδι¬ 
νές περιοχές: 

• Ζώνη Πέλλας, Ημαθίας, Θεσσαλονίκης, Πεδινής Αλ- 
μωπίας. 

• Ζώνη Σερρών (κοιλάδα Στρυμώνα). 

• Περιοχή Λαγκαδά - Λήμνου Κορωπίας - Βόλβης. 

(176) Στις περιοχές αυτές προβλέπονται χρήσεις και 
εγκαταστάσεις συναφείς με τη γεωργία όπως αγροτικές 
αποθήκες και μονάδες μεταποίησης και επεξεργασίας 
αγροτικών προϊόντων. 

(177) Στις περιοχές όπου η γεωργική εκμετάλλευση 
αποτελεί κύρια χρήση, είναι δυνατόν να χωροθετούνται 
άλλες χρήσεις ή ΠΟΑΠΔ σε επιλεγμένα τμήματα, εφόσον 
αιτιολογείται η σκοπιμότητα και απουσιάζουν οι εναλλα¬ 
κτικές διέξοδοι σε περιοχές μικρότερης παραγωγικότη¬ 
τας. 

(178) Στις περιοχές που χαρακτηρίζονται ως «λοιπή γε¬ 
ωργική γη» θα μπορούν να χωροθετούνται οργανωμένες 
αναπτύξεις (ΠΟΑΠΔ, οικιστικές επεκτάσεις, περιοχές πα- 
ραθεριστικής κατοικίας, τουριστικές εγκαταστάσεις ή 
άλλες ειδικές χρήσεις). 

β. Κτηνοτροφία 

(179) Η κτηνοτροφική δραστηριότητα καταλαμβάνει 
εκτεταμένες περιοχές, κυρίως στα ορεινά, σε σχέση με 
τους διαθέσιμους βοσκότοπους. Οι μεμονωμένες εγκα¬ 
ταστάσεις ενσταβλισμένης κτηνοτροφίας και μεταποίη¬ 
σης κτηνοτροφικών προϊόντων, από τη φύση τους χωρο- 
θετούνται διάσπαρτα εκτός οικισμών, στις γενικότερες 
κτηνοτροφικές ζώνες. Προβλέπονται μετεγκαταστάσεις 
στον ευρύτερο χώρο εκτός των οικισμών. Ειδικές ρυθμί¬ 
σεις ΠΟΑΠΔ με προσανατολισμό στη μεταποίηση κτηνο¬ 
τροφικών προϊόντων, και σχετικές μεταποιητικές δραστη¬ 
ριότητες είναι δυνατόν να προβλέπονται στις ζώνες αυ¬ 
τές, όταν τα μεγέθη της εγκατάστασης δικαιολογούν την 
εφαρμογή του μηχανισμού αυτού. 

γ. Υδατοκαλλιέργειες 

(180) Οι υδατοκαλλιέργειες χωροθετούνται στις εκβο¬ 
λές των ποταμών Άξιου, Λουδία, Αλιάκμονα και κατά μή¬ 
κος των ακτών της Πιερίας μέχρι καιτην Καλλιθέα. Επίσης 
υπάρχουν συγκεντρώσεις στην άλλη όχθη του Θερμαϊ¬ 
κού στη νέα Μηχανιώνα. 

(181) Πέραν της βασικής συγκέντρωσης στο Θερμαϊκό 
συγκέντρωση υδατοκαλλιεργειών βρίσκεται στη ανατολι¬ 
κή πλευρά της Περιφέρειας στον κόλπο Ορφανού (Ολυ¬ 
μπιάδα). Στα εσωτερικά ύδατα υπάρχουν αναπτύξεις 
υδατοκαλλιεργειών. 

(182) Σημαντικότερες σε παραγωγή είναι: 

• Λίμνη Δοϊράνης 

• Τεχνητή Λίμνη Κερκίνης 

• Λίμνη Βεγορίτιδατηνοποίαη ΠΚΜ μοιράζεται με την 
Περιφέρεια Δ. Μακεδονίας. 

(183) Εγκαταστάσεις επίσης υπάρχουν στις εξής λίμνες: 

• Λίμνη Βόλβη 

• Λίμνες Εφηαίας και Ασωμάτων 

(184) Σύμφωνα με το άρθρο 10 του Ν. 2742/99 δύναται 
στις παραπάνω περιοχές να χωροθετούνται Περιοχές 
Οργανωμένης Ανάπτυξης Υδατοκαλλιεργειών (Π.Ο.Α.Υ) 
και η γενική χωροθέτηση του στον Εθνικό Χώρο γίνεται με 
κατευθύνσεις από το Υπουργείο Γεωργίας. 

3.8.2. Χωροθέτηση παραγωγικών ζωνών δευτερογε¬ 
νούς τομέα - Κατευθύνσεις για ΓΠΣ - ΣΧΟΟΑΠ 

(185) Το θέμα της χωροθέτησης των παραγωγικών 
δραστηριοτήτων στην Κεντρική Μακεδονία είναι σύνθετο 
και απαιτεί συνολικότερη αντιμετώπιση σε χωροταξικό 
επίπεδο, η οποία θα συνδυάζει: 

• τον καθορισμό νέων ζωνών υποδοχής μεταποιητικών 
δραστηριοτήτων 

• την αντιμετώπιση του προβλήματος των υφισταμέ¬ 
νων συγκεντρώσεων γύρω από τα μεγάλα αστικά κέντρα 
και το Π.Σ.Θ. 

• τον καθορισμό του μελλοντικού ρόλου και καθεστώ¬ 
τος ανάπτυξης των υφισταμένων ΒΙΠΕ (ΕΤΒΑ) 

• τον καθορισμό νέων θέσεων για την ανάπτυξη μετα¬ 
ποιητικών-εμπορευματικών δραστηριοτήτων σε επίκαιρα 
σημεία των υπερτοπικών δικτύων μεταφορών-επικοινω- 
νιών. 

(186) Ειδικότερα προτείνονται οι κάτωθι ζώνες παρα¬ 
γωγικών δραστηριοτήτων: 

Ν.Πέλλας -Ημαθίας: 

• Ζώνη μεταποιητικών και Εμπορευματικών Δραστη¬ 
ριοτήτων στους άξονες Πλατέος, Αλεξάνδρειας, Βέροι¬ 
ας. Κοπανού, Σκύδρας, Γιαννιτσών 

• Οργάνωση ζωνών υφισταμένων μονάδων σε Γιαννι- 
τσά και Νάουσα 


Ν.Σερρών: 

• Ζώνη Εμπορευματικών και Μεταποιητικών δραστη¬ 
ριοτήτων στον άξονα Σερρών - Σιδηροκάστρου, ώστε να 
ενισχυθεί ο εξωστρεφής προσανατολισμός της περιοχής 
με στόχο την αγορά της Ν.Α Βαλκανικής 

• Ολοκλήρωση της ΒΙΠΕ Σερρών και χώρων υποδοχής 
δραστηριοτήτων δευτερογενούς - τριτογενούς στην ευ¬ 
ρύτερη περιοχή της πόλης των Σερρών 

• Υποδομές εγκαταστάσεων Εμπορευματικού Διασυ¬ 
νοριακού Κέντρου Προμαχώνα για την αξιοποίηση της 
σχετικής ζήτησης της αγοράς της νότιας Βουλγαρίας 

Ν. Κιλκίς: 

• Ζώνη μεταποιητικών και εμπορευματικών δραστηριο¬ 
τήτων Κιλκίς -Σταυροχωρίου - Πολυκάστρου, για απο¬ 
συμφόρηση της Μητροπολιτικής Θεσσαλονίκης 

Περιλαμβάνει την υπάρχουσα μεταποιητική συγκέ¬ 
ντρωση στο Σταυροχώρι και συνδέεται με ανισόπεδο κόμ¬ 
βο -επί της ΠΑΘΕ- με το σχηματισμό Πολυκάστρου- Αξι- 
ούπολης -Γ ουμένισσας 

• Δημιουργία διευρυμένου ΠΟΑΠΔ στο νότιο τμήμα 
του Ν.Κιλκίς για προσέλκυση μεταποιητικών δραστηριο¬ 
τήτων και αποσυμφόρηση της περιαστικής περιοχής 
ΠΣΘ. 

• Χωροθέτηση πάρκου διαμετακομιστικών δραστηριο¬ 
τήτων στη θέση σύνδεσης της μεταποιητικής συγκέντω- 
σης στο Σταυροχώρι με τον ΠΑΘΕ και με τη μεταποιητική 
ζώνη Πολυκάστρου-Αξιούπολης-Γουμένισσας. Η ανωτέ¬ 
ρω θέση για τη χωροθέτηση του Πάρκου Διαμεταφορών 
στην περιοχή του άξονα Πολυκάστρου-Σταυροχωρίου- 
Κιλκίς, παρέχει μια ισχυρή «προωθητική δραστηριότητα» 
διασυνοριακής συνεργασίας. Εναλλακτική θέση αποτελεί 
η περιοχή στα όρια του Ν.Κιλκίς με τη Θεσσαλονίκη, κο¬ 
ντά στον άξονα ΠΑΘΕ -ΟΣΕ στο Άσπρο. 

• Δημιουργία εμπορευματικού κέντρου στον άξονα 
Θεσσαλονίκης - Κιλκίς καθώς έτσι διασφαλίζεται προ¬ 
σπέλαση στους διεθνής οδικούς άξονες ΠΑΘΕ και Εγνα- 
τία, το σιδηροδρομικό δίκτυο και το λιμένα Θεσσαλονί¬ 
κης. 

Ν.Πιερίας: 

• Ολοκλήρωση σχεδιασμού ΒΙΠΑ Κατερίνης 

• Δημιουργία ΒΕΠΕ Λιτοχώρου 

• Δημιουργία ΒΙΠΑ Δ. Αιγινίου 

• Δημιουργία μικρότερων χώρων υποδοχής συναφών 
δραστηριοτήτων στο βόρειο και νότιο τμήμα του Νομού. 

Ν.Χαλκιδικής: 

• Οργάνωση ΒΙΠΑ στον Πολύγυρο και στα Μουδανιά 

• Πάρκο μεταλλευτικών δραστηριοτήτων 

• Δημιουργία μικρότερων χώρων υποδοχής δευτερο¬ 
γενών δραστηριοτήτων σε επίπεδο ΓΠΣ, σε επιλεγμένα 
σημεία για την προστασία του ευαίσθητου παράκτιου και 
ορεινού χώρου (Κασσανδρεία, Νικήτη, Ιερισσός, Αρναία) 

• Οργάνωση Βιομηχανικής ζώνης Λακκώματος για την 
υποδοχή δευτερογενών δραστηριοτήτων και του ΠΣΘ 

Ν.Θεσσαλονίκης: 

• Ολοκλήρωση έργου και υποδομών αντιρρύπανσης 
ΒΙΠΕ Σίνδου 

• Οργάνωση υποδοχέων δευτερογενών και τριτογε- 
νών δραστηριοτήτων στην περιαστική περιοχή του ΠΣΘ 
(Καλοχώρι, Εύοσμος, Ν.Ευκαρπία, Ν.Ραιδεστός, Θέρμη 
κ.λπ.) στο πλαίσιο υλοποίησης των στόχων του σχεδίου 
βιώσιμης ανάπτυξης της πόλης 

• Χωροθέτηση και οργάνωση παραγωγικών ζωνών 
στην επαρχία Λαγκαδά σε επιλεγμένα σημεία με στόχο 

την προστασία των περιβαλλοντικά ευαίσθητων πόρων 
(λίμνες, περιοχές Ραμσάρ, ζώνες αγροτικού τοπίου κ.λπ.) 

• Η δημιουργία νέων ζωνών στο δυτικό τμήμα του Νο¬ 
μού θα πρέπει να υπακούει σε περιβαλλοντικά κριτήρια 
(προστασία υγροβιότοπων, ζωνών Ραμσάρ, γεωργικής 
γης υψηλής παραγωγικότητας, ασταθών γεωλογικών 
σχηματισμών κ.λπ.). 

Στο υφιστάμενο νομοθετικό πλαίσιο για τη δημιουργία 
των ΒΕΠΕ (με βάση το οποίο προωθούνται τρεις ΒΕΠΕ 
στην Περιφέρεια Κεντρικής Μακεδονίας, στη Γέφυρα, Λι¬ 
τόχωρο, Ζερβοχώρια) παρατηρείται αδυναμία ρύθμισης 
του προβλήματος πολεοδόμησης-κατασκευής των απα¬ 
ραίτητων υποδομών για τις υφιστάμενες συγκεντρώσεις 
μεταποιητικών δραστηριοτήτων στις παρυφές του ΠΣΘ 
και των άλλων αστικών κέντρων της Περιφέρειας (Κατε¬ 
ρίνη, Γιαννιτσά, Σέρρες, Νάουσα κ.λπ.) 

Απαιτείται η αντιμετώπιση του προβλήματος της συγκέ¬ 
ντρωσης δευτερογενών δραστηριοτήτων γύρω από τα 
μεγάλα αστικά κέντρα της Περιφέρειας, μέσω του προσ¬ 
διορισμού σε επίπεδο ΓΠΣ των κατάλληλων χωροταξι- 
κών-πολεοδομικών ρυθμίσεων. 

3.8.3. Τριτογενής Τομέας-Τουρισμός - Κατευθύνσεις 
για ΓΠΣ - ΣΧΟΟΑΠ 

(187) Η νέα τουριστική πολιτική για την Περιφέρεια Κε¬ 
ντρικής Μακεδονίας, αναγνωρίζει ότι δεν υπάρχει συ¬ 
γκριτικό πλεονέκτημα ή ουσιαστική οικονομική ή άλλη 
ωφέλεια για παραπέρα ανάπτυξη των γνωστών μορφών 
μαζικού τουρισμού και παραθεριστικής κατοικίας και 
προσανατολίζεται προς άλλες επιλεγμένες μορφές του¬ 
ρισμού. Κεντρικοί στόχοι θα είναι: 

• Δραστικός περιορισμός των ζωνών β' κατοικίας στις 
γεωγραφικές ενότητες Ολύμπου, Κασσάνδρας, Σιθωνίας 
προς όφελος του ξενοδοχειακού τουρισμού. 

• Δημιουργία ζωνών ορεινού - οικολογικού - μορφωτι¬ 
κού - αρχαιολογικού αγροτοτουρισμού με συνοδευτικές 
επενδύσεις υποδομών. Οριοθέτηση ζωνών κατά θεματικό 
αντικείμενο και εκτέλεση «ήπιων» υποδομών προσπέλα¬ 
σης - διευθέτησης - ανάδειξης. 

• Ενίσχυση της παρουσίας της πολιτιστικής διάστασης 
σε όλους τους τουριστικούς προορισμούς της Περιφέ¬ 
ρειας. 

(188) Οι εγκαταστάσεις διαμονής και εξυπηρέτησης 
επισκεπτών θα πρέπει να χωροθετηθούν σε γενικότερες 
ζώνες υποδοχείς που προσδιορίζονται στα ΓΠΣ-ΣΧΟΟΑΠ 
ή να ενσωματωθούν σε αντίστοιχα χωρικά προγράμματα 
οικιστικής ανάπτυξης. Ειδικότερα ανά νομό προτείνονται: 

Ν.ΧΑΛΚΙΔΙΚΗΣ 

• Δραστικός περιορισμός της ανάπτυξης β' κατοικίας 
προς όφελος του ξενοδοχειακού τουρισμού υψηλού επι¬ 
πέδου, στη ζώνη υπηρεσιών τουρισμού (Κασσάνδρα, Σι- 
θωνία, Ουρανούπολη), εκτός των άμεσων ζωνών που πε¬ 
ριβάλλουν νομίμως υφιστάμενους οικισμούς. 

• Αποκλεισμός χωροθέτησης ζωνών παραθερισμού σε 
ζώνες ευαίσθητου φυσικού περιβάλλοντος (δάση, δασι¬ 
κές εκτάσεις, ακτές, περιοχές αξιόλογου αγροτικού τοπί¬ 
ου) 

• Αναβάθμιση των υπηρεσιών τουρισμού και αναψυ¬ 
χής. Επιτρέπεται η δόμηση 

• Επιθυμητή είναι η διάχυση των αναβαθμισμένων υπη¬ 
ρεσιών τουρισμού και στην ορεινή δασική ενότητα του 
Χολωμόντα, Στρατωνικού, με κέντρο την Αρναία 

• Ανάπτυξη ΠΕΡΠΟ σε επιλεγμένες θέσεις στο εσωτε¬ 
ρικό και έλεγχος της διάσπαρτης χωροθέτησης Οικ.Συ¬ 


νεταιρισμών και Ιδιωτικών ξενοδοχειακών κλινών στην 
εκτός σχεδίου δόμηση. 

• Στις ορεινές- ημιορεινές περιοχές επιτρέπεται κάθε 
μορφής εγκατάσταση τουρισμού με εξαίρεση τις περιο¬ 
χές του «Πάρκου μεταλλευτικών δραστηριοτήτων» 

• Ενίσχυση των αστικών υποδομών στις ζώνες τουρι¬ 
σμού για τη στήριξη διεποχιακού πολυλειτουργικού του¬ 
ρισμού 

• Η ανάπτυξη παραθεριστικής κατοικίας οργανώνεται 
κυρίως στο δυτικό μέτωπο της Χαλκιδικής 

• Είναι επιθυμητή η δημιουργία ΠΟΤΑ σε επιλεγμένα 
σημεία του παράκτιου χώρου (Κασσάνδρα, Σιθωνία, Ου¬ 
ρανούπολη) με στόχο την αναβάθμιση των τουριστικών 
υποδομών και του επιπέδου των παρεχομένων υπηρε¬ 
σιών 

• Ολοκληρωμένη ανάπτυξη υπηρεσιών τουρισμού- 
αναψυχής με προδιαγραφές υψηλών απαιτήσεων που θα 
στηριχθεί στην ελκυστικότητα των περιβαλλοντικών πό¬ 
ρων της Χαλκιδικής (ακτές, κλίμα, φυσικός υποδοχέας) 
και στη μοναδικότητα του ΆθωΠολεοδομήσεων στο πα¬ 
ράκτιο τμήμα του Νομού 

• Ο Πολύγυρος προτείνεται να μετεξελιχθεί σε κέντρο 
που θα υποστηρίζει διοικητικά και οργανωτικά τη λει¬ 
τουργία των αναβαθμισμένων υπηρεσιών τουρισμού και 
αναψυχής 

Ειδικότερα προτείνονται ανά περιοχή του Ν .Χαλκιδικής 

• Ενότητα Μυχού -Τορωναίου κόλπου 

Κυρίαρχη μορφή παρέμβασης: Για τις παραλίες Πολυ¬ 
γύρου πολεοδομική εξυγίανση των περιοχών διαμορφω¬ 
μένης παραθεριστικής κατοικίας. Γιατις παραλίες Ορμύ- 
λιας και Μεταμόρφωσης ελεγχόμενη ανάπτυξη β' κατοι¬ 
κίας με οργανωμένες αναπτύξεις. 

• Ενότητα Σιθωνίας 

Κυρίαρχη μορφή παρέμβασης: Έλεγχος της πυκνότη¬ 
τας της οικιστικής ανάπτυξης, διαφύλαξη του τοπίου και 
των ακτών, διοχέτευση της μελλοντικής δόμησης σε πε¬ 
ριοχές μακριά κατά το δυνατό από τις ακτές και ελεγχό¬ 
μενες (μέσω των ρυθμίσεων των ΓΠΣ-ΣΧΟΟΑΠ) ως προς 
την καταλληλότητα και τον τρόπο δόμησης 

• Ενότητα Κασσάνδρας 

Κυρίαρχη μορφή παρέμβασης: Έλεγχος της πυκνότη¬ 
τας, διαφύλαξη των αδόμητων θυλάκων πρασίνου κατά 
μήκος των ακτών και διοχέτευση της μελλοντικής δόμη¬ 
σης σε περιοχές μακριά κατά το δυνατό από τις ακτές και 
ελεγχόμενες (μέσω των ρυθμίσεων των ΓΠΣ-ΣΧΟΟΑΠ) 
ως προς την καταλληλότητα και τον τρόπο δόμησης 

• Ενότητα περιοχής Αγίου Όρους 

Κυρίαρχη μορφή παρέμβασης: Η ολοκλήρωση των έρ¬ 
γων μεταφορικής υποδομής, η διαφύλαξη του τοπίου και 
των ακτών και η διοχέτευση της μελλοντικής δόμησης σε 
περιοχές μακριά κατά το δυνατό από τις ακτές και ελεγ¬ 
χόμενες (μέσω των ρυθμίσεων των ΓΠΣ-ΣΧΟΟΑΠ) ως 
προς την καταλληλότητα και τον τρόπο δόμησης 

• Ενότητα κάτω δυτικής ακτής 

Κυρίαρχη μορφή παρέμβασης: Κατά προτεραιότητα 
πολεοδομική εξυγίανση των περιοχών διαμορφωμένης 
παραθεριστικής κατοικίας κατά μήκος των ακτών. Οι 
υπάρχουσες αδόμητες εκτάσεις στις ακτές να διαφυλα¬ 
χθούν ως θύλακες πρασίνου είτε μέσω ΖΟΕ-ΓΠΣ-ΣΧΟΟ- 
ΑΠ, είτε κατά την πολεοδόμηση 

Ν.ΣΕΡΡΩΝ 

• Επανασχεδιασμός οργάνωσης ορεινών χώρων και 
παραμεθορίων περιοχών Δοϊράνης/ Κερκίνης/ Βερτί- 

σκου, με στόχο την αύξηση της χωρητικότητας του θεμα¬ 
τικού τουρισμού στα πεδία φυσιολατρικών και χιονοδρο¬ 
μικών δραστηριοτήτων (χιονοδρομικό Λαϊλιά) 

• Αξιοποίηση ιαματικών πηγών Σιδηροκάστρου, Νιγρί¬ 
τας και Αγκίστρου. 

• Επανασχεδιασμός ζωνών ποτάμιων, λιμναίων, παρα¬ 
θαλάσσιων υγροτόπων Κερκίνης-Στρυμόνα, τόσο για την 
ανασυγκρότηση των φυσικών οικοσυστημάτων, όσο και 
για την προβολή και αξιοποίησή τους ως πεδίων ανάπτυ¬ 
ξης επιστημονικού, οικολογικού τουρισμού 

Ν.ΠΙΕΡΙΑΣ 

• Στο δυτικό σκέλος της Ζώνης του Αιγαίου, η Πιερία 
αναμένεται να συνεχίσει να αναπτύσσει σημαντικές υπη¬ 
ρεσίες γενικού τουρισμού. Απαιτείται αναβάθμιση των οι¬ 
κιστικών σχηματισμών β' κατοικίας και δημιουργία ενιαίας 
ζώνης «οικιστικής υποδομής-τουρισμού» 

• Στην περιοχή Λιτοχώρου-Ολύμπου δραστικός περιο¬ 
ρισμός των τάσεων διαμόρφωσης εκτεταμένων ζωνών β' 
κατοικίας. Απαιτείται συνολική οργάνωση των τουριστι¬ 
κών (ξενοδοχειακών) υπηρεσιών διευρυμένης περιόδου 
και πολλαπλών λειτουργιών 

• Η περιοχή των δυτικών Πιερίων και τα ορεινά υψίπε¬ 
δα προσφέρονται για ανάπτυξη ειδικών μορφών τουρι¬ 
σμού (χιονοδρομικός-περιηγητικός) 

• Στο Λιτόχωρο προτείνεται η ανάπτυξη ζώνης τουρι¬ 
σμού αναβαθμισμένων υπηρεσιών διεποχιακής λειτουρ¬ 
γίας 

• Προτείνεται πορθμειακή σύνδεση με τη Χαλκιδική 
(από το λιμάνι του Κίτρους στο ύψος της Μηχανιώνας) 
που θα αυξήσει τις δυνατότητες επιλογών τόσο στους 
επισκέπτες της Πιερίας όσο και της Χαλκιδικής. 

• Στη νότια Πιερία (Δήμος Αν.Ολύμπου) είναι επιθυμη¬ 
τή η ανάπτυξη εναλλακτικών μορφών τουρισμού μέσα 
στο πλαίσιο της φέρουσας ικανότητας των οικοσυστημά¬ 
των (Όλυμπος) και της προστασίας των παραδοσιακών 
οικισμών και των αρχαιολογικών χώρων της περιοχής. 

Ν.ΗΜΑΘΙΑΣ 

• Προτείνεται δίκτυο διασυνδεδεμένων πάρκων ολο¬ 
κληρωμένης τουριστικής ανάπτυξης (Σέλι, Κάίμακτσα- 
λάν, Αλιάκμονας, Αξιός, Έδεσσα, Νάουσα) 

• Είναι επιθυμητή η δημιουργία οργανωμένου δικτύου 
τουριστικών, πολιτιστικών δραστηριοτήτων και χρήσεων 
που θα περιλαμβάνει τις περιοχές Βεργίνας-Αγ. Βαρβά- 
ρας-Βέροιας- Νάουσας και τον ορεινό όγκο του Βερμίου 
(ανάπτυξη χιονοδρομικού- περιηγητικού τουρισμού) 

Ν.ΠΕΛΛΑΣ 

• Αξιοποίηση του φυσικού περιβάλλοντος και του αξιό¬ 
λογου παραδοσιακού ιστού και οικιστικού αποθέματος 
(Βαρόσι, Ζώνη Καταρρακτών) της πόλης της Έδεσσας. 
Αξιοποίηση της περιοχής Άγρα και η διασύνδεσή τους με 
την ευρύτερη περιοχή Βεγορίτιδος-Κάίμακτσαλάν, όπου 
αναπτύσσονται ήδη χρήσεις τουρισμού, αναψυχής με 
στόχο τη δημιουργία ολοκληρωμένου δικτύου πολιτιστι¬ 
κών και εναλλακτικών τουριστικών δραστηριοτήτων 

• Στο πλαίσιο των προγραμμάτων ανάπτυξης ορεινών 
όγκων επιδιώκεται η ανάπτυξη δικτύων εναλλακτικών 
μορφών τουρισμού στις ορεινές περιοχές Αριδαίας -Πάϊ- 
κου 

• Αξιοποίηση ιαματικών πηγών Λουτρακιού - Αλμω- 
πίας. 

Ν. ΚΙΛΚΙΣ 

• Ανάπτυξη εναλλακτικών μορφών τουρισμού με αξιο¬ 
ποίηση των παραδοσιακών οικισμών και του φυσικού πε¬ 


ριβάλλοντος (περιήγηση, αθλητισμός κ.λπ.) στηνπεριοχή 
Γουμένισσας -ορεινού όγκου Πάϊκου. 

• Αξιοποίηση ιαματικών πηγών Πικρολίμνης 

3.9. Καθορισμός περιοχών για περαιτέρω εφαρμογές 
των διατάξεων των Ν. 2508/97 και Ν. 2742/99 

3.9.1. Ρυθμιστικό Σχέδιο Θεσσαλονίκης (ΡΣΘ) 

(189) Το Στρατηγικό Σχέδιο βιώσιμης ανάπτυξης ανα- 
φέρεται στην επίτευξη του στόχου της βιώσιμης αστικής 
ανάπτυξης της μητροπολιτικής περιοχής Θεσσαλονίκης 
και καλύπτει το τρίπτυχο: οικονομική ανάπτυξη, κοινωνι¬ 
κή δικαιοσύνη, προστασία περιβάλλοντος. 

Η υλοποίηση των στόχων του Στρατηγικού Σχεδίου θα 
προωθηθεί με μια σειρά δράσεων, οι κυριότερες από τις 
οποίες είναι: 

• ΠΑΡΑΓΩΓΙΚΟ ΣΥΣΤΗΜΑ 

- Ενίσχυση τεχνολογικού εκσυγχρονισμού επιχειρήσεων. 

- Αναβάθμιση τεχνολογικών υπηρεσιών (παρουσία με¬ 
γάλων εκπαιδευτικών, τεχνολογικών, ερευνητικών ιδρυ¬ 
μάτων) 

- Προσανατολισμός σε τομείς μεγαλύτερης προστιθέ¬ 
μενης αξίας και υψηλότερης παραγωγικότητας. 

- Απομάκρυνση ρυπογόνων χρήσεων. 

- Ολοκλήρωση σχεδιασμού και υποδομών χώρων συ¬ 
γκέντρωσης μεταποιητικών μονάδων. 

- Δημιουργία αναβαθμισμένου περιβάλλοντος για την 
προσέλκυση νέων επιχειρήσεων. 

• ΤΕΧΝΙΚΕΣ ΥΠΟΔΟΜΕΣ 

- Επέκταση συστήματος συλλογής και διαχείρισης 
υγρών αποβλήτων στην περιαστική περιοχή του ΠΣΘ και 
σύνδεσή του με τη χωρική οργάνωση της πόλης. 

- Ενίσχυση δικτύων όμβριων στις αστικές περιοχές και 
διάνοιξη φυσικών διόδων απορροής (ρέμματα) 

- Ολοκλήρωση έργων υδροδότησης από Αλιάκμονα και 
αντικατάσταση πεδινών τμημάτων δικτύου ύδρευσης. 

- Εισαγωγή νέων τεχνολογιών στον τομέα των τηλεπι¬ 
κοινωνιών. 

- Ολοκλήρωση έργων λιμανιού, αεροδρομίων και δημι¬ 
ουργία ολοκληρωμένου συστήματος μεταφορών. 

- Ολοκλήρωση κυκλοφοριακών υποδομών δρομολόγη¬ 
σης υλοποίησης υποθαλάσσιας αρτηρίας, χώρων στάθ¬ 
μευσης μέσου σταθερής τροχιάς (μετρά), προαστιακού 
σιδηροδρόμου και μέσων μαζικών μεταφορών. 

- Ολοκλήρωση χώρων υγειονομικής ταφής και δημι¬ 
ουργία χώρου εναπόθεσης στερεών και βιομηχανικών 
αποβλήτων. 

• ΚΑΤΟΙΚΙΑ ΚΑΙ ΚΟΙΝΩΝΙΚΟΣ ΕΞΟΠΛΙΣΜΟΣ 

- Κάλυψη οικιστικών αναγκών στους οικισμούς της ευ¬ 
ρύτερης περιοχής 

- Ορθολογική χρήση εδαφικών πόρων και καταπολέμη¬ 
ση φαινομένων αυθαίρετης και άναρχης δόμησης. 

- Προώθηση ολοκληρωμένων αστικών παρεμβάσεων 
σε περιοχές με οικονομική - κοινωνική και περιβαλλοντική 
υποβάθμιση. 

- Υλοποίηση στόχων Ρυμοτομικού Σχεδίου για μια πόλη 
με πολυκεντρική δομή. 

- Προώθηση πολιτικών εξασφάλισης κατοικίας σε μειο- 
νεκτούσες ομάδες 

- Βελτίωση κοινωνικών υποδομών με τη διάθεση επαρ¬ 
κών οικονομικών και τεχνολογικών πόρων. 

• ΠΟΙΟΤΗΤΑ ΑΣΤΙΚΟΥ ΠΕΡΙΒΑΛΛΟΝΤΟΣ 

- Υιοθέτηση δεικτών ποιότητας περιβάλλοντος και βιώ¬ 
σιμης ανάπτυξης για την παρακολούθηση των αλλαγών 
του φυσικού και αστικού περιβάλλοντος. 

- Σύνταξη έκθεσης κατάστασης περιβάλλοντος που θα 
εξετάζει τα πρότυπα αστικής ανάπτυξης, την κατανάλω¬ 
ση και επάρκεια των πόρων, την ποιότητα ζωής στις αστι¬ 
κές περιοχές και την προστασία της πολιτιστικής κληρο¬ 
νομιάς. 

- Ελάττωση εξάπλωσης δραστηριοτήτων στον περια- 
στικό χώρο, που επηρεάζει την ποιότητα του περιβάλλο¬ 
ντος. 

- Διαφοροποίηση στο χωροταξικό και πολεοδομικό 
σχεδίασμά ώστε να αντιμετωπισθούντα υφιστάμενα προ¬ 
βλήματα υποβάθμισης του ατμοσφαιρικού περιβάλλο¬ 
ντος (συσσώρευση ρύπων, φωτοχημικό νέφος, στερεά 
σωματίδια στην ατμόσφαιρα κ.λπ.). 

- Λήψη μέτρων για την ελάττωση της στάθμης του θο¬ 
ρύβου στο Π.Σ.Θ. 

- Ολοκλήρωση εγκαταστάσεων επεξεργασίας λυμμά- 
των και αντιμετώπιση προβλημάτων διαχείρισης βιομηχα¬ 
νικών αποβλήτων, υγρών και στερεών 

- Προώθηση εξειδικευμένου σχεδιασμού για τη διάσω¬ 
ση του πολιτιστικού και αστικού περιβάλλοντος στο ιστο¬ 
ρικό κέντρο της πόλης και σε περιοχές ιδιαίτερου ενδια¬ 
φέροντος. 

- Προστασία οικοσυστημάτων συνθήκης Βαητεατ, του 
δάσους - πάρκου, των ρεμάτων καιτων ελεύθερων χώρων 
στις παρυφές του ΠΣΘ απάτην άναρχη δόμηση και τις αν¬ 
θρώπινες δραστηριότητες. 

- Δημιουργία ολοκληρωμένων συστημάτων διαχείρισης 
για την αντιμετώπιση φυσικών και τεχνολογικών κινδύνων 
(σεισμοί, πλημμύρες, πυρκαγιές, βιομηχανικά ατυχήμα¬ 
τα). 

3.9.2. Περιοχές Ειδικών Χωρικών Παρεμβάσεων 
(ΠΕΧΠ) 

(190) Κατά το άρθρο 11 του πρόσφατου νόμου 2742/99 
«Χωροταξικός Σχεδιασμός και Αειφόρος Ανάπτυξη», ως 
Περιοχές Ειδικών Χωρικών Παρεμβάσεων (ΠΕΧΠ) χαρα¬ 
κτηρίζονται οι περιοχές (εντός ή εκτός σχεδίου πόλεως ή 
ορίων οικισμών) που παρουσιάζουν ιδιαίτερα ή κρίσιμα 
προβλήματα χωρικής ανάπτυξης, τα οποία απαιτούν ειδι¬ 
κό σχεδίασμά και ρύθμιση και ιδίως: 

1. περιοχές που υφίστανται χωρικές επιπτώσεις από με¬ 
γάλης κλίμακας έργα, όπως η δημιουργία νέων εδαφών 
από προσχώσεις, υδάτινων επιφανειών 

2. περιοχές με μειονεκτικά χαρακτηριστικά, λόγω γεω¬ 
γραφικής απομόνωσης 

3. περιοχές σε παραμεθόριες ζώνες, με κρίσιμα προ¬ 
βλήματα από γεωπολιτική άποψη 

4. περιοχές με απρόβλεπτες ανάγκες, λόγω φυσικών ή 
τεχνολογικών καταστροφών ή κινδύνων (π.χ. σεισμοί, 
πλημμύρες, κατολισθήσεις κ.λπ.) 

5. περιοχές ειδικών κοινωνικών ομάδων. 

(191) Σε γενικές γραμμές, ο συσχετισμός των περιοχών 
αυτών με τα δεδομένα του χώρου της Περιφέρειας Κε¬ 
ντρικής Μακεδονίας έχει ως εξής: 

I. Στις περιοχές των περιπτώσεων (2) και (3) μπορεί να 
ενταχθεί το σύνολο των περιοχών της παραμεθόριας ζώ¬ 
νης, που περιλαμβάνειτα βόρειατμήματα των νομών Σερ¬ 
ρών, Κιλκίς και Πέλλας και χαρακτηρίζεται από ειδικές γε- 
ωγραφικές-κοινωνικές παραμέτρους (διασυνοριακή επα¬ 
φή, φυσικός διαμελισμός του αναγλύφου, δυσμενείς 
συνθήκες προσπελασιμότητας, αδυναμίες και ελλείψεις 
του κοινωνικού και οικιστικού ιστού). Οι γενικές κατευ¬ 
θύνσεις για την παραμεθόρια αυτή ζώνη αφορούν κυ¬ 
ρίως: 


• Τη βελτίωση της κυκλοφοριακής διασύνδεσης και 
την ολοκλήρωση των λοιπών τεχνικών και κοινωνικών 
υποδομών για την καλύτερη διασύνδεση της ζώνης με τις 
πεδινές παραγωγικές περιοχές και τα αστικά κέντρα. 

• Την τοπική ενίσχυση μέσω της ανάπτυξης προωθητι- 
κών δραστηριοτήτων σε επιλεγμένα σημεία, όπως οι πε¬ 
ριοχές Προμαχώνα-Σιδηροκάστρου και Κιλκίς-Πολύ κά¬ 
στρου). 

• Την ολοκλήρωση του Προγράμματος Ανάπτυξης 
Ορεινών Όγκων και τη συμπλήρωσή του με δράσεις από 
άλλους εθνικούς και κοινοτικούς πόρους με στόχο την 
ανάπτυξη εναλλακτικών μορφών τουρισμού, τη στήριξη 
της τοπικής παραγωγής, την αποτελεσματικότερη διαχεί¬ 
ριση του φυσικού περιβάλλοντος καιτων πόρων του πρω¬ 
τογενή κ.λπ. 

• Την οργάνωση του συστήματος παροχής υπηρεσιών 
και των αναπτυξιακών υποδομών με έμφαση στη συλλο- 
γικότητα των δράσεων (παρεμβάσεις διαδημοτικού και 
διανομαρχιακού χαρακτήρα). 

Ειδικότερες κατευθύνσεις στην παραμεθόρια ζώνη 
αφορούν χωρικές παρεμβάσεις για την αξιοποίηση τοπι¬ 
κών συγκριτικών πλεονεκτημάτων, όπως: 

• Εφαρμογή ολοκληρωμένου προγράμματος αγροτι¬ 
κής ανάπτυξης και διασυνοριακών δράσεων στην περιο¬ 
χή Προμαχώνα σε συνδυασμό με τις λειτουργίες της πε¬ 
ριοχής ως χερσαίας πύλης της χώρας. 

• Οργάνωση πολυδύναμου κέντρου αναψυχής και πε¬ 
ριβαλλοντικής εκπαίδευσης στην περιοχή Δοϊράνης πα¬ 
ράλληλα με την ανάπτυξη διασυνοριακών δράσεων και 
την αξιοποίηση της παραλίμνιας και παραμεθόριας πε¬ 
ριοχής στις ανατολικές ακτές της λίμνης σε συνδυασμό 
με τους ορεινούς σχηματισμούς της Κερκίνης. 

• Εφαρμογή ολοκληρωμένης αγροτικής ανάπτυξης με 
αξιοποίηση των τοπικών εδαφικών και υδάτινων πόρων 
στην περιοχή του μικρού υψιπέδου Νότιας Περίκλειας σε 
συνδυασμό με την ανάπτυξη δράσεων εναλλακτικού του¬ 
ρισμού στις γειτονικές περιοχές του Πάϊκου. 

• Εφαρμογή ολοκληρωμένου προγράμματος αγροτι¬ 
κής και τουριστικής ανάπτυξης στην ευρύτερη περιοχή 
Άρνισσας-Β.Α. Βεγορίτιδας σε συνδυασμό με το χιονο¬ 
δρομικό κέντρο στο Καϊμακτσαλάν. 

II. Στις περιοχές της περίπτωσης (2) εντάσσονται ορει¬ 
νές και απομονωμένες περιοχές, όπως: 

• Τα ανατολικά και δυτικά Πιέρια 

• Η ευρύτερη περιοχή Χολομώντα 

• Η περιοχή της οροσειράς Δύσωρου-Μαυροβουνίου- 
Βερτίσκου-Κερδυλλίων με τις υπώρειές της καθώς και η 
περιοχή Σοχού 

• Η περιοχή της οροσειράς Ορβήλου-Βροντούδος-Με- 
νοικίου καιτων υπωρειών τους (Ν. Σερρών) 

• Το Ν.Α. τμήμα του όρους Πάϊκου και το Ν.Α. τμήμα 
του Ν. Κιλκίς (ευρύτερη περιοχή Κρουσίων) 

Ο ι γενικές κατευθ ύ νοείς για τη ν ανάπτυξη των ανωτέρω 
περιοχών, που πέραν της γεωγραφικής απομόνωσης δια¬ 
θέτουν κατά κανόνα ευαίσθητα οικοσυστήματα και αξιό¬ 
λογα στοιχεία φυσικού και ανθρωπογενούς περιβάλλο¬ 
ντος, είναι οι παρακάτω: 

- Στην περιοχή Χολομώντα οι παρεμβάσεις θα έχουν ως 
άξονα την ανάδειξη-αξιοποίηση των παραδοσιακών οικι¬ 
σμών και του αξιόλογου πολιτιστικού περιβάλλοντος σε 
συνδυασμό με την ανάπτυξη εναλλακτικών μορφών του¬ 
ρισμού στους εξαιρετικής σημασίας δασικούς πόρους 
της περιοχής. 

- Στη διανομαρχιακή περιοχή Ανατολικών και Δυτικών 
Πιερίων η παρέμβαση αφορά κυρίως την εφαρμογή ολο¬ 
κληρωμένου προγράμματος ανάπτυξης (χιονοδρομικό 
κέντρο, εναλλακτικός-περιηγητικός τουρισμός) για την 
αξιοποίηση των φυσικών πόρων της περιοχής. 

- Για τις ευρύτερες περιοχές της οροσειράς Δύσωρου- 
Μαυροβουνίου-Βερτίσκου-Κερδυλλίων καθώς και της 
οροσειράς Ορβήλου-Βροντούδος-Μενοικίου και των 
υπωρειών τους αλλά και για το Ν.Α. τμήμα του όρους Πάϊ- 
κου καθώς και για το Ν.Α. τμήμα του Ν. Κιλκίς (ευρύτερη 
περιοχή Κρουσίων) είναι επιθυμητή η ανάπτυξη έναλλα- 
κτικών μορφών τουρισμού σε συνδυασμό με τη βελτίωση 
των κυκλοφοριακών, τεχνικών και κοινωνικών υποδομών 
σε συνδυασμό με επιλεγμένες δράσεις στον πρωτογενή 
τομέα και με την προώθηση της παραγωγής ποιοτικών 
προϊόντων. 

III. Τέλος στην περίπτωση (1) μπορεί να ενταχθεί η πε¬ 
ριοχή των ευαίσθητων οικοσυστημάτων των δελτάίκών 
σχηματισμών Αξιού, Λουδία, Αλιάκμονα με στόχο τη συ¬ 
νολική διαχείριση της ευαίσθητης αυτής ζώνης, καθόσον 
η εν λόγω περιοχή περιλαμβάνει όχι μόνον τους χώρους 
των πυρήνων των υγροτόπων αλλά και την ευρύτερη εν- 
δοχώρα τους και τους οικισμούς της περιβάλλουσας ζώ¬ 
νης και απαιτεί γενικότερες παρεμβάσεις. Συνεπώς, η 
διαχείριση των υγροτόπων θα πρέπει, πέραν της προστα¬ 
σίας τους, να προσεγγίζει ευρύτερα το ζήτημα της συνο¬ 
λικής αντιμετώπισης-διαχείρισής τους ως συστήματος 
ποτάμιων-παράκτιων-δελτάίκών σχηματισμών και χερ¬ 
σαίων περιοχών. 

3.9.3. Σχέδια Ολοκληρωμένων Αστικών Παρεμβάσεων 
(ΣΟΑΠ) 

(192) Τα ΣΟΑΠ όπως περιγράφεται από το Ν. 2742/99 
(άρθρο 12) είναι μηχανισμός ολοκληρωμένων στρατηγι¬ 
κών αστικού σχεδιασμού σε πόλεις ή ευρύτερες αστικές 
περιοχές που παρουσιάζουν κρίσιμα και σύνθετα προ¬ 
βλήματα αναπτυξιακής υστέρησης, κοινωνικής και οικο¬ 
νομικής συνοχής, περιβαλλοντικής υποβάθμισης και ποι¬ 
ότητας ζωής. 

(193) Τα ΣΟΑΠ αποτελούν μηχανισμούς παρέμβασης 
σε περιοχές όπου επικρατούν συνθήκες αστικής υποβάθ- 
μισης σε συνδυασμό με προβλήματα απασχόλησης και 
ένταξης κοινωνικών ομάδων. Τα ΣΟΑΠ στηρίζονται με ιδι¬ 
αίτερους χρηματοδοτικούς μηχανισμούς. 

Στο γεωγραφικό χώρο της Κεντρικής Μακεδονίας προ¬ 
κύπτουν οι εξής κατηγορίες αστικών αναπλάσεων: 

• Μεγάλης κλίμακας και στρατηγικού χαρακτήρα σε 
περιοχές, που λόγω θέσης ή μεγέθους ασκούν μεγάλη 
επιρροή στην αστική ανάπτυξη. 

• Σε χώρους ειδικών χρήσεων (βιομηχανικές-,εμπορι¬ 
κές περιοχές, λιμάνια, σταθμοί) που απαξιώθηκαν οδη¬ 
γώντας σε υποβάθμιση και ευρύτερες περιοχές που γειτ¬ 
νιάζουν με αυτούς. 

• Σε ιστορικά κέντρα και τμήματα αυτών που βρίσκο¬ 
νται κάτω από ισχυρή πίεση για οικονομική εκμετάλλευση 
(κατοικία, τουρισμός, αναψυχή κ.λπ.) 

• Αναπλάσεις σε περιοχές με ειδικά χαρακτηριστικά 
(προσφυγικές, υποβαθμισμένες κ.λπ.). 

Στην πράξη λόγω του περιορισμένου μεγέθους των δια¬ 
τιθέμενων πόρων οι αστικές αναπλάσεις θα πρέπει να χω- 
ροθετούνται κατά προτεραιότητα στη μητροπολιτική πε¬ 
ριοχή Θεσσαλονίκης, σε μεγάλα αστικά κέντρα (Βέροια, 
Εδεσσα, Γιαννιτσά, Νάουσα, Κατερίνη, Σέρρες κ.λπ.) και 
σε περιοχές με ιδιαίτερα προβλήματα. 


Επειδή οι πολιτικές που ασκήθηκαν μέχρι σήμερα ανέ- 
δειξαν μια σειρά από αδυναμίες όπως η έμφαση στο εξω- 
ραϊστικό στοιχείο, η αδυναμία επίτευξης των επιδιώκομε - 
νων στόχων (εκδίωξη παλαιών κατοίκων, ανάπτυξη 
οχλουσών χρήσεων) και η δημιουργία αρνητικών επιπτώ¬ 
σεων στο φυσικό και αστικό περιβάλλον, απαιτείται δια¬ 
φοροποίηση των μεθοδολογιών παρέμβασης. 

Ειδικότερα απαιτείται η εφαρμογή πιο σύνθετων πολιτι¬ 
κών με τη συμμετοχή του ιδιωτικού τομέα, η δημιουργία 
ευέλικτων φορέων υλοποίησης και διαχείρισης, η εφαρ¬ 
μογή πολιτικής ελέγχου χρήσεων γης και επιπτώσεων στο 
αστικό περιβάλλον κ.λπ. 

Οι αστικές αναπλάσεις στρατηγικού χαρακτήρα αφο¬ 
ρούν μεγάλης κλίμακας αστικές περιοχές όπου επιδιώκε¬ 
ται η βελτίωση της ποιότητας ζωής των κατοίκων, η δια¬ 
μόρφωση ενιαίων δικτύων πρασίνου - χώρων πολιτισμού 
και η αισθητική αναβάθμιση (είσοδος πόλεων, βασικό οδι¬ 
κό δίκτυο, κεντρικές - τουριστικές περιοχές). 

Στην περίπτωση της πόλης της Θεσσαλονίκης, περιο¬ 
χές χωροθέτησης τέτοιου είδους δράσεων μπορεί να εί¬ 
ναι το θαλάσσιο μέτωπο (παλαιό και νέα παραλία) το Δυ¬ 
τικό Τόξο (από Επταπύργιο έως δυτικές συνοικίες, το Λι¬ 
μάνι) οι χώροι Στρατοπέδων (Π.Μελά, Κάδρα), η 
παραλιακή περιοχή του Δ.Καλαμαριάς κ.α. 

Στις περιπτώσεις περιφερειακών αστικών κέντρων (Βέ¬ 
ροια, Εδεσσα, Σέρρες, Νάουσα κ.λπ.) θα μπορούσε να 
προωθηθεί μια ολοκληρωμένη παρέμβαση αστικής ανά¬ 
πλασης με πολλαπλούς στόχους (ενοποίηση ελεύθερων- 
πολιτιστικών χώρων, απομάκρυνση οχλουσών χρήσε¬ 
ων,αναβάθμιση κεντρικών περιοχών κ.λπ.), που θα εντάσ¬ 
σονται στο γενικότερο χωροταξικό, πολεοδομικό και ανα¬ 
πτυξιακό σχεδίασμά. 

Αστικές αναπλάσεις πρέπει να προωθηθούν και σε χώ¬ 
ρους που έχουν απαξιωθεί (λιμάνια, σταθμοί κ.λπ.), με 
στόχους την αναβάθμιση του αστικού περιβάλλοντος και 
τη βελτίωση των συνθηκών διαβίωσης. Στην πόλη της 
Θεσσαλονίκης τέτοιες περιοχές είναι οι ζώνες γύρω από 
τον παλιό και νέο σιδηροδρομικό σταθμό, η περιοχή 26ης 
Οκτωβρίου αλλά και θύλακες στις δυτικές συνοικίες. Επι¬ 
λογή τέτοιων χώρων μπορεί να γίνει και στο δίκτυο των οι¬ 
κισμών της περιφέρειας με πληθυσμό άνω των 8-10.000 
κατοίκων. 

Οι αναπλάσεις ιστορικών κέντρων στοχεύουν όχι μόνον 
στη διατήρηση της φυσιογνωμίας και του ιδιαίτερου χα¬ 
ρακτήρα τους, αλλά και στην ένταξή τους στη σύγχρονη 
ανάπτυξη με τρόπο συμβατό με τον ιδιαίτερο χαρακτήρα 
τους. Η διασφάλιση από τις οχλούσες χρήσεις που μετα¬ 
τρέπουν το ιστορικό κέντρο σε χώρους αναψυχής- εμπο¬ 
ρίου αποτελεί βασικό στόχο του σχεδιασμού. 

Στην πόλη της Θεσσαλονίκης συναφείς παρεμβάσεις 
αποτελούν τα προγράμματα των αρχαιολογικών περιπά¬ 
των, των πολιτιστικών τόξων και οι αναπλάσεις σε επιλεγ¬ 
μένα σημεία (Ανω Πόλη, ιστορικό κέντρο, χώροι γύρω 
από μνημεία). 

Το πρόγραμμα αυτό μπορεί να επεκταθεί τόσο στο δί¬ 
κτυο των αστικών κέντρων που διατηρούν τμήμα ιστορι¬ 
κών κέντρων (Βέροια -περιοχές Μπαρμπούτας και Κυριώ- 
τισσας- Εδεσσα, Νάουσα κ.λπ.) όσο και σε μικρότερους 
οικισμούς (ιστορικούς και παραδοσιακούς). 

Οι παρεμβάσεις σε περιοχές με ειδικά προβλήματα 
(προσφυγικές, προβληματικές, κοινωνικού αποκλεισμού) 
έχουν σαν στόχο την κοινωνική ενσωμάτωση περιθωρια¬ 
κών ομάδων, τη βελτίωση των συνθηκών στέγασης και 

την αντιμετώπιση προβλημάτων οικονομικού και κοινωνι¬ 
κού αποκλεισμού. 

4. Πρόγραμμα Δράσης 

4.1. Το Μακροπρόθεσμο Πρόγραμμα Δράσης του Χω¬ 
ροταξικού Σχεδίου της Περιφέρειας (2007-2015) 

(194) Το πρόγραμμα δράσης αναφέρεται στο σύνολο 
ενεργειών, των ρυθμίσεων, των μέτρων και των προγραμ¬ 
μάτων που απαιτείται να ληφθούν, προκειμένου να ολο¬ 
κληρωθεί η εφαρμογή του περιφερειακού πλασίου Χωρο¬ 
ταξικού Σχεδιαασμού εντός της προγραμματικής περιό¬ 
δου 2001 -2015. 

Για το αρχικό διάστημα 2001 -2006, η πρόβλεψη για τις 
ενέργειες καλύπτεται με σχετική προγραμματική ακρί¬ 
βεια από το Περιφερειακό Επιχειρησιακό Πρόγραμμα 
(ΠΕΠ) της Κ. Μακεδονίας, σε συνδυασμό με τις πράξεις 
που θα υλοποιηθούν μέσω τωντομεακών επιχειρησιακών 
προγραμμάτων (π.χ. Επιχειρησιακό πρόγραμμα Περιβάλ¬ 
λοντος - ΕΠΠΕΡ, Ε.Π. Οδικοί άξονες / Λιμένες / Αστική 
Ανάπτυξη, Ε.Π. Υπουργείου Γεωργίας, Ε.Π. Ανταγωνιστι¬ 
κότητα Υπ. Ανάπτυξης), του ταμείου Συνοχής (για τα έρ¬ 
γα περιβάλλοντος και μεταφορών) και των κοινοτικών 
πρωτοβουλιών. 

(195) Το Πρόγραμμα Δράσης αναφέρεται στο σύνολο 
των ενεργειών, των ρυθμίσεων, των μέτρων και προγραμ¬ 
μάτων, που απαιτείται να ληφθούν, προκειμένου να ολο¬ 
κληρωθεί η «εφαρμογή» του Περιφερειακού Πλαισίου 
Χωροταξικού Σχεδιασμού εντός της προγραμματικής 
χρονικής περιόδου 2000-15. για το μεν πρώτο διάστημα 
2000-2006 η πρόβλεψη για τις ενέργειες καλύπτεται με 
σχετική προγραμματική ακρίβεια από το ΠΕΠ της Περι¬ 
φέρειας Κεντρικής Μακεδονίας, αφού συμπεριληφθούν 
τα τμήματα των επενδύσεων του εθνικού σκέλους του Γ 
ΚΠΣ για την Περιφέρεια και οι πρωτοβουλίες (Ιηΐβπβςι, 
ίθεόθή. Στην προσέγγιση του μεσοπρόθεσμου προ¬ 
γράμματος (βλέπε 4.2.1) παρουσιάζεται η μέχρι σήμερα 
γενική εικόνα του ΠΕΠ το οποίο και εξελίσσεται με έντα¬ 
ξη νέων έργων. 

(196) Για το μακροχρόνιο πρόγραμμα δράσης η αβε¬ 
βαιότητες είναιτέτοιας κλίμακας που δεν είναι δυνατόν να 


γίνουν αναλυτικές ποσοτικές προσεγγίσεις. Είναι όμως 
βέβαιο ότι με τη λήξη του Γ ΚΠΣ (2008) τα περιγραφόμε- 
να στο χωροταξικό σχέδιο δεν θα έχουν ολοκληρωθεί. 
Έτσι, η περίοδος 2008-2015 είναι μια επταετίαπου θα χα¬ 
ρακτηρίζεται από νέες συνθήκες που μπορούν να σκια- 
γραφηθούν με τις παρακάτω υποθέσεις: 

• Η Περιφέρεια Κεντρικής Μακεδονίας θα συνεχίσει να 
εντάσσεται σε προγράμματα του τύπου Στόχου 1 αλλά 
και πρωτοβουλίες σε σχέση με τις χώρες της διεύρυνσης. 

• Οι ενταγμένες νέες χώρες θα συμμετέχουν στο σύ¬ 
νολο τους σε παρόμοια προγράμματα - (που ήδη έχουν 
εδραιωθεί με τα προγράμματα ΡΙτβγθ) - ανταγωνιστικά με 
τις ελληνικές περιφέρειες. 

• Η Περιφέρεια θα παραμείνειτυπικά συνοριακή και θα 
πρέπει να αναμένει αύξηση των μεγεθών προγραμμάτων 
τύπου Ιηίθίτθρ και ενδεχομένως ΠΕΠ. Στα ίδια και αλλά 
και ίσως ακόμα μικρότερα μεγέθη του σημερινού Γ ΚΠΣ. 

(197) Η παραπάνω εξελίξεις δεν εκθέτουν παρά ένα πε¬ 
ρισσότερο πιθανό σενάριο. Είναι πρόδηλο ότι μετά το Γ 
ΚΠΣ η διάρθρωση των προγραμμάτων θα μετασχηματι¬ 
στεί ως προς τους στόχους-κατευθύνσεις. Γενικά μέτρα 
όπως οι υποδομές μεταφορών και άλλα έργα τεχνικών 
υποδομών θα μετέχουν σε μικρότερα ποσοστά, ενώ αντί¬ 
θετα άλλες ενέργειες και μέτρα αστικής ανάπτυξης - κα¬ 
τάρτισης - εκπαίδευσης θα έχουν αυξημένη συμμετοχή 
στο σύνολο της δημόσιας δαπάνης. Η συμμετοχή του 
άξονα ανάπτυξη της υπαίθρου θα παραμείνει στα ίδια επί¬ 
πεδα, ενώ η συμμετοχή της καινοτομίας ανταγωνιστικό¬ 
τητας που ανταποκρίνεται σε ιδιωτικές πρωτοβουλίες θα 
αυξηθεί σημαντικά. Έργα μεταφορών και προστασίας πε¬ 
ριβάλλοντος θα απαιτούν αυτοχρηματοδότηση, και ιδιαί¬ 
τερα τα δεύτερα θα βασίζονται όλο και περισσότερο στην 
αρχή «ο ρυπαίνων πληρώνει». 

Οι δράσεις που αφορούντον αγροτικό τομέα θα είναι σε 
άμεση συνάρτηση με την Κοινή Αγροτική Πολιτική. 

(198) Κατά κατηγορία αξόνων, κατά αντιστοιχία του 
ΠΕΠ Κεντρικής Μακεδονίας, θα μπορούσε να εκτιμήσει 
κανείς την κατανομή των Προτεραιοτήτων για την περίο¬ 
δο 2008-2015 ως εξής: 


Πίνακας 4.1.1: Υπόθεση κατανομής δη 

μόσιας δαπάνης 2008-2015 

1. ΑΝΑΔΕΙΞΗ ΜΗΤΡΟΠΟΛΙΤΙΚΟΥ 
ΡΟΛΟΥ ΘΕΣΣΑΛΟΝΙΚΗΣ ΚΑΙ 
ΕΝΘΑΡΡΥΝΣΗ ΚΑΙΝΟΤΟΜΙΑΣ ΚΑΙ 
ΕΠΙΧΕΙΡΗΜΑΤΙΚΟΤΗΤΑΣ 

25% 

Κατανομή αντίστοιχη του ΠΕΠ 2000 - 2006 με 
δραστική μείωση του μέτρου 1.6 (Μεταφορές). 

2. ΠΡΟΣΤΑΣΙΑ ΚΑΙ ΑΝΑΔΕΙΞΗ ΤΟΥ 
ΠΕΡΙΒΑΛΛΟΝΤΟΣ ΣΤΗΝ 

ΚΕΝΤΡΙΚΗ ΜΑΚΕΔΟΝΙΑ 

12% 

Κατανομή αντίστοιχη του ΠΕΠ 2000 - 2006. 

3. ΜΕΙΩΣΗ ΤΩΝ ΕΝΔΟ- 
ΠΕΡΙΦΕΡΕΙΑΚΩΝ ΑΝΙΣΟΤΗΤΩΝ 

40% 

Κατανομή αντίστοιχη του ΠΕΠ 2000 - 2006 με 
δραστική μείωση του μέτρου 3.1 (Μεταφορικό Δίκτυο) 


4. ΑΓΡΟΤΙΚΗ ΑΝΑΠΤΥΞΗ 

18% 

Κατανομή αντίστοιχη του ΠΕΠ 2000 - 2006 

5. ΜΕΙΩΣΗ ΤΗΣ ΑΝΕΡΓΙΑΣ ΚΑΙ 
ΠΑΡΟΧΗ ΙΣΩΝ ΕΥΚΑΙΡΙΩΝ ΣΤΗ 
ΓΝΩΣΗ ΚΑΙ ΣΤΙΣ ΔΕΞΙΟΤΗΤΕΣ 

5% 

Κατανομή αντίστοιχη του ΠΕΠ 2000 - 2006 

6. ΑΝΑΠΤΥΞΗ ΤΟΥ ΟΡΕΙΝΟΥ 
ΧΩΡΟΥ, ΤΩΝ ΕΣΩΤΕΡΙΚΩΝ 

ΖΩΝΩΝ ΚΑΙ ΤΩΝ ΜΕΙΟΝΕΚΤΙΚΩΝ / 
ΠΡΟΒΛΗΜΑΤΙΚΩΝ ΠΕΡΙΟΧΩΝ 

8% 

Κατανομή αντίστοιχη του ΠΕΠ 2000 - 2006 

4.2. Το Μεσοπρόθεσμο Πρόγραμμα Δράσης (2000- 
2006) 

4.2.1. Το ΠΕΠ Κεντρικής Μακεδονίας 2000-2006 

(199) Η αναπτυξιακή στρατηγική για την περίοδο 2000- 
2006, έχοντας συνεκτιμήσει τα ισχυρά συγκριτικά πλεο¬ 
νεκτήματα καθώς και τις αδυναμίες και τα προβλήματα 
της Περιφέρειας, επιδιώκει την επίτευξη των κάτωθι 
στρατηγικών στόχων, μέσω της αξιοποίησης των ανθρώ¬ 
πινων πόρων και του ανθρωπογενούς και φυσικού δυνα¬ 
μικού της Περιφέρειας: 

(α) την αξιοποίηση της καίριας θέσης της Θεσσαλονί¬ 
κης -στη Βαλκανική, την ΕΕ, την παρευξείνια ζώνη και το 
θαλάσσιο ορίζοντα- και της συγκυρίας που διαμορφώ¬ 
νουν οι νέες τεχνολογικές, πολιτικές, οικονομικές και κοι¬ 
νωνικές συνθήκες στην περιοχή. 

(β) την ενίσχυση των υφιστάμενων υποδομών και τη δη¬ 
μιουργία εκείνων των κοινοτικών συνθηκών που υπόσχο¬ 
νται ισόρροπη ανάπτυξη στο πλαίσιο μιας Περιφέρειας 
ίσων ευκαιριών και αναβαθμισμένου περιβάλλοντος χώ¬ 
ρου με μακρόχρονες προοπτικές βελτίωσης και εξέλιξης, 
και 

(γ) την εφαρμογή διορθωτικών κινήσεων για το περι¬ 
βάλλον. 

(200) Ο πρώτος στόχος εστιάζεται στην περιοχή της 
Θεσσαλονίκης ως τον κύριο πόλο ανάπτυξης της Περιφέ¬ 
ρειας σε διεθνές επίπεδο (κυρίως Βαλκανικό), ενώ ο δεύ¬ 
τερος στόχος εστιάζεται στη δημιουργία κατάλληλων 
συνθηκών που θα εξασφαλίσουν τη διάχυση των αναπτυ¬ 
ξιακών αυτών αποτελεσμάτων σε όλο το χώρο της Περι¬ 
φέρειας, εξασφαλίζοντας έτσι την ισόρροπη ανάπτυξή 
της. 


(201) Όσον αφορά τους στόχους του Σχεδίου Ανάπτυ¬ 
ξης, το ΠΕΠ Κεντρικής Μακεδονίας ακολουθεί με συνέ¬ 
πεια τις δεδομένες κατευθύνσεις και ειδικότερα: 

• Αποσκοπεί στη λειτουργική διασύνδεση με τα διευ- 
ρωπαϊκά δίκτυα μεταφορών που διέρχονται από την Πε¬ 
ριφέρεια και στην αποτελεσματική αξιοποίηση τους 

• Ενισχύει την τοπική επιχειρηματικότητα, την παρα¬ 
γωγικότητα και ανταγωνιστικότητα των επιχειρήσεων και 
αξιοποιεί το ευνοϊκό αναπτυξιακό περιβάλλον που δημι- 
ουργείται στην ευρύτερη περιοχή. 

• Συντελεί στην ενίσχυση της Έρευνας και Τεχνολο¬ 
γίας με τον εκσυγχρονισμό των τηλεπικοινωνιακών υπο¬ 
δομών, την εισαγωγή της Κοινωνίας της Πληροφορίας, 
και την προσπάθεια για στενότερη διασύνδεση της έρευ¬ 
νας με την παραγωγή. 

• Ενισχύει την απασχόληση και αποσκοπεί στη μείωση 
της ανεργίας (καίριες προτεραιότητες της στρατηγικής) 

• Εντάσσει την προστασία του περιβάλλοντος και την 
αειφόρο ανάπτυξη ως σημαντικές αναπτυξιακές παραμέ¬ 
τρους για την Περιφέρεια. 

5. Διαγράμματα 

Όπως στο παράρτημα που αποτελεί αναπόσπαστο μέ¬ 
ρος της απόφασης αυτής (Χάρτης Α. 1, Α.2, Β.1,Β.2,Β.3, 
Δ. 1.1). 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,12 Ιανουάριου 2004 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θΙ.^Γ - θ-ιτιηΜ: ννθβηΐ35ΐθΓ @ βΐ.ςκ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410) 597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

αυΓΟ, προσαυξανόμενη κατά 0,20 θυΓΟ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαιΌ 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοσι και μέχρι 100 σελίδες σε 5 θυιΌ προσαυξανόμενη 


κατά 1 ΘυιΌ ανά 50 σελίδες. 

Η τιμή πώλησης σε μορφή οά- ιόγτι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευ ιό ανά έτος. 

Τα παραπάνω οά-τοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ϊπΙθγπθΙ : Η11ρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θογο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθίτίθΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































